text:
ইনকম-তেক্স এক্ত, ১৯৬১গী সেক্সন ৬কী মখাদা লৈবা রেসিদেন্সীগী মতাংদা শেংদোকপাইনকম-তেক্স এক্ত, ১৯৬১গী সেক্সন ৬কী মখাদা লৈবা রেসিদেন্সীগী মতাংদা শেংদোকপা
ইনকম-তেক্স এক্ত, ১৯৬১গী সেক্সন ৬কী মখাদা লৈবা রেসিদেন্সীগী মতাংদা শেংদোকপা
ইলেক্ট্রোনিক টোল কলেক্সনগীদমক শিজিন্নরিবা FASTag
তোপিক অসিনা ইলেক্ট্রোনিক টোল কলেক্সনগীদমক শীজিন্নরিবা FASTagকী মতাংদা ইনফোর্মেসন পীরি।
ইনখৎলক্লিবা অঙাংশীংগী পুক্নিং-ৱাখল নুংঙাইনা থম্বা
তোপিক অসিনা ইনখৎলক্লিবা অঙাংশীংগী পুক্নিং-ৱাখলবু নুংঙাইনা থম্নবগী পাংথোক্কদবা থৌওংশীং পীরি।
ব্লু হ্ৱাল চেলেঞ্জ গেমদগী চেক্সিনবা
তোপিক অসিনা ব্লু হ্ৱাল সুসাইদ গেমগা মরি লৈননা অঙাংশীংনা খংজিনগদবা ইনফোর্মেসন পীরি।
আইন কায়না মুভি দাউনলোদ তৌবা থীংনবা আইনগী মচাকশীং
আর্টিকল অসিদা ওনলাইনদা মুভিশীং দাউনলোদ তৌবগা মরি লৈনবা আইনগী মরমদা শম্লপ্না তাক্লি।
- ষ্টার ভোলন্টিয়রশিং টোপ কন্ত্রিব্যুটর 5


c: text/html

text:
মন্ত্রীমন্দল
ইনফোর্মেসন অমসুং কম্ম্যুনিকেসন তেক্নোলোজীশিংগী লমদা খুৎশম্নদুনা চৎমিন্ননবা ভারত অমসুং জপানগী মরক্তা ইন্নখিবা মেমোরেন্দম ওফ কোওপরেসন অদু মন্ত্রী-মন্দলনা অয়াবা পীখ্রে
Posted On:
29 OCT 2020 3:41PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলগী মীফমদা ভারত অমসুং জপানগী মরক্তা ইনফোর্মেসন অমসুং কম্ম্যুনিকেসন তেক্নোলোজীশিংগী (আই.সি.তি.শিং) লমদা লৈবাক অনিগী মরক্তা খুৎশম্নদুনা চৎমিন্ননবা ইন্নখিবা মেমোরেন্দম ওফ কোওপরেসন (এম.ও.সি.) অদু খুৎয়েক পীনবা অয়াবা পীখ্রে
এম.ও.সি. অসিনা কম্ম্যুনিকেসনগী লমদা বাইলেতরেল কোওপরেসন অমসুং নকল অনিমক্তগী য়ান্নবা অসিগী মপাঙ্গল কনখৎহনবদা মতেং ওইরগনি অমসুং জপান অসি “অখন্ননা কান্নবা অমসুং মালেমগী পার্তনরশিপ”কী থাক্তা লৈবা মরু ওইবা পার্তনর অমা ওইবনা ভারতকীদমক কান্নগদবা খোঙথাং অমা ওইরগনি।
এম.ও.সি. অসিনা ৫জি নেৎৱার্ক, তেলিকোম সেক্যুরিতী, সবমেরিন কেবল, কম্ম্যুনিকেসন ইক্বিপমেন্তগী স্তেন্দর্দ সর্তিফিকেসন, খ্বাইদগী নৌবা ৱায়রলেস তেক্নোলোজীশিং অমসুং আই.সি.তি.শিং, আই.সি.তি.শিংগী কেপাসিতী বিল্দিং, পব্লিক দিজাস্তর অমসুং দিজাস্তর রিলিফ, আর্তিফিসিএল ইন্তেলিজেন্স (এ.আই.)/ ব্লোক চেন, স্পেক্ত্রম চেন, স্পেক্ত্রম মেনেজমেন্ত, মল্তিলেতরেল প্লেৎফোর্মগী কোওপরেসন অসিনচিংবা তোঙান তোঙানবা লমশিংদা লৈবাক অসিনগী মরক্তা খুৎশম্নদুনা চৎমিন্নবদা মতেং পাংলগনি।
এম.ও.সি. অসিনা ভারতপু মালেমগী স্তেন্দর্দাইজেসন প্রোসেস্তা খুদোংচাবশিং ফংহনবদা হেনগৎলগনি। আই.সি.তি.শিংগী তেক্নোলোজীশিংদা খুৎশম্নবনা লৈবাক অসিগী আই.সি.তি.শিংগী ইনফ্রাস্ত্রকচরগী মপাঙ্গল কনখৎহনবদা মতেং পাংলগনি। তুংলমচৎকী সবমেরিন কেবল নেৎৱার্কশিং অমসুং তেক্নোলোজীশিং শেমগৎপদা খুৎশম্নবনা মেনলেন্দ ইন্দিয়া অমসুং অরাপ্পা মফমশিংগী ফাওনবা হেনগৎহনবদা মতেং পাংলগনি। এম.ও.সি. অসিনা আই.সি.তি.শিংগী লমদা হ্যুমেন কেপাসিতী বিল্দিং হেনগৎহন্নবা পান্দম থম্লি অমসুং মখা তানা স্তার্তঅপ ইকোসিস্তেম চাউখৎহনবনা আত্মানির্ভর ভারতকী পান্দম ফংনবা হোৎনবদা মতেং পাংলগনি।
*****
(Release ID: 1668624)
Visitor Counter : 115
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam

robotstxt: allowed

filter: keep


text:
হকশেল অমসুং য়াইফ-য়ুম্বাল মন্ত্রালয়
ভারত সরকারগী ফ্রী তেলিমেদিসিন সর্ভিস ‘ইসঞ্জিভানি’, কন্সল্তেসন লাখ ৬০ য়ৌখ্রে
হেল্থ সর্ভিসেস ফংননবা নুংতি নুমিৎ খুদিংগী পেসেন্ত ৪০,০০০ হেনবনা ইসঞ্জিভানি শিজিন্নৈ
কোবিদ লাইনা-লাইচৎকী মতমদা হেল্থ কেয়র লাইনা ফংহন্নবগী খুৎলাই অমা ওইরি
Posted On:
10 JUN 2021 5:41PM by PIB Imphal
কেন্দ্রগী হকশেল মন্ত্রালয়গী নেস্নেল তেলিমেদিসিন সর্ভিস – ইসঞ্জিভানিদা ওনলাইন ও.পি.দি. ৩৭৫ হেন্না হাংদুনা কন্সল্ত তৌরকপা মীওই মিলিয়ন ৬(লাখ ৬০) য়ৌরদুনা অতোপ্পা থাক অমা লানবা ঙমখ্রে৷ হেল্থ সর্ভিসেস ফংননবা মসিগী ইন্নোবেতিব দিজিতেল মেদিয়ম অসি শিজিন্নদুনা নুংতি নুমিৎ খুদিংগী ওইনা দোক্তর ১৬০০ হেনবদা অমসুং স্পিসিয়েলিস্তশিংদা পেসেন্ত ৪০,০০০ হেনবনা লাইয়েংলি৷
হৌজিক হৌজিক্কী ওইনা, নেস্নেল তেলিমেদিসিন সর্ভিস অসি রাজ্য/য়ুনিয়ন তেরিতোরী ৩১দা ওপরেসন তৌরি৷
হকশেল অমসুং য়াইফ য়ুম্বালগী কেন্দ্রগী মন্ত্রালয়না ইসঞ্জিভানি অসি হব অমসুং স্পোক্স মোদেল অমদা ভারত সরকারগী অয়ুশমান ভারত স্কিমগী মখাদা হেল্থ অমসুং ৱেল্নেস সেন্তর ১,৫৫,০০০দা চৎনননবগীদমক ২০১৯গী নবেম্বর থাদা দোক্তর অমদগী দোক্তর অমদা তাথোক-তাশিন তৌননবা তেলিমেদিসিন প্লেতফোর্ম অমা ওইনা শেমখিবনি৷ ২০২০গী মার্চ থাদা কোবিদ-১৯ লাইনা-লাইচৎ অসিনা মরম ওইরগা, লৈবাক অসিদা লৈরিবা ও.পি.দি.শিং থোং লোনখিবনা, কেন্দ্রগী হকশেল মন্ত্রালয়না য়াম্না থুনা অওংবা অমা পুরকখ্রে অমসুং মসিগী ইনিসিয়েতিব অসি সেন্তর ফোর দিবলপমেন্ত ওফ এদভান্স কম্প্যুতিং(মোহালি)গা খুৎশম্নদুনা চৎনখ্রে৷
ইসঞ্জিভানিএ.বি.-ঐচ.দবল্যু.সি. – অসি স্পোক্স ওইনা হেল্থ অমসুং ৱেল্নেস সেন্তর ২০,০০০রোমদা অমসুং রাজ্য ৩০রোমদা লৈরিবা হব ১৮০০ হেনবদা দোক্তরদগী দোক্তরদা তাথোক-তাশিন তৌনবগী তেলিমেদিসিন প্লেতফোর্ম অমা ওইনা চৎনখ্রে৷ দিফেন্স মন্ত্রালয়সু ইসঞ্জিবানি ও.পি.দি.দা নেস্নেল ও.পি.দি. অমা হাংদোকখ্রে, মসিদা দিফেন্স মন্ত্রালয়গী বেতারান দোক্তরশিং অমসুং স্পিসিয়েলিস্ত ১০০ হেনবনা লৈবাক অসিগী পেসেন্তশিং লাইয়েংলি৷
রাজ্য কয়া অমগী মীয়ামশিংনা ইস়ঞ্জিভানিগী কান্নবশিং অসি য়াম্না থুনা মশক খঙলে অমসুং মসিনা মরম ওইদুনা দিজিতেল মোদেলিতী অসিদগী হেল্থ সর্ভিসেস লৌননবগীদমক পাক শন্না শিজিন্নবা হৌখ্রে৷ মসিগী সর্ভিস অসিনা মরু ওইনা খুঙ্গংগী মফমশিংদা স্পিসিয়েলাইস হেল্থ সর্ভিসেস ফংহন্দুনা চাওনা কান্নবা পীরে৷ মখাতানা, মসিগী সর্ভিস অসিনা মরু ওইনা হৌজিক চত্থরিবা লাইনা-লাইচৎকী মনুং অসিদা লৈবাক অসিগী হেল্থকেয়র সর্ভিসশিংদা চাওনা অকাইবা পীরিবা অসিনা শহরগী মফমশিংদা লৈরিবা পেসেন্তশিংসু সর্ভিস অসি শিজিন্নবা হৌরে৷
অতেনবা মতম অসিদা, ভারত সরকারগী নেস্নেল তেলিমেদিসিন সর্ভিস অসিনা ইন্দিয়ন হেল্থকেয়র দেলিভরী সিস্তেমদা মতেং পাংবা হৌখ্রে৷ মসিনসু সেকেন্দরী অমসুং তর্চরী লেবেল হোস্পিতালশিংদা লৈরিবা পোৎলুম অদু হন্থহন্দুনা গ্রাউন্দ লেবেল্দ লৈরিবা দোক্তরশিং অমসুং স্পিসিয়েলিস্তশিংগী অৱাৎপা অদু মেনশিল্লি৷ নেস্নেল দিজিতেল হেল্থ মিসনগা খুৎশম্নদুনা, ইসঞ্জিভানিনা লৈবাক অসিদা লৈরিবা দিজিতেল হেল্থ ইকোসিস্তেম অদুসু ফগৎহল্লি৷
ইসঞ্জিভানি খ্বাইদগী য়াম্না শিজিন্নবা(কন্সল্তেসন মশিংদা) রাজ্য ১০ অদুদি আন্ধ্র প্রদেশ(১২১৯৬৮৯), তামিল নাদু (১১৬১৯৮৭), কর্নতাকা (১০৫৬৪৪৭), উত্তর প্রদেশ (৯৫২৯২৬), গুজরাত (২৬৭৪৮২), মধ্য প্রদেশ (২৬৪৩৬৪), বিহার (১৯২৫৩৭), মহারাস্ত্র (১৭৭৬২৯), কেরলা (১৭৩৭৩৪) অমসুং উত্তরখন্দ (১৩৪২১৪)নি৷
ইসঞ্জিভানি অসি https://esanjeevaniopd.in/দা ফংলিবা অসিদগী হেন্দোক্তুনা এন্দ্রোইদতসু ফংলি৷
*****
(Release ID: 1726128)
Visitor Counter : 114


text:
বরাক তম্পাক্কী খোমজিনবা পাউ ০১-০৮-২০২০Pao asi YouTube ta yengbiyu
লখিপুর সাবদিবিজনগী মনুং চনবদা লৈবা মারখুলিনগী কিহোমগী পোৎথোক য়াম্ন পুথোকপা ঙম্লবসু হন্দক লৈবাক শিনবা থুংনা লোকদাউন ওইখিবনা কিহোম থারিবা মীওইশিং মখোয়গী হোৎনজমনগী মহৈ ফংদবনা মকোকতা মখুৎ হাপতুনা লাকখিবনি । অদুবু য়োনফমগী খুদোং চাদবা অসি কোক্ননবগী দমক লখিপুরগী এমএলএ রাজদীপ গোৱালানা গুৱাহাতিগী "নেরামেক" হায়বা সংস্থা অমগা খুৎশম্নহন্দুনা মারখুলিনগী কিহোম গুৱাহাতিগী কৈথেলদা থাদোকপা ঙমখ্রে। থা অমগী মমাংদসু নেরামেককী খুৎথাংদা কিহোম মেত্রিকতোন ১২ ফুলেরতলদগী গুৱাহাতিদা থাবা ঙমখি। কাছারগী দিসি কীর্তি জাল্লীনা ফ্লেগ অফ তৌদুনা হৌখিবা শগোলশেন নুমিৎতা য়ামখ্রবা কিহোম গুৱাহাতিগীদমক থাদোকখি। থৌরমদা এগ্রিগী থৌমীশিং অমসুং মারখুলিনগী কিহোম থাবা মীওইশিংসু শরুক য়াখি। পনবা য়াই মারখুলিনগী কিহোম মমাং থাবা চহীশিংদা দুবাই য়ৌনা থাবা ঙমখ্রে হায়রি। Pao asi YouTube ta yengbiyu
কোভিদ ১৯ লায়চৎ অসি মখা তানা শন্দোরকপদা থীংননবা রাজ্য সরকারগী মাইগৈদগী ঙরাং নৌনা থোকপা চেরোলগী মতুং ইন্না সরকারগী ওইবা লোয়শঙশিং, লনাই লোয়শঙশিং, বেঙ্ক অমসুং মীয়াম তীনবা মফমশিংদা কোভিদ ১৯ গী চৎন কাংলোনশিং অতৈসু হেন্না চেকশিন্না ঙাকনবা খঙহনখ্রে। চেরোলসিগী মতুং ইননা - থবক মফম, মীয়ামগী ওইবা মফমশিং, চৎথোক চৎশিন, মপাল থোক্লকপদা মাস্ক তঙাইফদনা শিজিন্নগদবনি। খুদিংমক্না অমগা অমগা খরা থাপ্না লৈনবা সোসিয়েল দিস্তেন্সিংগী কাংলোনগী মতুং ইন্না য়ামদ্রবদা ফিত ৬ থাপতোকনা লৈগদবনি। মীয়াম তীনবদা অথীংবা লৈবতা নত্তনা লুহোং খোংদোংবগী থৌরমদা মীওই ৫০ দগী হেন্না তীল্লোইদবনি অদুগা অশি অনাগী থৌরমদা মীওই ২০ দগী হেন্না লৈরোইদবনি হায়রি। মীয়ামগী ওইবা মফমশিংদা লোক তীন শিৎপা, ক্বা হিদামনা চাবা অথীংবা লৈরি। লোয়শঙগী চঙফম অমসুং থোকফমদা হেন্দ ৱাস নত্রগা সেনিতাইজর থমগদবনি হায়রি। গৌহাতি সহরদা লায়চৎ অসিনা শোকহনবগী চাং হন্থরকলে হায়রদুনা রাজ্য অসিগী মফম মফমদা চাংয়েং তৌবগী চাং হেনগৎপনা মরম ওইরদুনা পোজিতিব ওইবগী মশিং হেনগৎপনি হায়না নেসনেল হেল্ঠ মীসনগী মীসন দাইরেক্তর দঃ এস লক্ষ্মমনন না ফোঙদোকখ্রে। Pao asi YouTube ta yengbiyu
কোভিদ ১৯ লায়চৎ অসি মখা তানা শন্দোরকপদা থীংননবা রাজ্য সরকারগী মাইগৈদগী ঙরাং নৌনা থোকপা চেরোলগী মতুং ইন্না সরকারগী ওইবা লোয়শঙশিং, লনাই লোয়শঙশিং, বেঙ্ক অমসুং মীয়াম তীনবা মফমশিংদা কোভিদ ১৯ গী চৎন কাংলোনশিং অতৈসু হেন্না চেকশিন্না ঙাকনবা খঙহনখ্রে। চেরোলসিগী মতুং ইননা - থবক মফম, মীয়ামগী ওইবা মফমশিং, চৎথোক চৎশিন, মপাল থোক্লকপদা মাস্ক তঙাইফদনা শিজিন্নগদবনি। খুদিংমক্না অমগা অমগা খরা থাপ্না লৈনবা সোসিয়েল দিস্তেন্সিংগী কাংলোনগী মতুং ইন্না য়ামদ্রবদা ফিত ৬ থাপতোকনা লৈগদবনি। মীয়াম তীনবদা অথীংবা লৈবতা নত্তনা লুহোং খোংদোংবগী থৌরমদা মীওই ৫০ দগী হেন্না তীল্লোইদবনি অদুগা অশি অনাগী থৌরমদা মীওই ২০ দগী হেন্না লৈরোইদবনি হায়রি। মীয়ামগী ওইবা মফমশিংদা লোক তীন শিৎপা, ক্বা হিদামনা চাবা অথীংবা লৈরি। লোয়শঙগী চঙফম অমসুং থোকফমদা হেন্দ ৱাস নত্রগা সেনিতাইজর থমগদবনি হায়রি। গৌহাতি সহরদা লায়চৎ অসিনা শোকহনবগী চাং হন্থরকলে হায়রদুনা রাজ্য অসিগী মফম মফমদা চাংয়েং তৌবগী চাং হেনগৎপনা মরম ওইরদুনা পোজিতিব ওইবগী মশিং হেনগৎপনি হায়না নেসনেল হেল্ঠ মীসনগী মীসন দাইরেক্তর দঃ এস লক্ষ্মমনন না ফোঙদোকখ্রে। Pao asi YouTube ta yengbiyu
আসামদা কোভিদ ১৯ গী লায়চৎ অসিনা ঙরাং য়ামখ্রবা মীওই ১৮৬২ গী মশাদা পোজিতিব ওইবা থেংনখ্রে। মসিগী মনুংদা কামরূপ মেত্রোদগী মীওই ২৮১, কামরূপ রুরেলদগী ২০২, কাছার জিলাদগী ১৪০, সোনিতপুর জিলাদগী ১২৯, দিব্রুগরদগী ১১৭ নগাওদগী ১১৪ অদুগা যোরহাততগী মীওই ১০৫ গী মশাদা লায়চৎ অসিনা নাবা থেংনখি। অদুগা । মসিগা লোয়ননা আসামদা অপুনবা পোজিতিব ওইখিবা কেস মশিং ৪০,২৬৯ শুখ্রে। অমরোমদা ঙরাং য়ামখ্রবা মীওই ১২৭৭ ফদুনা হোসপিতালদগী য়ুমদা হনখ্রে। আসামদা লায়চৎ অসিদগী ফদুনা য়ুমদা হনখিবা মীগী মশিংনা পুন্না ৩০,৩৫৭ শুরে। অদুগা লায়চৎ অসিনা মরম ওইরদুনা লাইয়েং চৎথদুনা লৈরিবা একতিব কেসকী মশিংনা ৯৮১১ নি। ঙরাং নৌনা মীওই ৪ অমগা লায়চৎ অসিনা শিখিবগা লোয়ননা রাজ্য অসিদা শিখিবা মীগী মশিংনা ৯৮ শুখ্রে। ঙরাং লৈখিদ্রবা মীওইশিং অদুদি হোজাই জিলাদগী মানিক সাহ চহী ৬৮, কামরূপ মেত্রোদগী মীনু বনিক চহী ৩০, যোরহাততগী গোপাল দাস চহী ৬৮ অদুগা দিব্রুগর জিলাদগী বিজয় সরকার চহী ৫৯ নি। ৱাফমশিং অসি রাজ্যগী হকশেল মন্ত্রী দা হিমন্ত বিশ্ব শর্মানা মহাক্কী টুইটরদা ঙরাং নুমিদাং ফোঙদোকখিবনি। Pao asi YouTube ta yengbiyu
কাদা দিস্ট্রিক কমিতিনা কালিনগর ৱার্দ নম্বর ৱান দগী ওতো অমদা পুরকপা য়ুঙৌ লিতর ১০০ রোম ঙরাং অয়ুক পুং ৮ রোম তাবদা ফাগৎখ্রে হায়রি। ফারবা য়ুশিং অদু কাদাগী কস্তদিদা থমলি। মসিগী মতাংদা কাদা জিরিবামগী প্রেসিদেন্ত টিঐইচ রতন সিংহনা ফোঙদোকখিবদা লুরবা মতম অসিদা খুন খুন শিংদা য়ু থকফম ওইবতা নত্তনা ইনাতকী মীংদা য়ু শুংদুনা বিজিনেস ওইনা ওন্থোকলিবা অসিদা কাদা জিরিবামনা সিএসও শিংগা তানদুনা থিংনবা অমদি মরী লৈনবা ওথোরিতি শিংদা চে চাং পিশিন্দুনা অকনবা এক্সন লৌখৎনবা হোৎনগনি হায়খি। লুঙগ্রেংজাং খুনগী ভিলেজ চেয়ারমেন পি মাথিউনিং পানমৈনা হায়খিবদা ঙসি অসুমনা কাদা জিরিবামনা নিশাগী মায়োকতা চংশিল্লিবা অসিদা থাগৎপা ফোঙদোকচরি হায়খি। লোয়ননা ইনাতকী ওইনা য়ু শুংবদো করিসু কাইদে অদুবু বিজিনেস ওইনা গারীদা য়ু পুথোকতুনা তৌবদি য়ানিংদে হায়খি। মসিদা কাদানা ফাদুনা এক্সন লৌবদা অকায়বা লৈতে অমসুং নিশাগী ইপাকতা শিগদবগী শরুক ফারগা মাংহনবা কায়দে হায়না ফোঙদোকখি। Pao asi YouTube ta yengbiyu
মনিপুরগী হকশেল লোয়শঙদগী ঙরাং জুলাই তাং ৩১ নুমিদাংৱাইরম থোকখিবা চেরোল মতুং ইন্না নিপা ৯৭ অদুগা নুপী ১৯ য়াওনা মীওই ১১৬ পোজিতিব ওইবা থেংনখি। মসিগা লোয়ননা মনিপুরগী অপুনবা কোভিদ ১৯ গী কেস ২৬২১ শুখ্রে। অমরোমদা লায়েংদুনা লৈরম্বা মীওই ১৭ ফদুনা হোসপিতালদগী ময়ুমদা হনখ্রে। ফদুনা য়ুমদা হনখিবা মীগী মশিং পুন্না ১৬৮৯ শুরে। অদুগা লাইয়েং চৎথদুনা লৈরিবা একতিব কেসকী মশিংনা ৯৩১ নি। মনিপুরগী ওইনা ঙরাং লায়চৎ অসিদগী ফরকপগী চাং চাদা ৬৪.৪৪ ওইখি। মনিপুরদা কোভিদ ১৯ পোজিতিব ওইদুনা অতোপ্পা লায়না লাইওং কয়াগা শাগোন্নদুনা লাকখিবা মীওইশিং শিবগী মশিং নোংম নোংমগী হেনগৎলকলি। ঙরাংসু জেনিমস্ তা মীওই ১ লৈখিদবগা লোয়ননা রাজ্য অসিদা লায়চৎ অসিগা মরী লৈননা শিবা মীগী মশিং ৫ শুখ্রে। Pao asi YouTube ta yengbiyu
ভারতকী হকশেল অমসুং য়াইফ-য়ুম্বাল লোয়শঙগী পাউ মতুং ইন্না ঙরাং ফাওবদা ভারতনা লায়চৎ অসিদগী ফরকপগী চাং চাদা ৬৪.৫৪ ওইখ্রে। লায়চৎ অসিনা লায়কন্নরম্বদগী ফরকতুনা ময়ুমদা হনখিবা মীগী মশিং লাখ ১০ মখায় হেনখ্রে। ঙরাং খক্তদা লৈবাক অসিদা নৌনা পোজিতিব ওইখিবা মীগী মশিং লিশিং ৫৫ ওইখি। হৌখিবা পুং ২৪ অসিদা লায়চৎ অসিনা লৈবাক অসিদা শিখিবা মীগী মশিং ৭৭৯ ওইখি। মসিগা লোয়ননা লৈবাক অসিদা ঙরাং ফাওবদা লায়চৎ অসিনা লৈখিদবা মীগী মশিং ৩৫,৭৪৭ নি। অদুগা লৈবাক অসিগী তোঙান তোঙানবা লায়েংশঙশিংদা লায়েংদুনা এক্তিব কেসকী মশিংনা লাখ ৫ হেন্না লৈরি। Pao asi YouTube ta yengbiyu


text:
ইমপ্লোয়মেন্ট এক্সচেঞ্জদা রেজিষ্টর তৌবা
ইমপ্লোয়মেন্ট এক্সচেঞ্জ অমা হায়বসি ক্বালিফিকেসন অমসুং এক্সপিরিএন্সতা য়ুম্ফম ওইদুনা ইমপ্লোয়মেন্ট এসিষ্টেন্স পীরিবা ওর্গানাইজেসন অমনি। ভারতকী তোঙান-তোঙানবা রাজ্যশীংদা লৈরিবা ইমপ্লোয়মেন্টকী দিপার্টমেন্টশীংনা মরি লৈনবা রাজ্যদুদা লৈরিবা লাইরিক-লাইশু হৈরবা নহারোলশীংবু রাজ্য অদুগী তোঙান-তোঙানবা সেক্টরশীংদা লৈরকপা য়াবা থবক্কী ভেকেন্সিশীংগীদমক মাংজৌননা রেজিষ্টর তৌবা য়াহল্লি।
ইমপ্লোয়মেন্ট এক্সচেঞ্জশীং অসি, রেজিষ্ট্রেসন, সবমিসন, প্লেসমেন্ট, অসিনচিংবগী মথক্তা হৌজিক্তি ভোকেসনেল গাইদেন্স অমসুং কেরিয়র কাউন্সেলিংদা মীৎয়েং থম্লবা মরম্না “এমপ্লোয়মেন্ট গাইদেন্স এন্ড প্রোমোসন সেন্টর” হায়না মমীং ওন্থোক্লে।
ইমপ্লোয়রশীংনা মখোয়গী ভেকেন্সিশীং অদু ইমপ্লোয়মেন্ট এক্সচেঞ্জশীংগী খুত্থাংদা লাউথোকপা য়াই অমসুং মখোয়গী মথৌ তাবশীংগী মতুংইন্না রেজিষ্টর তৌরবা কেন্দিদেটশীংগী মরক্তগী খনবা য়াই। মীওই 10–24 গী মনুংদা থবক পীরিবা প্রাইভেট সেক্টরগী ইষ্টাব্লিসমেন্টশীং অসিনা রিটর্নশীং সবমিসন তৌরক্নবগীদমক, ‘দি ইমপ্লোয়মেন্ট এক্সচেঞ্জেস (কম্পলসরি নোটিফিকেসন ওফ ভেকেন্সিজ) এক্ট, 1959 হায়রিবা এক্ট অসিগী মখাদা কোনশিল্লি। মসিনা ওর্গানাইজ তৌরবা সেক্টরদা লৈরিবা ইমপ্লোয়মেন্টগী হেন্না ময়েক শেংবা ফল অদু পীবা ঙমহনগনি। রেজিষ্ট্রেসনগী দেটা অদু হেন্না মরম চাবা ওইহন্নবগীদমক, ইমপ্লোয়র অদুনা নোটিফাই তৌখিবা ভেকেন্সিশীংদুগী সেলেক্সনগী ফল অদুগা মরি লৈনবা ইনফোর্মেসন অদু, সেলেক্সন মতুং নুমিৎ কুনথ্রানিগী মনুংদা শোয়দনা পীশিল্লক্নবা খংহল্লি। চহি অমদা নুমিৎ 240দগী হেন্না থবক শুবা কন্ত্রেক্ট লেবরসু মনুং চলহন্নবগীদমক ইমপ্লোয়ি অমসুং ইমপ্লোয়রগী দিফিনিসন অসি হেন্না পাক-চাউথোকহল্লে।
কান্নবশীং
- থবক থীরিবশীংনা মখোয়গী ক্বালিফিকেসনদা য়ুম্ফম ওইদুনা চুনবা থবকশীং থীবা য়াই।
- রেজিষ্টর তৌরবা থবক থীরিবা মীওইশীংনা মখোয়গী জোব ৱেটিং-লিষ্টকী ষ্টেটস অদু ওনলাইন্দা চেক তৌবা য়াহল্লি।
- ইমপ্লোয়মেন্ট এক্সচেঞ্জনা পীরিবা য়ুনিক রেজিষ্ট্রেসন নম্বর অদু মরুওইনা সরকারগী থবক্নচিংবা অতৈ থবকশীংগী এপ্লাই তৌবদা রিফরেন্স অমা ওইবা য়াই।
- সরকারগী ভেকেন্সিশীং লাউথোকপা মতম খুদিংদা, চুনবা এজুকেসনগী প্রোফাইল লৈবা রেজিষ্টর তৌরবা মেম্বরশীংগী লিষ্ট অদু মরি লৈনবা ইমপ্লোয়রশীংদা খন্নবীনবগীদমক থাই।
ওনলাইন্দা রেজিষ্টর তৌনবগী প্রোসেস
- চানবীদুনা ওনলাইন রেজিষ্ট্রেসনগীদমক্তা ষ্টেট ইমপ্লোয়মেন্ট এক্সচেঞ্জগী ৱেবসাইত্তা ভিজিট তৌবীয়ু।
- করিগুম্বা নহাক অসি রেজিষ্টর তৌরবা মেম্বর অমা ওইদবা তারবদি, নহাক্কী একাউন্ট শেম্নবগীদমক নহাক্না রেজিষ্টর তৌবা মথৌ তাই।
- নহাক্কী অকুপ্পা মরোলশীং (credentials) শিজিন্নদুনা ষ্টেট ইমপ্লোয়মেন্ট এক্সচেঞ্জগী ৱেবসাইত্তা লোগ ইন তৌ।
- দিষ্ট্রিক্ট মমীং খল্লু। অকক্নবা ষ্টেট খরগী ওইনদি, নহাক্কী পোকফম ষ্টেট অমসুং দিষ্ট্রিক্টকী অকুপ্পা মরোলশীংসু হংবা য়াউই। মরম অদুনা মরি লৈনবা ষ্টেট পোর্টেলদা পীরিবা ইনষ্ট্রক্সনশীংদু ইল্লু।
- প্রোফাইল ফোর্ম অদু মেন্সিল্লু। ফোর্ম অদু সবমিট তৌবা মতমদা, রেজিষ্ট্রেসন নম্বর, রেজিষ্ট্রেসনগী তাং অমসুং ইমপ্লোয়মেন্ট এক্সচেঞ্জগী মমীং য়াউবা একনোলেজমেন্ট অমা জেনেরেট তৌরক্কনি।
- একনোলেজমেন্ট অসি প্রিন্ট তৌদুনা মতুং তাবা রিফরেন্সকীদমক থমজিবা য়াই।
- এজুকেসন, এক্সপিরিএন্স, কাষ্ট, স্পোর্টস, হেন্দিকেপ (মেদিকেল বোর্দ/ CMOনা ইসু তৌবা), এক্স-সর্ভিসমেন, লুখ্রাবি, ফ্রিদম ফাইটর অমসুং লৈফমগী প্রুফ, অসিনচিংবগী সপোর্ট তৌবা মরি লৈনবা দোক্যুমেন্ট পুম্নমক অদু রেজিষ্ট্রেসন তৌখিবা মতুং নুমিৎ 15গী মনুংদা পনখ্রিবা ইমপ্লোয়মেন্ট এক্সচেঞ্জ অদুদা পীশিনগদবনি। মতমগী লিমিট অসি ষ্টেট অমগা ষ্টেট অমগা মান্নদবা য়াই।
- মথক্তা পল্লিবা দোক্যুমেন্টশীংসিগী মথক্তা, নহাক্না মখাদা পীরিবশীংসিদগী অমবু রেসিদেন্স প্রুফ ওইনা পীশিনবা মথৌ তাগনি:
- রেসন কার্দ।
- ভোটর ID কার্দ।
- ম্যুনিসিপাল কাউন্সিলর/ সরপঞ্চদগী লৌবা সর্টিফিকেট।
- মমা অমসুং মপা অনিগী মনুংদগী অমগী ষ্টেট অদুদা থবক তৌবগী প্রুফ।
- ষ্টেট অদুগী সর্টিফিকেট ওফ এজুকেসন।
- গেজেটেদ ওফিসর নত্ত্রগা স্কুলগী হেডনা পীরকপা লেটর।
- MLA/MP অমনা ইসু তৌবা সর্টিফিকেট।
- দোমিসাইল সর্টিফিকেট।
- অরোয়বদা, ইমপ্লোয়মেন্ট এক্সচেঞ্জনা নঙোন্দা রেজিষ্ট্রেসন নম্বর অমসুং রেজিষ্ট্রেসন অদু রিন্যুএল তৌগদবা তাং য়াউবা রেজিষ্ট্রেসন কার্দ অমা ইসু তৌরক্কনি।
ওফলাইন্দা রেজিষ্টর তৌনবগী প্রোসেস
খংজিনগদবা: ওফলাইন রেজিষ্ট্রেসনগীদমক্তদি, য়ুজরশীংনা খ্বাইদগী নৌবা ক্বালিফিকেসন দোক্যুমেন্ট অমসুং এক্সপিরিএন্স সর্টিফিকেট পুম্নমক্কা লোয়ননা মখোয়গী খ্বাইদগী নকপা ইমপ্লোয়মেন্ট এক্সচেঞ্জদা চৎপা মথৌ তাগনি।
- নহাক্না লৈরিবা মফম অদুগা খ্বাইদগী নক্নবা ইমপ্লোয়মেন্ট এক্সচেঞ্জগী ওফিতা চৎলু অমসুং মথৌ তাবা এপ্লিকেসন ফোর্ম অদু মেন্সিল্লু।
- নহাক্কী খ্বাইদগী নৌবা এজুকেসন অমসুং এক্সপিরিএন্সকা মরি লৈনবা এটেষ্টেদ তৌরবা সর্টিফিকেট পুম্নমক অদু নহাক্কী রিজ্যুম (resume)গা লোয়ননা সবমিট তৌশিল্লু।
- কাষ্ট সর্টিফিকেট (ওপশনেল) অমসুং ফোটোগ্রাফশীং।
- এক্সপিরিএন্স সর্টিফিকেট, করিগুম্বা লৈরগদি।
- মখাদা পিরিবা আইদেন্টিটি দোক্যুমেন্টশীংগী মনুংদগী অমহেক্তা পুথোকউ
- ভোটরগী আইদেন্টিটি কার্দ
- রেসন কার্দ
- পাসপোর্ট
- বার্থ সর্টিফিকেট
- দোমিসাইল সর্টিফিকেট
- রেজিষ্ট্রেসনগী মতুংদা নঙোন্দা রেজিষ্ট্রেসন নম্বর অমা ইসু তৌরক্কনি।
ষ্টেটশীংগী ওইবা ইমপ্লোয়মেন্ট এক্সচেঞ্জ ৱেবসাইট লিঙ্কশীং
সোর্স: পোর্টেল কন্টেন্ট টিম


text:
ভোটর লিস্টা করিগুম্বা মীওই অদুগী মমিং য়াওরগদি, এন আর সি দা মমিং য়াওরক্ত্রবসু মহাক অদু ভোট থাদবগী অয়াবা পীগদৌরি। মীখল কমিসননা হৌখিবা ইরাই নুমিত্তা ৱাফম অসিগী মতাংদা ৱারেপ লৌখিবনি । এন আর সি দা মিং য়াওরক্তবা হায়বসি ডি ভোতর নত্তে। মরম অদুনা মীখলগী কমিসননা এন আর সিদা মিং য়াওরক্তবা মীওইশিংগা ডি ভোতরশিংগা য়াম্না খেন্নৈ হায়না ফোঙদোকলি। ফোরেনর্স ট্রাইবুনেলনা এন আর সি দগী খৎথহৌরবা কনাগুম্বা মীওই অমবু মীরৈবাক মচানি হায়না প্রমাণ পুথোকত্রিফাওবা মীওই অদু ভোট থাদবগী অথিংবা লৈরোই হায়রি।
এন আর সি দা মমিং য়াওরক্তবা মীওইশিং অমুক হন্না হায়জ-চে থানবগী খুদোং চাবা পিরদুনা আসাম সরকারনা রাজ্যগী জিলা ৩৩ দা অহেনবা ফোরেনর্স ট্রাইবুনেল ২০০ থম্বগী অয়াবা পীরে। হান্না লৈরম্বা ফোরেনর্স ট্রাইবুনেল ১০০ গী মথক্তা ২০০ হাপচিন্দুনা হৌজিক রাজ্য অসিগী অপুনবা ফোরেনর্স ট্রাইবুনেল মশিং ৩০০ শুরে। মসিগী মনুংদা কামরূপ মেট্রো অমসুং নগাঁওদা ১৫, হোজাইদা ১১, দরং দা ১০, কাছার অমসুং তিনসুকীয়াদা ৯/৯ , করিমগঞ্জ, কামরূপ, মরিগাঁও অমসুং শোণিতপুর জিলাদা ৮ তৌদুনা ফোরেনর্স ট্রাইবুনেল শেমগৎলে। এন আর সি দা মীং য়াওরক্তবা মীওইশিংনা মরি লৈনবা দিসি খুৎথাংদগী নোটিস ফংলবা মতুংদা হায়রিবা ফোরেনর্স ট্রাইবুনেলশিং অসিদা হায়জ-চে থাগদবনি হায়রি। নৌনা শেমগৎলিবা ফোরেনর্স ট্রাইবুনেলশিং অসিগী দমক থবক্তগী পোৎথারবা বুরোক্রেট অমসুং সিভিল সারভেন্টস্ য়াওনা প্রেকসিটিং লোয়ার না শাবা অনৌবা মেম্বর ২২১ এপোইন্ট তৌখ্রে।
পনবা য়াই, হৌখিবা আগস্টকী তাং ৩১, ২০১৯ দা ফোঙখিবা ফাইনেল এন আর সি
দা মীওই ৩,১১,২২,০০৪ গী মীং য়াওরকখি অদুগা মীওই ১৯,০৬,৬৫৭ গী মীং খৎথহৌখি। অদুগা খৃঃ কুমজা ২০১৪ গী জনুৱারী ৬ কী রাজ্য সরকারগী পাউ অমগী মতুং ইন্না রাজ্য অসিদা পুন্না ডি ভোতরগী মশিং অসি ১,৪৩,২২৭ ওইখি হায়রি।


text:
[শ্রী অন্নপূর্ণা অষ্টোত্তর] ᐈ Sri Annapurna Ashtottara Shatanamavali Lyrics In Bengali Pdf
Sri Annapurna Ashtottara Shatanamavali Lyrics In Bengali ওং অন্নপূর্ণাযৈ নমঃওং শিবাযৈ নমঃওং দেব্যৈ নমঃওং ভীমাযৈ নমঃওং পুষ্ট্যৈ নমঃওং সরস্বত্যৈ নমঃওং সর্বজ্ঞাযৈ নমঃওং পার্বত্যৈ নমঃওং দুর্গাযৈ নমঃওং শর্বাণ্যৈ নমঃ (10) ওং শিববল্লভাযৈ নমঃওং বেদবেদ্যাযৈ নমঃওং মহাবিদ্যাযৈ নমঃওং বিদ্যাদাত্রৈ নমঃওং বিশারদাযৈ নমঃওং কুমার্যৈ নমঃওং ত্রিপুরাযৈ নমঃওং বালাযৈ নমঃওং লক্ষ্ম্যৈ নমঃওং শ্রিযৈ নমঃ (20) ওং ভযহারিণ্যৈ নমঃওং ভবান্যৈ … Read more


text:
ঙসি জুলাইগী তাং ২৭ পূর্ণিমা নুমিত্তা চহী-চা (২০০১-২১০০) অসিগী খ্বাইদগী শাংনা পুং ১ গা মিনিট ৪৩ (পুন্না মিনিত ১০৩) চুপ্না চন্দ্রগ্রহন ওইরগনি। ভারতকী মিনিস্ট্রি অফ আর্থ সাইন্সেসকী মতুং ইন্না গ্রহন অসি ভারতকী মফম পুম্নমক্তগী উবা ফংগনি হায়রি। ভারতকী মতমদা জুলাই ২৭গী নুমিদাং পুং ১১ মিঃ ৫৪ সেঃ ২৬ তগী পার্সিয়েল ইক্লিপস্ হৌগনি। তপ্না তপ্না থাবু পৃথিবীনা খুমজিনখিবগা লোয়ননা নোংয়াই মতুং পুং ১ হায়বদি জুলাই ২৮গী ১ এ.এম. দগী মপুং ফাবা চন্দ্রগ্রহন ওইগনি। অদুগা থাবু পৃথিবীনা লুমশিল্লম্বদগী তপ্না তপ্না থোরকপগা লোয়ননা নোংঙাল্লমদাই পুং ৩ মিঃ৪৯দা গ্রহন লোইগনি। মতম অসিদা লূপা মচুগী থা অসি তপ্না তপ্না ঈ-মচু হায়রপ চঙবা শক্তম মীয়ামনা উবা ফংখি। মসিবু ইংরাজিদা ব্লাদ মুন হায়রগসু খঙনরি। থাগী খোংচৎকী লম্বীদগী পৃথিবীদগী খ্বাইদগী লাপ্না লৈবা থৌদোক ওইগদৌরি।
অসিতা নত্তনা লৈঙাং মচুগী গ্রহ হায়না খঙনরিবা মার্স গ্রহসু নুমিৎ অসিদা পৃথিবীগা য়াম্না নক্না লৈদুনা হান্নগী চাংদগী গ্রহ অসি য়াম্না ঙান্না পৃথিবীদগী উবা ফংগনি। গ্রহ অসি অরোইবা ওইনা খৃঃকুমজা ২০০৩দা উবা ফংখি। অসিতা নত্তনা খা-নোংচুপ থংবা মাইগৈদা শগোলশেন গ্রহসু উবা ফংগনি। অসিনসু লোইদ্রি, হায়রিবা গ্রহনগী মতমসিদা শুন্দ্রংদা হৌজিক লৈরিবা ইন্টরনেসনেল স্পেস স্টেসনসু মীৎনা উবা ফংবগী ওইথোকপা লৈ হায়রি।
মসিগী মমাংদা চহীসিগী জনুৱারীগী তাং ৩১ দা মপুং ফাবা চন্দ্রগ্রহন উবা ফংখি। মথংগী মপুংফাবা চন্দ্রগ্রহননা খৃঃকুমজা ২০১৯গী জনুৱারীগী ২১দা ওইগনি। বিরলা প্লানেটোরিয়াম কোলকাতাগী দিরেক্টর দেবিপ্রসাদ দাউরিগী মতুং ইন্না নুমিৎ অসিদা ঐখোয়না করিগুম্বা মখলগী ফিল্টর শিজিন্নদ্রবসু থাগী গ্রহন অসি চুমদ্রিং য়েংবা য়াগনি হায়রি।
পনবা য়াই, জনুৱারী ৩১, খৃঃকুমজা ২০১৮গী য়ুমশাকৈশা নুমিৎতা অতিয়াদা য়াম্না তাঙনা থোকপা মওংগী মপুঙ ফাবা থাগী গ্রহন লৈবাক শিনবা থুংনা উবা ফংখি।
মপুঙ ফাবা চন্দ্রগ্রহন অসি থোকপা মতমদা নুমিৎকী মঙালগী মচু তরেৎকী মনুংদা খামেন মচু অমসুং হিগোক মচুনা খ্বাইদগী হেন্না অদুগা অঙাংবা অমসুং কমলা মচুনা খ্বাইদগী লিক্না চাইথোকপা থেংনৈ। হায়রিবা অঙাংবা অমসুং কমলা মচু অসি পৃথিবীগী নুংশিৎকী কুয়োমদগী থক্তোরক্লগা থাগী লৈমায়দা তাবা উবা ফংগনি। থৌওং মসিনা থাবু পৃথিবীদগী য়েংবদা ঈ মচু হায়রপ চঙনা উহল্লি।
Lakhipuronline android app install toubiyu CLICK HERE
Pao asi ga loinana atei e-pao gi damak
Lakhipuronline android app install toubiyu CLICK HERE


text:
ফ্রীদম ফাইটার লাইখুরাম খগেন্দ্রজিৎকী ১৩৮ মপোক কুমওন পাঙথোকখ্রে
ইম্ফাল, সেপ্টেম্বর ১৩: ফ্রীদম ফাইটার লাইখুরাম খগেন্দ্রজিৎকী ১৩৮শুবা মপোক কুমওন থৌরম ঙসি ৱাংখৈ কৈথেল অশাংবীদা লৈবা খগেন্দ্রজিৎ রিসার্চ কমিতিগী অফিসতা পাঙথোকখ্রে। থৌরম অদুদা দি এম য়ুনিভার্সিটিগী মণিপুরী দিপার্টমেন্টকী ফেকাল্টি মেম্বার দাঃ এল শরতচন্দ্রনা চীফ গেস্ত অমসুং খগেন্দ্রজিৎ রিসার্চ কমিতিগী প্রেসিদেন্ট দাঃ এম কুঞ্জবিহারীনা প্রেসিদেন্ত ওইখি।
থৌরম অদুদা চীফ গেস্তকী ৱারোল পীরদুনা দাঃ শরতচন্দ্রনা হায়, লৈখিদ্রবা ফ্রীদম ফাইটার খগেন্দ্রজিৎ অসি লমদম অসিগী হীরম কয়া মণিপুরগী ৱাংমদা খুন্দারিবশিংদা খঙহন্নবা হোৎনবদা অচৌবা থৌদাং লৌরমখি। কাউফম থোক্তে। মহাক্না ইরম্বা দ্রামা ইং ১৯২৬ তা আগরতলাদা শাফোং খি। সিলচর গভর্ণমেন্ট হায় স্কুলদা মোইরাং পর্ব শান্নখিবা নীংশিংদবা য়ারোই। মহাক অসি মণিপুরগী ৱাংমদা খুন্দারিবা মৈতৈ তাবা মফমশিংদা লমদম অসিগী পুৱারী কয়া শক্তাক্নবা হোৎনরম্বা লুচিংবনি।
দি এম য়ুনিভার্সিতিদা দ্রামাগী হিস্টোরি নৈনবদা লাইখুরাম খগেন্দ্রজিৎকী নৈনরি। অদুগা লাইখুরাম খগেন্দ্রজিৎকী ফিদা মণিপুরী লিটরেচরদা করিগী পীদবনো হায়বসি হংনিংঙাইনি হায়না দাঃ শরতচন্দ্রনা ফোঙদোকখি। দাঃ এম কুঞ্জবিহারীনা হায়, লাইখুরাম খগেন্দ্রজিৎনা পাঙথোক্লবা থৌগায় কয়া ঐখোয়না খঙলমদবা কয়া ঙসিগী চীফ গেস্তনা হায়বদগী খঙবা ঙম্লে। লমদম অসিদা ইপা-ইপুশিংনা তুংগী মীরোলগীদমক হীরম খুদীঙমক্তা অৱাৎ-অপা অমত্তা লৈহল্লমদে।
খগেন্দ্রজিৎনা লময়ানবা হিজম ইরাবতকা খোঙজং কয়াদা চৎমিন্নরম্বগী ৱারী লৈরি। মণিপুরগী পুৱারীদা মুৎপা নাইদনা লৈহৌরগদবা নুপী লানগী মতমদা লৌখিবা ৱারেপশিংদা ফ্রীদম ফাইটার অসিসু য়াওরম্বগী খুদম কয়া থেংনবদা রিসার্চ কমিটি অসিনা হরাওবা ফাওই হায়না কুঞ্জবিহারীনা ফোঙদোকখি।
সোর্স: পোক্নফম


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ৮৪.৮৯ হেনখ্রে
হৌখিবা পুং ২৪গী মনুংদা দোজ লাখ ৭১ হেন্না কাপথোকখ্রে
নাবা ফগৎলকপগী চাং অসি হৌজিক ৯৭.৭৮% ওইরি
হৌখিবা পুং ২৪দা অনৌবা কেস ২৯,৬১৬ রিপোর্ত তৌরকখি
ভারতকী এক্তিব কেসলোদ (৩,০১,৪৪২) অসি অপুনবা কেসশিংগী ০.৯০% ওইরি
হৌখিবা নুমিৎ ৯২নি অসিদা চয়োলগী ওইনা লৈরিবা পোজিতিবিতী রেত (১.৯৯%) অসি ৩%দগী তাখি
Posted On:
25 SEP 2021 9:33AM by PIB Imphal
ভেক্সিন দোজ ৭১,০৪,০৫১ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ৮৪.৮৯ (৮৪,৮৯,২৯,১৬০) গী পন্দুপ হেনবা ঙমখ্রে। মসি সেসন ৮২,৯৯,৩১২গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ২৮,০৪৬ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,২৮,৭৬,৩১৯ দা হেনগৎহনখি (লাইচৎ হৌবদগী হৌদুনা)।
মসিনা মরম ওইরগা ভারতকী ফগৎলকপগী চাং অসি ৯৭.৭৮% দা লৈরি। নাবা ফগৎলকপগী চাং অসি মার্চ ২০২০দগী য়েংলকপদা হৌজিক্কী ওইনা খ্বাইদগী ৱাংবা ওইরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ৯০নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ২৯,৬১৬ রিপোর্ত তৌরকখি।
হৌজিক্কী ওইনা এক্তিব কেসলোদ ৩,০১,৪৪২ দা লৈরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৯০% ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১৫,৯২,৪২১ তৌখি। হৌজিক ফাওবদা ভারতনা পুন্না তেস্ত মশিং করোর ৫৬.১৬ (৫৬,১৬,৬১,৩৮৩) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১.৯৯%দা লৈদুনা হৌখিবা নুমিৎ ৯২ নি অসিদা ৩%দগী তানা লৈরি। নোংমগী ওইবা পোজিতিবিতী রেত অসি ১.৮৬%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ২৬নিদা ৩%দগী তানা অমসুং থংন-থংননা নুমিৎ ১০৯নি অসিদা অসি ৫%গী মখাদা লৈরি।
****
(Release ID: 1757972)
Visitor Counter : 140


text:
উখ্রূল ঔটোনোমস ডিষ্ট্রিক কাউনসিল (ইয়ু এ ডি সি) অসি ইং ১৯৭১ দা মনিপুর (হীল এরিয়া) ডিষ্ট্রিক কাউনসিল এক্ট, ১৯৭১ গী মখাদা শেমখি। মেম্বর ২৪ লৈ, মখোয়বু চহী ৫ খুদিংগী ইলেক্সন তৌদুনা খল্লি। মেম্বর ২ দি মনিপুর গোভর্মেন্টনা মীহুৎ ওইনা থারকই।
মখাগীশিং অসি ইকাইখুম্নরবা চিয়ারমেন্না নোমিনেট তৌরকপা এক্সিকুটিভ মেম্বরশিংনিঃ-
- কাপংপম জিমিক, মেম্বর ৬-তালুই ডিসিসি
- এইচএস ঙামসুং, মেম্বর ১১- খামাসোম ডি সি সি
- শ্রী এসপি মাশুনঙম, মেম্বর ১৩-সাংশক ডিসিসি
- ভি.এল.খায়িংহোর, মেম্বর ১৪- তৈনেম ডি সি সি
- সোমিমায়ার অৱুংশি, মেম্বর , ২১-শিংকাপ ডিসিসি
এডমিনিস্ট্রেটিভ সেট-অপঃ চীফ এক্সেকুটিভ ওফিসার না ডিস্ট্রিক কাওন্সিলগী এডমিনিস্ট্রেটিভ কী মকোক্নি। ইউএডিসি দা ডিপার্টমেন্ট ৭ লৈ, মখোয়শিংদুদি (১) হেডক্বাটর (২) ইদুকেসন (৩) পিডবলিয়ুডি (৪) স্মোল তাউন কমিটি (৫) মেডিকেল (৬) এগ্রীকলচর (৭) ভেটিরিনারি।
কাওন্সিলগী মখাদা ওজাশিং য়াওরগা স্টাফ ১৩১৮ অমসুং প্রাইমারী দগীনা অপ্পর প্রাইমারীদা স্কুল ১৫৮ লৈরি।
এডিসি উখরুল গি ডিসিসি লিস্ট গি দামাক ক্লিক তৌবিয়ু এডিসি উখরুল গি ডিসিসি লিস্ট
থৌদাংশিং –
- চহী খুদিংগী গ্রেজুএট ওজাশিং বি.ইডি. তম্নবা থারি অমদি প্রাইমারী ওজাশিংবুনা চহী ২ গী ডিপ্লোমা ইন ইলিমেন্টরি ইডুকেসন তমহল্লি।
- ক্লাস-৫ কী সাত্রাশিংগী কোমপিটিটিভ পরিক্ষা দিসেম্বর ৭, ২০১৭দা পাংথোকখি। শেন অমদি শকখঙ চেশিং পীদুনা সাত্রাশিংবু পুক্নিং থৌগৎপীরি।
- ছাত্রাশিংদা লাইরিক, য়ুনিফোর্ম, ফরনিচর, কমপুটর, শান্নবা অমদি লাইরিক তম্নবা মচাকশিং লেম্না ফংহল্লি।
উমং-ৱামং য়োকখৎপা অমদি অকোইবগী ফিবমগী মরমদা মীয়াম্বু খঙহল্লি।
- লুনান্না লৈনবগী পান্দমদা চয়োল অমগী মনুংদা ৫ রক্তি অমোৎ অকাইশিং টাটা টিপ্পর ৩ শিজিন্নদুনা তাওন অকোইবদগী লৌথোক্লি।
- অনা-লাইয়েংগীদমক ওপিডি অমা ডিস্ট্রিক হেডক্বাটরদা লেংদনা হাংদোক্লি অদু অনাবাশিংদা লেমনা হীদাকশিংসু ফংহল্লি।মেডিকেল ওফিসারনা মাগী টিমগা লোয়ননা অরাপ্পা খুঙ্গংশিংদসু কেম্প কয়া পাংথোক্তুনা লাইয়েংবগী খুদোংচাবশিং ফংহল্লি। কাউনসিলগী ডিস্পেন্সরি ৭ লৈ।
- এম্বুলেন্স অমা অমদি কফিন পুনবা গাড়ী অমা মীয়ামদা ২৪x৭ ফংহল্লি।
- ঈশিং টেঙ্কর অমনসু অহোংবা মমলদা ঊখ্রূলগী মীয়ামদা ঈশিং ফংহল্লি।
- ভেটিরিনারি ডিপার্টমেন্ট কী মখাদা শা-শন কয়া লেম্না লাইয়েংলি। মাংজৌননা তিকা থাদোক্তুনা লাইনা কয়াদগী ঙাকথোকপদসু মতেং পাংলি। কাউনসিলগী মখাদা ডিস্পেন্সরি ১৪ লৈরি।


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসনগী কবরেজ করোর ১৭৪.৬৪ হেনখ্রে
হৌখিবা পুং ২৪দা ভেক্সিন দোজ লাখ ৩৭.৮৬ হেন্না কাপখি
রিকবরী রেৎ অসি হৌজিক ৯৮.১২%দা লৈরি
হৌখিবা পুং ২৪দা অনৌবা কেস ২৫,৯২০ রিপোর্ত তৌরকখি
ভারতকী এক্তিব কেসলোদ অসি হৌজিক ২,৯২,০৯২দা লৈরি
চয়োলগী ওইবা পোজিতিবিতী রেৎ হৌজিক ২.৭৬% ওইরি
Posted On:
18 FEB 2022 9:28AM by PIB Imphal
হৌখিবা পুং ২৪দা ভেক্সিন দোজ লাখ ৩৭.৮৬ (৩৭,৮৬,৮০৬) হেন্না কাপখিবগা লোয়ননা ভারতকী কোবিদ-১৯ ভেক্সিনেসন কবরেজ অসি ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না করোর ১৭৪.৬৪ (১,৭৪,৬৪,৯৯,৪৬১) হেনখ্রে।
মসি সেসন ১,৯৭,৩৭,৩৯৭গী খুত্থাংদা য়ৌবা ঙমখি। ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না অপুনবা মশিংগী ব্রেক-অপতা পীরিবশিং অসি য়াওরি:
হৌখিবা পুং ২৪দা মীওই ৬৬,২৫৪ নাবা ফগৎখি অমসুং নাবা ফগৎখিবা মীওইশিংগী অপুনবা মশিং (লাইচৎনা হৌরকপদগী) অসি হৌজিক ৪,১৯,৭৭,২৩৮ শুখ্রে।
মসিগা লোয়ননা ভারতকী রিকবরী রেৎ অসি ৯৮.১২% য়ৌখ্রে।
হৌখিবা পুং ২৪দা অনৌবা কেস ২৫,৯২০ রিপোর্ত তৌরকখি।
ভারতকী এক্তিব কেসলোদ অসি হৌজিক ২,৯২,০৯২দা লৈরি। এক্তিব কেসশিং অসি লৈবাক্কী অপুনবা পোজিতিব কেসশিংগী শরুক ০.৬৮% ওইরি।
লৈবাক অসিদা তেস্তিং কেপাসিতী অসি মখা তানা হেনগৎহনখি। হৌখিবা পুং ২৪দা পুন্না তেস্ত ১২,৫৪,৮৯৩ তৌখি। ভারতনা হৌজিক ফাওবদা অপুনবা তেস্ত করোর ৭৫.৬৮ (৭৫,৬৮,৫১,৭৮৭)হেন্না তৌখ্রে।
লৈবাক শিনবা থুংবদা তেস্তিং কেপাসিতী হেনগৎহনবগা লোয়ননা লৈবাক্কী ওইনা হৌজিক চয়োলগী ওইবা পোজিতিবিতী রেৎ অসি ২.৭৬% অমসুং নোংমগী ওইবা পোজিতিবিতী রেৎ অসি ২.০৭% ওইরি হায়না রিপোর্ত তৌরকখি।
*****
(Release ID: 1799180)
Visitor Counter : 108


text:
প্রধানমন্ত্রীগী লোইশঙ
পি.এম.না লখনৌদা ‘আজাদি@৭৫ – ন্যু অর্বান ইন্দিয়া: ত্রান্সফোর্মিং অর্বান লেন্দস্কেপ’ কনফরেন্স-কম-এক্সপো হৌদোকখ্রে
পি.এম.না উত্তর প্রদেশকী জিলা ৭৫গী বেনিফিসিয়রী ৭৫,০০০দা প্রধান মন্ত্রী অৱাজ য়োজনা -অর্বান (পি.এম.এ.ৱাই.-য়ু.)গী য়ুমশিংগী শোশিং খুৎশিন্নখ্রে
স্মার্ত সিতীজ মিসন অমসুং অমৃতকী মখাদা উত্তর প্রদেশতা অর্বান দিবেলপমেন্ত প্রোজেক্ত ৭৫ শঙ্গাগখ্রে/উরেপ উয়ুং তমখ্রে
এস.এ.এম.ই.-IIগী মখাদা লখনৌ, কানপুর, বারানসি, প্রয়াগরাজ, গোরাখপুর, ঝান্সি অমসুং ঘাজিয়াবাদকী বস ৭৫ লমথাখ্রে
লখনৌদা লৈবা বাবাসাহেব ভিমরাও অম্বেদকর য়ুনিভর্সিতী (বি.বি.এ.য়ু.) দা শ্রী অতল বিহারি বাজপায়ী চিয়র অমা শেমগৎপগী মতাংদসু লাউথোকখ্রে
অগ্রা, কানপুর অমসুং লালিতপুরদগী বেনিফিসিয়রী অহুমগা লোয়ননা ইচম-চম্না, শিল-লাংবা য়াওদনা ৱারী-ৱাতায় শাবগী থৌরম অমা পাঙথোকখ্রে
“পি.এম.এ.ৱাই.গী মখাদা শহরশিংদা হাউসিং য়ুনিত করোর ১.১৩ হেন্না শাখ্রে, অমসুং মসিগী মনুংদা য়ুম লাখ ৫০ হেনবদি শাবা লোইশিনখ্রে অমসুং লায়রবশিংদা খুৎশিন্নখ্রে”
“পি.এম.এ.ৱাই.গী মখাদা লৈবাক অসিদা য়ুম করোর ৩রোম শাখ্রে, অদোম্না মদুগী অচংমল অদুমক খঙলম্লগনি। মীওইশিং অসি ‘লাখপতি’ ওইরবনি”
“ঙসি ঐখোয়না ‘পহলে আপ’ – তেক্নোলোজী ফার্স্ত হায়রগনি”
“অর্বান বোদীশিংনা এল.ই.দি. স্ত্রীত লাইৎ
Posted On:
05 OCT 2021 1:32PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি লখনৌদা আজাদি@৭৫ – ন্যু অর্বান ইন্দিয়া: ত্রান্সফোর্মিং অর্বান লেন্দস্কেপ’ কনফরেন্স-কম-এক্সপো হৌদোকখ্রে। থৌরম অদুদা কেন্দ্র মন্ত্রীশিং শ্রী রাজনাথ সিংহম শ্রী হর্দীপ পুরি, শ্রী মহেন্দ্র পন্দে, শ্রী কৌশল কিশোর, উত্তর প্রদেশকী রাজ্যপাল শ্রীমতি অনন্দিবেন পতেল অমসুং উত্তর প্রদেশকী মুখ্য মন্ত্রী য়োগি অদিত্যানাথনা শরুক য়াখি।
প্রধান মন্ত্রীনা উত্তর প্রদেশকী জিলা ৭৫দা লৈবা বেনিফিসিয়রী ৭৫,০০০দা প্রধান মন্ত্রী অৱাজ য়োজনা – অর্বান (পি.এম.এ.ৱাই.-য়ু)গী য়ুমশিংগী শো দিজিতেল ওইনা খুৎশিন্নখ্রে অমসুং উত্তর প্রদেশতা স্কীম অসিগী বেনিফিসিয়রীশিংগা লোয়ননা ভর্চ্যুএল ওইনা ৱারী ৱাতায়সু শাখ্রে। মহাক্না স্মার্ত সিতীজ মিসন অমসুং অমৃতকী মখাদা উত্তর প্রদেশতা অর্বান দিবেলপমেন্ত প্রোজেক্ত ৭৫ শঙ্গাগখ্রে/উরেপ উয়ুং তমখ্রে; লখনৌ, কানপুর, বারানসি, প্রয়াগরাজ, গোরাখপুর, ঝান্সি অমসুং ঘাজিয়াবাদ য়াওনা শহর তরেৎতা এস.এ.এম.ই.-IIগী মখাদা বস ৭৫ লমথাখ্রে; ভারত সরকারগী হাউসিং অমসুং অর্বান এফিয়র্স মন্ত্রালয়গী তোঙান-তোঙানবা ফ্লেগশিপ মিসনশিংগী মখাদা প্রোজেক্ত ৭৫ ইমপ্লিমেন্ত তৌবা য়াওরিবা কোফী তেবল বুক অমা ফোঙখ্রে। প্রধান মন্ত্রীনা লখনৌদা লৈবা বাবাসাহেব ভিমরাও অম্বেদকর য়ুনিভর্সিতী (বি.বি.এ.য়ু.) দা শ্রী অতল বিহারি বাজপায়ী চিয়র অমা শেমগৎপগী মতাংদসু লাউথোকখ্রে।
অগ্রাদগী শ্রীমতি ভিমলেশকা লোয়ননা ৱারী-ৱাতায় শাবদা প্রধান মন্ত্রীদা বেনিফিসিয়রীনা মহাক্না পি.এম. অৱাজ লোয়ননা গ্যাস সিলিন্দর, তোইলেত, ইলেক্ত্রিসিতি, ৱাতর কনেক্সন অমসুং রাশন কার্দ অসিনচিংবা অতৈ স্কীমশিংগী কান্নবা ফংলি হায়না ফোঙদোকখি। প্রধান মন্ত্রীনা মঙোন্দা সরকারগী স্কীমশিংগী কান্নবা লৌনবা অমদি মহাক্কী অঙাংশিং মরু ওইনা মচানুপীশিংবু মহৈ তমহন্নবসু হায়খ্রে।
কানপুরদগী রাম জানকিজীগা ৱারী শারদুনা প্রধান মন্ত্রীনা শঙ্গোম য়োনবা অসিদা মহাক্না স্বামিত্বা য়োজনাগী কান্নবশিং লৌবরা হায়না হঙখি। বেনিফিসিয়রীনা মহাক্না লুপা লিশিং ১০গী লোন অমা ফংই অমদি মদু মহাক্কী বিজিনেস্তা ইনভেস্ত তৌখি হায়না পাউখুম পীখি। প্রধান মন্ত্রীনা মহাক্কী বিজিনেস অদুগী দিজিতেল ত্রাঞ্জেক্সনশিং হেনগৎহনবা হায়খ্রে।
প্রধান মন্ত্রীনা লালিতপুরদগী পি.এম. অৱাজ য়োজনাগী বেনিফিসিয়রী শ্রীমতি বাবিতাদা মহাক্কী পুন্সি মহীং অমসুং স্কীম অসিগী মতাংদা থেংনবা অৱা-নুংঙাইগী মতাংদা হঙখি। মহাক্না হায় জন ধন একাউন্তনা বেনিফিসিয়রীশিংদা শেল হকথেংননা থাবদা মতেং পাংখি। তেক্নোলোজীনা অয়াম্বনা লায়রবশিংদা মতেং পাংখি, হায়না মহাক্না ফোঙদোকখি। প্রধান মন্ত্রীনা মঙোন্দা স্বামিত্বা য়োজনাগী কান্নবশিং লৌনবা হয়খি। প্রধান মন্ত্রীনা বেনিফিসিয়রীশিংগা লোয়ননা য়াম্না চম্না অমসুং হরাও তয়াম্না ৱারী শাখি। ৱারী-ৱাতায় শানবগী থৌরম অসি ইচম-চম্না অমসুং নুংঙাইবা মওংদা চত্থখি।
মীতিন অদুদা ৱা ঙাংলদুনা প্রধান মন্ত্রীনা হায়খি য়ুম অমগী লন-থুম পুম্নমক ইমুং অদুগী নুপাগী মমিংদা লৈগদবনি হায়বা অসি শেমদোকপা খরা মথৌ তাই অমসুং অফবা খোঙথাং অমা ওইনা পি.এম. অৱাজ য়োজনাগী মখাদা য়ুমশিংগী চাদা ৮০দি ইমুং আদুগী নুপীগী মমিংদা নত্ত্রগা জোইন্ত ওনর ওইনা লৈরি।
প্রধান মন্ত্রীনা লখনৌনা অতল বিহারি বাজপায়ীগুম্বা লৈবাক্কী মীৎয়েং শান্না উবা ঙম্বা, ইমা ভারতকীদমক মপুং ফানা কত্থোক্লমখিবা মীশক অমা পীবিবগীদমক থাগৎপা ফোঙদোকখি। “ঙসি, মহাকপু নীংশিংবা ওইনা লৈবা বাবাসাহেব ভিমরাও অম্বেদকর য়ুনিভর্সিতী (বি.বি.এ.য়ু.) দা শ্রী অতল বিহারি বাজপায়ী চিয়র অমা শেমগৎখ্রে”, হায়না মহাক্না লাউথোকখি।
প্রধান মন্ত্রীনা পি.এম. অৱাজ য়োজনাগী মখাদা শাখিবা য়ুমশিংগী মশিং অসি মমাংদা লৈরম্বা মশিংদগী চাউনা হেনগৎখ্রে হায়না ফোঙদোকখ্রে। মহাক্না হায় শহরশিংদা হাউসিং য়ুনিত করোর ১.১৩ হেন্না শাখ্রে, অমসুং মসিগী মনুংদা য়ুম লাখ ৫০ হেনবদি শাবা লোইশিনখ্রে অমসুং লায়রবশিংদা খুৎশিন্নখ্রে। প্রধান মন্ত্রীনা হায়খি স্লমদা লৈরিবা অমসুং পক্কাগী য়ুম অমা লৈজদবা অর্বান্দা লৈরিবা লায়রবা মীওইশিংগী ইমুং করোর অহুমদা করোরপতি ওইনবগী খুদোংচাবা পীখি। “প্রধান মন্ত্রী অৱাজ য়োজনাগী মখাদা লৈবাক অসিদা য়ুম করোর ৩রোম শাখ্রে, অদোম্না মদুগী অচংমল অদুমক খঙলম্লগনি। মীওইশিং অসি লাখপতি ওইরবনি” হায়না শ্রী মোদীনা ফোঙদোকখি। প্রধান মন্ত্রীনা য়ু.পি.দা হৌজিক তৌরিবা দিস্পেন্সেসন অসিগী মমাংদা মমাংগী সরকারশিংনা স্কীমশিং অসি ইমপ্লিমেন্ত তৌবদা পন্থদুনা লৈরমখি, য়ুম ১৮০০০ হেন্না এপ্রুব তৌবদা মতম অদুদ শুপ্নগী য়ুম ১৮ ফাওবা শাবা লোইরমদে হায়না প্রধান মন্ত্রীনা ফোঙদোকখি। মহাক্না হায়খি য়োগি অদিত্যানাথকী মখাদা হৌজিক পাল্লিবা সরকার অসিনা শক্তি পাইরক্লবা মতুংদা অর্বানগী লায়রবশিংদা হাউসিং য়ুনিত লাখ ৯ হেন্না খুৎশিন্নখি অমসুং য়ুনিত লাখ ১৪না কনস্ত্রক্সনগী তোঙান-তোঙানবা স্তেজতা লৈরি। য়ুমশিং অসিদা মতমগা চুনরবা খুদোংচাবশিংসু য়াওরি।
প্রধান মন্ত্রীনা সরকার অসিনা অর্বান মিদল ক্লাসকী অৱাবশিং অমসুং শীংনবশিং অসি কোকহন্নবা য়াম্না কন্না হোৎনরি হায়না ফোঙদোকখি। রিএল ইস্তেৎ রিগ্যুলেতরী ওথোরিতী (আর.ই.আর.এ.) অসি অসিগুম্বা অচৌবা খোঙথাং অমনি। লো অসিনা অপুনবা হাউসিং সেক্তরবু থাজবা ৱাৎপা অমসুং নমথাক তৌবদগী ঙাকথোকপদা মতেং পাংখি অমসুং স্তেকহোল্দর পুম্নমক্তা শক্তি পীবদা মতেং পাংখি।
প্রধান মন্ত্রীনা হায়খি অর্বান বোদীশিং অসিনা এল.ই.দি. স্ত্রীত লাইৎশিং ইন্সতোল তৌদুনা চহি খুদিংগী লুপা করোর ১০০০ তুংশিনবসু ঙমহল্লি। হৌজিক্তি শেনফম অসি অতৈ চাউখৎ-থৌরাংগী থবকশিংদা শীজিন্নরি হায়না মহাক্না ফোঙদোকখি। মহাক্না মখা তারদুনা হায়খি এল.ই.দি.না শহরদা লৈরিবা মীয়ামগী ইলেক্ত্রিসিতি বিল চাউনা হন্থহল্লি।
প্রধান মন্ত্রীনা হায়খি ভারত্তা হৌখিবা চহি ৬-৭ অসিদা তেক্নোলোজীনা মরম ওইরগা অর্বান সেক্তরদা অচৌবা অওনবা অমা লাকখি। তেক্নোলোজী অসি ঙসি লৈবাক অসিগী শহর ৭০ হেনবদা চল্লাইরিবা ইন্তিগ্রেতেদ কম্মান্দ অমসুং কন্ত্রোল সেন্তরশিংগী য়ুম্ফম ওইরি। “ঙসি ঐখোয়না ‘পহলে আপ’ – তেক্নোলোজী ফার্স্ত হায়রগনি”, হায়না চৎনবী-নাৎকীদমক মমিং লৈরবা শহর অমদা প্রধান মন্ত্রীনা ফোঙদোকখ্রে।
প্রধান মন্ত্রীনা হায়খি, পি.এম. স্বনিধি য়োজনাগী মখাদা স্ত্রীত ভেন্দরশিংবু মখোয়গী বেঙ্কশিংগা লিঙ্ক তৌখি। স্কীম অসিগী খুত্থাংদা বেনিফিসিয়রী লাখ ২৫ হেনবদা লুপা করোর ২৫০০ হেনবগী মতেং ফংহনখ্রে। মসিদগী য়ু.পি.গী বেনিফিসিয়রী লাখ ৭ হেনবনা স্বনিধি য়োজনাগী খুদোংচাবা লৌখি। মহাক্না ভেন্দরশিংনা দিজিতেল ত্রাঞ্জেক্সনশিং তৌবগীদমক থাগৎপা ফোঙদোকখ্রে।
মন্ত্রীনা হায়খি ঙসি, ইন্দিয়া মেত্রো সর্ভিস অসি লৈবাক অসিগী অচৌবা শহরশিংদা খুমাং য়াংনা পাকথোক-চাউথোক্লি। ২০১৪দা মেত্রো সর্ভিস অসি রুৎকী অশাংবা কি.মি. ২৫০দগী তানা চেল্লমখি, ঙসি মেত্রো অসি রুৎকী অশাংবা কি.মি. ৭৫০রোম ওইরি। মহাক্না মখা তারদুনা হায়খি লৈবাক অসিদা হৌজিক মেত্রো ত্রেক্কী কিমি ১০০০ হেনবগী লৈবাক অসিদা থবক পাইখৎলি।
***
(Release ID: 1761104)
Visitor Counter : 177
Read this release in:
Tamil
,
Telugu
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Kannada
,
Malayalam


text:
প্রধান মন্ত্রী, শ্রী নরেন্দ্র মোদীনা মনিপুরগী ৫০শুবা স্তেতহুদ নুমিৎ অসিদা মনিপুরগী মীয়াম্বু থাগৎখ্রে। থৌরম অসিদা ৱা ঙাংবদা, মহাক্না অসিগুম্লবা নীংথিরবা খোঙচৎ অসিদা তেংবাংদুনা কত্থোকখিবা অমসুং মশাগী থৌদাংনি খন্না হোৎনখিবা মীয়ামগী মফমদা ইকায় খুম্নবা উৎখি। মনিপুরগী পুৱারীগী অকা অকুমগী মতমদা মীয়ামগী নীংহন্নদবা অমসুং অমত্তা ওইবগী মতৌবু মহাক্না মখোয়গী মপাঙ্গলনি হায়খি। লমদম অসিগী মীয়ামগী অপাম্ববু হকথেংননা খঙনবা হোৎনখিবনা লমদম অসিগী মীয়াম্বু হেন্না নীংথিজনা খঙবা ঙমহনখি অমসুং মসিনা রাজ্যসিগী শিংনবশিংগী ৱারোইশিন পুথোকপা ঙমহনখি হায়না মহাক্না অমুক্কা হন্না নীংশিংখি। মনিপুরগী মীয়াম্না খ্বাইদগী হেন্না পাম্লিবা শান্তি লৈনা হিংবসু হৌজিক্তি ঙম্লগনি হায়না মহাক্না নুংঙাইবা ফোংদোকখি। “মনিপুরনা শান্তি অমসুং বন্ধ-ব্লোকেদতগী নীংতম্বা ফংফম থোকই”, হায়না মহাক্না ফোংদোকখি।
প্রধান মন্ত্রীনা মনিপুরবু লৈবাক্কী স্পোর্তকী পাৱরহাউস অমা ওইহন্নবা সরকারনা খোঙফম চেৎলি হায়না ফোংদোকখি। মনিপুরগী মচানুপা অমসুং মচানুপীশিংনা শান্ন-খোৎনবগী হীরমদা লৈবাক্কী মিংচৎ কয়া পুরকখ্রে অমসুং মখোয়গী থৱাই য়াওবা অমসুং মতিক লৈবশিংবু য়েংলদুনা ভারতকী অহানবা স্পোর্ত য়ুনিভর্সিতীসু রাজ্য অসিদা লিংখৎখ্রে হায়না মহাক্না ফোংদোকখি। মনিপুরগী নহাশিংনা স্তার্ত-অপকী হীরমদা মায় পাকপা ফংলিবসিগী মতাংদসু মহাক্না পনখি। লোকেল হেন্দিক্রাফপু খুমাং চাউশিলহন্নবা মনিপুর সরাকরনা হোৎনরিবসিগী মতাংদসু মহাক্না মিৎয়েং চঙখি।
প্রধান মন্ত্রীনা অৱাং নোংপোকপু এক্ত ইস্ত পোলিসীগী খ্বাইদগী মরু ওইবা মফম ওইহনবগী পান্দম অসিদা মনিপুরগী অচৌবা থৌদাং লৈরিবা অসিবুসু মিৎয়েং চঙখি। মনিপুরনা ‘দবল ইঞ্জিন সরকার’ অসিগী মখাদা রেলৱেগুম্বা মতম কুইনদগী পাম্নরক্লবা খুদোংচাবা কয়া ফংলি হায়না মহাক্না ফোংদোকখি। জিরিবাম-তুপুল-ইম্ফাল রেলৱে লাইন য়াওনা লুপা করোর লিশিং কয়াগী কন্নেক্তিবিতী প্রোজেক্ত কয়াসু হৌজিক রাজ্যসিদা থবক চত্থরি। মসিগা মান্নবা ওইনা, ইম্ফাল এয়রপোর্তনা মালেমগী থাক্তা চনখিবগা লোয়ননা দিল্লী, কোলকতা অমদি বেঙ্গালুরু অমসুং অৱাং নোংপোক্কা লৈনরিবা কন্নেক্তিবিতীসু য়াম্না ফগৎলে। মনিপুরনা ভারত-ম্যানমার-থাইলেন্দ ত্রাই-লেতরেল হাইৱে অমসুং লমদমসিদা লৈরক্কদৌরিবা করোর লিশিং ৯গী নেচরেল গ্যাস পাইপলাইন অসিদগী কান্নবা কয়া ফংলগনি।
রাজ্যসিগী চাউখৎ-থৌরাংগী লম্বীদা লৈরম্বা অপনবা খুদিংমক লৌথোকখ্রে অমসুং মথংগী চহি ২৫ অসিদি মনিপুরগী চাউখৎ-খোঙথাংগী অমৃত কাল ওইরগনি হায়না প্রধান মন্ত্রীনা ফোংদোকখি। রাজ্যসিদা দবল ইঞ্জিনগী গ্রোথ লৈরসনু হায়বা য়াইফ পাউজেলগা লোয়ননা মহাক্কী ৱারোল লোইশিনখি।
स्थापना के 50 वर्ष पूरे होने पर मणिपुर को बहुत-बहुत बधाई !— PMO India (@PMOIndia) January 21, 2022
मणिपुर एक राज्य के रूप में आज जिस मुकाम पर पहुंचा है, उसके लिए बहुत लोगों ने अपना तप और त्याग किया है।
ऐसे हर व्यक्ति को मैं नमन करता हूं: PM @narendramodi
मणिपुर ने बीते 50 सालों में बहुत उतार चढ़ाव देखे हैं।— PMO India (@PMOIndia) January 21, 2022
हर तरह के समय को सभी मणिपुर वासियों ने एकजुटता के साथ जीया है, हर परिस्थिति का सामना किया है।
यही मणिपुर की सच्ची ताकत है: PM @narendramodi
मणिपुर शांति डिज़र्व करता है, बंद-ब्लॉकेड से मुक्ति डिज़र्व करता है।— PMO India (@PMOIndia) January 21, 2022
ये एक बहुत बड़ी आकांक्षा मणिपुरवासियों की रही है।
आज मुझे खुशी है कि बीरेन सिंह जी के नेतृत्व में मणिपुर के लोगों ने ये हासिल किया है: PM @narendramodi
मुझे ये देखकर बहुत खुशी होती है कि आज मणिपुर अपना सामर्थ्य, विकास में लगा रहा है, यहां के युवाओं का सामर्थ्य विश्व पटल पर निखर कर आ रहा है।— PMO India (@PMOIndia) January 21, 2022
आज जब हम मणिपुर के बेटे-बेटियों का खेल के मैदान पर जज्बा और जुनून देखते हैं, तो पूरे देश का माथा गौरव से ऊंचा हो जाता है: PM @narendramodi
नॉर्थ ईस्ट को एक्ट ईस्ट पॉलिसी का सेंटर बनाने के जिस विजन को लेकर हम आगे बढ़ रहे हैं, उसमें मणिपुर की भूमिका अहम है।— PMO India (@PMOIndia) January 21, 2022
आपको पहली पैसेंजर ट्रेन के लिए 50 साल का इंतज़ार करना पड़ा।
इतने दशकों बाद रेल का इंजन मणिपुर पहुंचा है, यही डबल इंजन की सरकार का कमाल है: PM @narendramodi
जिन ताकतों ने लंबे समय तक मणिपुर के विकास को रोके रखा, उनको फिर सिर उठाने का अवसर ना मिले, ये हमें याद रखना है।— PMO India (@PMOIndia) January 21, 2022
अब हमें आने वाले दशक के लिए नए सपनों, नए संकल्पों के साथ चलना है।
मैं विशेष रूप से युवा बेटे-बेटियों से आग्रह करुंगा कि आपको आगे आना है: PM @narendramodi


text:
য়ু.পি.এস.সি.
য়ু.পী.এস.সি.না জুন ৫কী মীফমগী মতুংদা চাংয়েংশিংগী অনৌবা কেলেন্দর অমা লাউথোক্লগনি
Posted On:
20 MAY 2020 6:49PM by PIB Imphal
কোবিদ-১৯না মরম ওইদুনা লৈবাক শিনবা থুংনা অহুমশুবা ফেজকী অথিংবশিং থম্লিবা অসিগী মতুং তারকপা ফীভমশিং য়েংশিন্নবা য়ুনিয়ন পব্লিক সর্ভিস কম্মিসননা অখন্নবা মীফম অমা ফমখ্রে। অথিংবা মখল কয়া শাংদোকপগী নোতিস অদু খন্নরদুনা হৌজিক্কী ওইনা চাংয়েংশিং অমসুং ইন্তর্ভ্যুশিং হৌবা হায়বসি ওইথোক্লোই হায়না কম্মিসননা ৱারেপ লৌখ্রে।
অদুম ওইনমক কম্মিসননা কেন্দ্র সরকার অমসুং তোঙান তোঙানবা স্তেৎ সরকারনা লাউথোক্লিবা অফবা মাইকৈরোমদা লাকপগী কোমথোকপশিং অসি য়েংলগা লোকদাউনগী মরিশুবা তাঙ্কক লোইরবা মতুংদা অমুক্কা ফীভম অসি য়েংশিন্নবা ৱারেপ লৌখ্রে। হৌখিবা থা অনিদগী য়ৈথোক্তুনা লাক্লবা তোঙান তোঙানবা চায়েংশিং অমসুং ইন্তর্ভ্যুগী কেন্দিদেৎশিংদা চমম্নবা কোকহন্নবগী মীৎয়েং অমগী মখাদা কম্মিসননা জুন ৫, ২০২০দা ফমগদৌরিবা মথংগী মীফমদা চাংয়েংশিংগী শেমদোক্লবা সেদ্যুল অমা থোক্লগনি। জুন ৫, ২০২০গী কম্মিসনগী মীভমগী মতুংদা চায়েংশিংগী অনৌবা কেলেন্দরগী অকুপ্পা ৱারোল য়ু.পী.এস.সি.গী ৱেবসাইৎতা ফোংলগনি।
****
(Release ID: 1625646)
Visitor Counter : 84


text:
লখিপুর, আগস্ট ২১, ২০২০ঃ মনিপুরী য়ুথস্ ফ্রোন্ত অফ আসাম মায়ফাগী লুচিং মখাদা লূপ কয়ামরুমগা লোয়ননা ঙসি অয়ুক লখিপুর খুমন বাসস্তেন্দা মনিপুরী লোনবু আসাম লৈঙাক্কী এসোসিয়েত অফিসিয়েল লোন ওইহন্নবা দাবী তৌরদুনা সিট ইন দেমোন্সট্রেসন অমা পাঙথোকখ্রে। পুং ২ রোম চুপ্না পাঙথোকখিবা খোঙজং অদুদা আসাম মনিপুরী মৈরা পায়বী অপুনবা লূপ আমপাল, ওল আসাম মনিপুরী ৱূইমেন মৈরা পায়বী কোর্দিনেসন কমিতি, ৱুইমেন এক্সন কমিতি ফোর ভিলেজ প্রোতেক্সন, অল আসাম মনিপুরী মুসলিম স্টুদেন্টস্ ইউনিওন, আসাম মনিপুরী মুসলিম য়ুথস্ ফ্রোন্ত, মনিপুরী মুসলিম দিভলপমেন্ট ওর্গেনাইজেসন আসাম অমদি নোংইন এনজিও নচিংবগী মীহুৎশিং য়াওখি। থৌরমদা রিতায়ার্দ জোইন্ত সেক্রেতরী কাঙবম শান্তিকুমার অমসুং এক্স জিএস আমসু লখিপুর দিস্ট্রক লৈশুংবম রোবিন্দ্র, ইঙুদম বিনোদ, মায়ফাগী প্রেসিদেন্ট সেরাম হেরাজিৎ, আমপালগী প্রেসিদেন্ট এ লিলি, অনিতা সিংহ, কোঞ্জেংবম অরুনা দেবী, রিদয়ার্দ কর্ণেল আরাম্বম গৌরকিশ্বর, নিজাম উদ্দিন, অহম্মদ হুসেন চৌধুরী, জিয়াউল হোক চৌধুরী, অমসুং কৈশাম বিদ্যাপতি নচিংবা মীওইশিংনা শরুক য়াখি। মতুংদা লখিপুরগী এসদিও গী খুৎথাংদা আসামগী মুখ্যমন্ত্রী, আসামগী গভর্নর অমসুং মহৈমশিংগী মন্ত্রীগী মফমদা মেমোরেন্দম অমমম পীশিনখি। Lakhipuronline YouTube
সোনাইদসু মনিপুরী লোনবু আসাম লৈঙাক্কী এসোসিয়েত অফিসিয়েল লোন ওইহন্নবা দাবী তৌরদুনা সিট ইন দেমোন্সট্রেসন অমা সোনাই ওতোস্টেন্দদা পাঙথোকখি। থৌরমদা দাঃ মাইমোম সান্তিকুমার, খ্রাংজাকপম কৃষ্ণমোহন, নবকুমার সিংহ, মায়ফাগী প্রেসিদেন্ট সেরাম হেরাজিৎ, ইমা সনাথোই, ইমা সাবিত্রি অমসুং শরৎচন্দ্রনচিংবা মীওইশিংনা শরুক য়াখি। নুংথিলদা আসাম বিধান সভাগী দেপুতি স্পিকর অমসুং সোনাইগী এমএলএ আমিনুল হোক লস্কর থৌরমফমদা থুংলখি অমসুং ধর্নাদা শরুক য়াখিবা মীওইশিংনা মখোয়গী দাবী মহাক্কী মফমদা তাহনখি। এম এল এনা হীরমসিগী মতাংদা মরীলৈনবশিংদা সোইদনা ৱারী শান্নগনি হায়বগী থাজবা পীরকমখি। মতুংদা সোনাই সার্কল ওফিসারগী খুৎথাংদা আসামগী মুখ্যমন্ত্রী, আসামগী গভর্নর অমসুং মহৈমশিংগী মন্ত্রীগী মফমদা মেমোরেন্দম অমমম পীশিনখি। Lakhipuronline YouTube


text:
পুয়া মৈ থাখিবগী নীংশিং থৌরম পাঙথোকখ্রে
ইম্ফাল, জানুয়ারি ১৫: ঙসিদগী চহী ২৯৪ গী মমাংদা মতোপকী লাইনিং লাইশোল শন্দোকপা লাকখিবা শান্তিদাস গোসাইগী নমথাক লাংদা থুদুনা ঐখোয় মশেল নুংশি চান্ননা থকষি খাসি খঙনা লৈমিন্ননবা অমদি চৎনা লোনচৎ কয়া ঐখোয়গী ইয়েক্তা ইদুনা থম্লিবা পুয়া মৈ থাখিবা নুমিৎ অদু কংলৈপাক্কী ওইনদি খ্বাইদগী হেন্না লাইবকথিবা নুমিৎনি হায়ান হিয়াংলম এসিগী এম এল এ ডা. ৱাই রাধেশ্যামনা ফোঙদোকখ্রে।
ইন্টারনেসনেল ওবর্জাবেসন কম্মিটি ওফ পুয়া মৈ থাবা (ইকোপ) না শিন্দুনা ঙসি এলাংখাঙপোকপীদা পাঙথোকখিবা কংলাদা পুয়া মৈ থাখিবগী ৪৩ শুবা নীংশিং থৌরম ওইনা পাঙথোকখিবা থৌরমদা অথোইবা মীথুংলেনগী ৱারোল পীরদুনা এম এল এ রাধেশ্যামনা ৱাফম অসি ফোঙদোকখিবনি।
থৌরম অদুদা ৱা ঙাঙলদুনা মহাক্না মখা তানা ফোঙদোকখিবদা ঐখোয়গী পুৱারীবু ইদুনা থম্লম্বা কয়া ঙসিদগী চহী ২৯৪গী মমাং ৱাকচিংগী ২৩ নি পানবা ঙসিগী নুমিৎ অসিদা মৈ থাদুনা মাঙহনখিবনি। শান্তিদাস গোসাইনা মীতোপকী লাইনিং শন্দোক্নবা হোৎনবদা ঐখোয়গী হান্না লৈজরম্বা লাইনিংবু মাঙহন্দ্রবদি য়ারোই খংবদগী পুয়া মৈ থানবা মতমদুগী নিংথৌদা ইনশিনখি।
শান্তিদাস গোসাইনা থমাইখ্রবা নিংথৌ অদুনা তুংগী মীরোলগীদমক খন্থবা তৌদনা য়ুমথোং খুদিংদগী পুয়া খোমগত্তুনা অশিবা মীওই অমা পোৎলোয়বগী মওংগা চপ মান্ননা মৈ থাখি।অসুমনা লাইনিং লাইশোল মুত্থৎখিবা, য়েক সলাই মফম খঙহনখিদবা লাইবক থিবা থৌদোক অদুবু ঐখোয়না কাউফম থোক্তে। ঐখোয়না ঐখোয়গী হান্না লৈজরম্বা চৎনবী অদু অমুক হন্না চৎনবা হোৎনগদবনি হায়বা পান্দমদা ঙসিগী থৌরম অসি পাঙথোকপনি হায়না লৌই হায়খি।
ইকোপকী ভাইস চেয়ারম্যান মোইরাংথেম নাওদালেনখোম্বনা থৌরম মপু ওইদুনা পাঙথোকখিবা থৌরম অদুদা মীলালগী প্রেসিদেন্ট কে ঐচ ইঙোচা মীতৈ, ইকোপকী কনভিনার মোরাইথেম নাওখম্বা মীতৈ, দিবলপমেন্ট য়ুথ এসোসিয়েসনগী প্রেসিদেন্ট ৱাংখৈময়ুম শরত, এলাংকাঙপোকপী য়ুথ ক্লাবগী প্রেসিদেন্ট পি ঐচ গুনচন্দ্র, এ এম আর পি এস দব্লিয়ু এগী প্রেসিদেন্ট দোরেন খা ঙানবা, য়ুনাইটেদ মণিপুর মুস্লিম উইমেন দিবলপমেন্ট ওর্গানাইজেশনগী প্রেসিদেন্ট আনোয়ারী নুরজাহান, লাইনিংহল নাউরিয়া ফুলো চেরিটেবল ট্রাষ্টকী ট্রেজারার থোকচোম কুবের, সোইবম লৈকায় সিটিজেন ক্লাবকী প্রেসিদেন্ট মহেন্দ্র মীতৈ, ৱাইখোঙ জিপিগী প্রধান ৱাংখেম ব্রোজেন অমসুং রিটায়ার্দ প্রিন্সিপাল উরিখিনবম কুঞ্জো মীতৈনা অখন্নবা লেংবীরকপশিং ওইনা শরুক য়াখি।
সোর্স: হুইয়েন লানপাউ


text:
বাংলাদেশতা নুমিৎ ১৪ নিগী মণিপুরী জগোইগী ৱার্কশোপ লোইশিনখ্রে
সিলেট, জানুয়ারি ১৪: মণিপুরী কালচারেল কমপ্লেক্স, বাংলাদেশনা শিল্লাংদুনা মৌলভীবাজার ডিষ্ট্রিক্ট মনুং চন্না লৈবা ভানুগাছকী আদমপুর বাজারগী মঙ্গেমখোংদা লৈবা কমপ্লেক্স অদুগী শঙলোয়দা মণিপুরী জগোইগী নুমিৎ ১৪ চুপ্না চত্থরকপা ৱার্কশোপ ঙসি লোইশিনখ্রে। ৱার্কশোপ অসিদা কংলা পুংময়োল জগোই, খুঞ্জা লৈচৌ, থৌগন জগোইনচিংবা লাই হরাওবদা থৌগন তৌগদৌরিবা মখল মথেল কয়াগী জগোই তাকপি তম্বিখি।
নুমিৎ ১৪ নি চুপ্না চত্থখিবা জগোই অসিগী ৱার্কশোপ লোইশিনবগী থৌরম অদুদা মণিপুরী কালচারেল কমপ্লেক্সকী এডভাইজার অমসুং রেলওয়ে ডিপার্টমেন্টকী এক্স এডিশনেল সেক্রেটারী ওজা শশী কুমার সিংহ না মহৈরোয়শিংদা সার্টিফিকেট অমসুং ওজা শিংদা ক্রেস্ট অমমম পিদুনা ইকায়খুম্নখি। থৌরমদুদা মণিপুরী কালচারেল কমপ্লেক্স’কী কনভেনর ওজা জয়ন্ত কুমার সিংহ, সোস্যাল এক্টিভিষ্ট ইবুংহাল সিংহ শ্যামল অমসুং মফমদুদা খুন্দারিবা লৈকাইগী অহাললমন কয়াশু শরুক য়াখি হাইদুনা ফোংদোকলকখি।
অরোইবদা, মণিপুরী জগোই ৱার্কশোপতা য়াওবা অঙাং নুপিমচা, নুপামচা অমদি লৈশাবী আর্টিষ্টশিংনা মখল মথেলগী জগোই কয়াগী পার্ফোমেন্স উৎখি।


text:
লখিরপুর, ৪ সেপ্তেম্বর ২০২০ঃলখিপুরগী এমএলএ শ্রী রাজদীপ গোৱালানা হোৎনবদগী লমদম অসিগী মীয়াম্না মতম কুইনদগী ঙাইদুনা লাকখিবা লখিপুর সাবদিবিজনগী মনুং চনবদা নম্বর ১১৪ লাইকোল এলপি স্কুলদগী সিঙ্গেরবন্দ কৈথেল ফাওবগী লম্বী অসি শেমনবগী দমক তেন্দর কৌখ্রে। লখিপুর সিভিল সাবদিবিজনেল তেরিতোরিয়েল রোদ দিভিজনগী মখাদা লুপা কোতি ১ গা লাখ ৬৪ চঙনা শেমগদবা লম্বী অসি থা ১২ গী মনুংদা লোয়শিন্নবা হায়রি।
নাকল অমরোমদা ফুলেরতল কৈথেলদগী ফুলেরতলগী হান্নগী পেত্রোল পাম্পগী মমাং ফাওবদা শিলচর লম্বীগী নাকন্দা আরসিসি না কোভর তৌবা দ্রেইন শানবগীসু তেন্দর কৌখ্রে। লুপা লাখ ৮৪ রোম চংনা শাগদবা দ্রেইন অসি থা ৯ গী মনুংদা লোয়শিনবগী পন্দম থমলি। (পাউ অসি লখিপুরওনলাইন ইউতিউব চেনেলদা য়েংবিউ)


text:
য়ু লিগেলাইজ তৌবগী মায়োক্তা খোঙজং : ৩শুবা নুপী লালগী শেম শারে: কাদা
ইম্ফাল, অক্টোবর ০১ : কোএলিসন এগেনষ্ট দ্রাগ এন্দ অলকোহোল (কাদা) অমদি কোংবা রোদ অপূনবা নুপী লূপকা খুৎশম্নদুনা মণিপুর লৈঙাক্না য়ু লিগৈলাইজ তৌরগনি হায়ান থৌরাংলিবা অসিগী মায়োক্তা ৱাকৎ মীফম অমা শীংজমৈ কোংবা রোদতা চত্থখ্রে।
ৱাকৎ মীফম অদুদা শরুক য়াখিবা কোংবা কাদা য়ুনিটকী অমদি কোংবা রোদ অপূনবা নুপী লূপকী জেনারেল সেক্রেটারি খাঙেম্বম প্রেমিলানা হায়, মণিপুরদা লৈরিবা লম-লমগী নুপী ময়াম্না ময়াই কাবা চিঞ্জাক থিংবগী মায়োক্তা চহী ৪৫ রোম মশাগী অচিনবা থবক কয়া কায়থোক্তুনা কন্না হোৎনদুনা লাক্লি। ময়াই কাবা চিঞ্জাক্কী ঈপাক্তা তুংগী তুংগী মীরৈালশিং লূপখিদনবা কন্না হোৎনরিঙৈ চৈরকসিদা সী এমনা য়ু লিগেলাইজ তৌরকপা অসি য়ানীংদে হায়না ফোঙদোকখি।
মহাক্না মখা তানা হায়, হৌজিক হৌজিক অহুম শুবা নুপী লালগী শেম শাদুনা লৈরে। য়ু লিগেলাইজ তৌবা অসি য়াম্না ফৈ অদুবু অতোপ্পা মপান লৈবাক কয়াগা চাংদমনবদি খক য়ারোই। লমদম অসিগী মীয়াম য়ু থকপা মতমদা ইমুংদা করি চারি, করি থক্লি খঙদবা মীওইনা অয়াম্বনি। অদুক্কী মতিক করাম চাওবা ঙাক্তনি। য়ু লিগেলাইজ তৌবা হায়বসি মরম চাদে। লমদম অসিগী নুপী খুন্নাইদা অদুক্কী মতিক অৱাবা পীগদৌরিবনি। মসি মুন্না খন্থবীরগা লৈঙাক্না থবক পায়খৎপা চুমগনি হায়খি।
লমদম অসিদা পাক্তক্ননা য়ু অসি অদুমক থিংদুনা লৈরিবনি। সী এমনা য়ু লিগেলাইজ তৌরকপদা লমদম অসিগী মীয়াম হেল্থকী মতাংদা হকচাং ফনা লৈনি হায়বা অদু ওইথোক্লোই। লমদম অসিগী মীয়ামদি য়ু থকপা মতমদা মবুক থন্না থকপগী হৈনবী লৈ। অদুনা লৈঙাক্না অমুক্তং গ্রাউন্ড রিয়েলিটিদা কুমথরক্তুনা মুন্না য়েংবা অমা মথৌ তাই হায়খি।
অমরোমদা, হৌখিবা সেপ্টেম্বর ২০দা মণিপুর লৈঙাক্কী কেবিনেট মীফমনা মণিপুরগী মফম খরদগী য়ু শুংবা, য়োনবগী লৈরম্বা অথিংবা লৌথোকখিবা ৱারেপ অদু হন্দোক্কদবনি হায়না কোএলিসন এগেনস্ট দ্রগ এন্দ অলকোহোল (কাদা) অমদি লমদম অসিগী তোঙান তোঙানবা ইমা লুপশিংনা চত্থরকপা দেমোক্রেটিক ওইবা খোঙজংশিংগী শরুক অমা ওইনা ঙসি তোঙান তোঙানবা দিষ্ট্রিক্টশিংদা ৱাকৎ মীফম পাঙথোকখ্রে হায়না কাদাগী সেক্রেটারি ইনফোর্মেসন এন্দ পাব্লিসিটি খুন্দোংবম আনন্দগী চেরোল অমনা হায়রি।
চেরোল অসিনা হায়, থৌবাল দিষ্ট্রিক্টকী মনুং চনবা ৱাংখেম বাজারদা ৱাংখেম মৈরা পায়বী, দি থৌবাল দিষ্ট্রিক্ট য়ুনাইটেদ উইমেন্স দিভেলপমেন্ট ওর্গানাইজেসন (থৌবাল ইমা) অমসুং কাদাগা পূন্না খূৎশম্নদুনা ‘লৈঙাক্না য়ু শুংবা অমদি য়োনবগী অয়াবা পীখিবা ৱারেপ হন্দোকউ’ হায়না মীয়ামগী ওইবা ৱাকৎ মীফম অমা পাঙথোকখি।
ৱাকৎ মীপম অদুদা শরুক য়াখিবা মীয়াম্না য়ানীংদবা খোল্লাউ কয়া লাওখিবগা লোয়ননা ৱাংখেম মৈরা পায়বীগী সেক্রেটারি লাইরেল্লাকপম বিমোলনা হায়, মণিপুর লৈঙাক্কী ৱারেপ হন্দোকউ, করিগুম্বা মীয়ামগী খোল্লাউ তাবীদবা তারবদি ঐখোয়গী মীয়াম য়ুদগী কঞ্জনবা অকনবা ঈহৌ কয়া চঙশিল্লকপা য়াই হায়খি।
ৱাংখেম মৈরা পায়বীগী এদভাইজর সিঙ্গাম ইবেতোম্বীনা হায়, ঐখোয়গী ৱাংখেম খুল অসিদা নুপা মশীংদগী য়ুগী চৈথেংদগী অৱাবা কয়া মায়োক্নদুনা হিংলিবা লুখ্রাবী মশীংনা হেল্লক্লে হায়বা য়াই। লোয়ননা হৌজিক লৈহৌরিবা নুপাশিং অসিনা য়ু থক্নবা শেল পীয়ু য়াদে হায়দুনা য়ূমগী নুপী অঙাংদা ফুবা চৈবা কয়া তৌরি হায়না ফোঙদোকখি।
অমরোমদা মণিপুর লৈঙাক্না হৌখিবা সেপ্টেম্বর ২০দা য়ু লিগেলাইজ তৌনবা লৌখিবা ৱারেপ অদু হন্দোক্কদবনি হায়না মণিপুরগী তোঙান তোঙানবা মফমশিংদা কোএলিসন এগেনষ্ট দ্রগ এন্দ অলকোহোল (কাদা) অমসুং তোঙান তোঙানবা লূপশিংনা চত্থরকপা খোঙজংশিংগী শরুক অমা ওইনা হৌখিবা সেপ্টেম্বর ৩০গী নুমিদাংৱাইরম পুং ৭ তাবা মতমদা হিয়াংথাং মৈরা পায়বী, কোদোমপোকপী মমাঙ লৈকায় মৈরো পায়বী, কোদোমপোকপী মনীং লৈকায় মৈরা পায়বী, নিঙোম্বম কাদা য়ুনিট অমসুং লংথবাল লেপ মখা লৈকায় মৈরা পায়বীগা পূন্না খূৎশম্নদুনা ইম্ফাল ওয়েষ্ট দিষ্ট্রিক্টকী মনুং চনবা নিঙোম্বমদগী হৌদুনা লংথবাল লেপ মখা লৈকায় ফাওবা মীয়ামগী ওইবা মৈরা খোঙচৎ অমা চৎতুনা য়ানীংদবা ফোঙদোকখ্রে।
মৈরা খোঙচৎ অদুদা শরুক য়াখিবা মীয়াম্না ‘মণিপুরদা য়ু লিগেলাইজ তৌবা য়ারোই’, ‘কেবিনেটকী ৱারেপ হন্দোকউ’ অমসুং ‘মণিপুর মীয়াম য়ুদগী কল্লু’ হায়বা খোল্লাউ লাউখি।
সোর্স: হুইয়েন লানপাউ


text:
হন্দক্কী চহিগী বজেত্তা লাউথোকখিবগী মখা পোন্না ‘দিফেন্সতা মরোমদোম লেপচবা ঙম্বা – থবক পাংথোকপগী খোল্লাও’ হায়না মিংথোনবা বজেৎ মতুংগী ৱেবিনার অমদা প্রধান মন্ত্রী, শ্রী নরেন্দ্র মোদীনা মশাগী ৱারোল থমখ্রে। ৱেবিনার অসি দিফেন্স মন্ত্রালয়না শীন-লাঙবনি। হায়রিবা অসিনা প্রধান মন্ত্রীনা ৱারোল থমখিবা বজেৎ মতুংগী ৱেবিনার পরিংগী মরিশুবা ৱেবিনারনি।
‘দিফেন্সতা মরোমদোম লেপচবা ঙম্বা – থবক পাংথোকপগী খোল্লাও’ হায়বা ৱেবিনার অসিগী থীম অসিনা লৈবাক্কী অনিঙবা-অপাম্ববু তাক্লি হায়না প্রধান মন্ত্রীনা ফোংদোকখি। দিফেন্স সেক্তরনা মরোমদোম লেপচবা ঙম্বগী থৌওংবু মপাঙ্গল হাপ্নবা হন্দক্কী চহি খরদা অহেনবা মিৎয়েং চঙখিবশিং অসি বজেৎ অসিদা ময়েক শেংনা মমি তারি। ভারতকী দিফেন্স মেন্যুফেকচরিং অসি মীখা পোল্লিঙৈগী মতম অমসুং নীংতম্বা ফংবগা ইকান কান্নদবা মতমশিংদসু মপাঙ্গল য়াম্না লৈরম্মি হায়না মহাক্না নীংশিংখি। ভারত্তা শাবা খুৎশু-খুৎলায়শিংনা মালেমগী অনিশুবা লাঞ্জাওদা মরু ওইবা থৌদাং য়াখি। “মখা তারকপা চহিশিংদা, ঐখোয়গী শক্তি অসিনা হন্থরকখ্রবসু, তৌবা ঙম্বগী মতিক্তদি মতমদুদা অমসুং হৌজিকসু চাং তাদ্রি হায়বা ময়েক শেংলি”, হায়না মহাক্না ফোংদোকখি।
য়েক্নবগী মফমদা অঙকপা ফাওহন্নবগীদমক্তা ঐখোয়গী ঙাক-শেলগী পথাপ্তা তোপ-তোপ্পা মগুন চেলহনবা অমসুং চুনগদবা মওংদা শেমদোকপগী মরু ওইবদা প্রধান মন্ত্রীনা মিৎয়েং চঙখি। “অদোমগী ইশাগী লৈবাক্তা খুৎলায় শাবা মতমদতা তোপ-তোপ্পা অমসুং ঙক্নীংঙাই ওইবা থৌওং থোক্কনি”, হায়না মহাক্না হায়খি। হন্দক্কী চহিগী বজেৎ অসিদা লৈবাক অসিগী মনুংদা রিসর্চ, দিজাইন অমসুং দিভেলপমেন্ততগী হৌদুনা মেন্যুফেকচরিং তৌবা ফাওবগী মতিক লৈবা ইকোসীস্তেম অমা শেম্বগী ব্লুপ্রিন্ত য়াওরি হায়না মহাক্না পাউদমখি। দিফেন্স বজেৎকী চাউরাকপা ৭০%দি লৈবাক্কী ইন্দস্ত্রীগীদমক্তা থম্লি হায়না মহাক্না মখা তানা পনখি।
ঙাক-শেল মন্ত্রালয়না হৌজিক ফাওবগী ওইনা দিফেন্স প্লেৎফোর্ম অমসুং ইক্বিপমেন্ত ২০০ হেনবগী পোজিতিব ইন্দিজেনাইজেসন লিস্ত অমা পুথোকখ্রে। ৱাফম অসি লাউথোকখ্রবা তুংদা, লৈবাক মনুংদগী পোত্থোক লৈনবগীদমক্তা লুপা করোর লিশিং ৫৪গী শেনফমগী কন্ত্রেক্তকী খুৎয়েক পীনখ্রে হায়না প্রধান মন্ত্রীনা ফোংদোকখি। মসিদা নত্তনা, মসিদা নত্তনা, লুপা করোর লাখ ৪.৫গী শেনফমগী খুৎলায় লৈবগী থৌওংশিংনা তোঙানবা থাক কয়াদা লৈরি হায়না প্রধান মন্ত্রীনা মখা তাখি। অমসুং, অহুমশুবা লিস্ত অসিসু য়াম্না থুনা থোক্লগনি হায়না মহাক্না মখা তাখি।
খুৎলায় লৈবগী থৌওংদা মতম শাংনা চঙমনখিদুনা, খুৎলায় অদু ফংবা মতমদা ওইরিবা মতমদুগা চুনদবা ওইবগী থৌওং থোকখিবগী ফিভমশিংবু প্রধান মন্ত্রীনা নুংঙাইতবা ফোংদোকখি। “মসিগী ৱারোইশিন অসিদি ‘আত্মানির্ভর ভারত’ অমসুং ‘মেক ইন ইন্দিয়া’দা লৈরে”, হায়না মহাক্না মিৎয়েং চঙখি। মরোমদোম লেপচবগী ৱাখল্লোনবু লুনা খন্দুনা ৱারেপ কয়া লৌখিবগীদমক্তা প্রধান মন্ত্রীনা আর্ম্দ ফোর্সপু থাগৎপসু ফোংদোকখি। খুৎশু-খুৎলায়গা মরী লৈননা লান্মীশিংগী মশাদা চাউথোকচবা অমসুং ৱাখল্লোনবু ঙাক্তুনা থম্বগী মরু ওইবদা প্রধান মন্ত্রীনা অহেনবা মিৎয়েং চঙখি। হায়রিবা থৌওং অসি খন্নরিবা হীরমশিং অসিদা মরোমদোম লেপচবা ঙম্লবা মতমদা ওইথোক্কনি হায়না মহাক্না মখা তাখি।
সাইবর সেক্যুরিতী হায়বসি দিজিতেল মালেমদা খক্তা অকক্নবা ওইদ্রে অমসুং নেস্নেল সেক্যুরিতীগী হীরম অমসু ওইরক্লে হায়না প্রধান মন্ত্রীনা ফোংদোকখি। “ঐখোয়গী মতিক লৈবা আই.তি.গী শক্তিবু দিফেন্স সেক্তরদা ঐখোয়না শিজিন্নবা হেল্লিঙৈ, লৈবাক্কী ঙাক-শেলগী মতাংদা ঐখোয়না থাজবসু হেনগৎলক্কনি”, হায়না মহাক্না হায়খি।
দিফেন্স মেন্যুফেকচর তৌবা মীওইশিংগী মরক্তা কন্ত্রেক্তকীদমক্তা চাংয়েংনবা লৈরকপনা, শেলদা মিতাবা অমসুং শেঞ্জা থুমজা তৌবগী থৌওং থোকহল্লি হায়না প্রধান মন্ত্রীনা ফোংদোকখি। খুৎলায়গী মগুন অমসুং পাম্বা-পামদবগী মতাংদা খঞ্জান্নবা কয়া অমা মসিনা মরম ওইদুনা থোকহল্লি। হায়রিবা শিংনবা অসিসু আত্মানির্ভর ভারত অভিয়ান্না ৱারোইশিন পীগনি হায়না মহাক্না মখা তাখি।
ওর্দিনান্স ফেক্তরীশিংনা ৱাখল চেৎপগা লোয়ননা চাউখৎপগী ময়েক শেংবা খুদম ওইবগীদমক্তা মখোয়বু প্রধান মন্ত্রীনা থাগৎখি। মমাংগী চহিশিংদা ইনকোর্পোরেত তৌখিবা অনৌবা দিফেন্স অন্দর্তেকিং ৭না মখোয়গী কারবার পাকথোক চাউথোক্তুনা অনৌবা মার্কেত কয়াদা য়ৌবা ঙম্বসিদা নুংঙাইবা ফাওই হায়না প্রধান মন্ত্রীনা ফোংদোকখি। “ঐখোয়না মমাংগী চহি ৫-৬তা দিফেন্স এক্সপোর্তপু শরুক ৬ হেন্না হেনগৎহল্লে। ঙসিদি, ঐখোয়না লৈবাক ৭৫ হেনবদা ভারত্তা শাবা দিফেন্সকী খুৎলায় কয়া অমসুং সর্ভিস কয়া পীরি”, হায়না প্রধান মন্ত্রীনা মখা তাখি।
সরকারনা মেক ইন ইন্দিয়াবু পুক্নিং থৌগৎপনা মরম ওইরগা, মমাংগী চহি ৭কী মনুংদা দিফেন্সকী পোত্থোক শানবগীদমক্তা অনৌবা ইন্দস্ত্রীএল লাইসেন্স ৩৫০ হেন্না পীখ্রে হায়না প্রধান মন্ত্রীনা মিৎয়েং চঙখি। অদুবু, ইং ২০০১দগী ২০১৪ ফাওবগী চহি ১৪গী মনুংদদি, শুপ্নতগী লাইসেন্স ২০০ খক্তমক পীখি। প্রাইভেৎ সেক্তরশিংনা দি.আর.দি.ও. অমসুং দিফেন্স পি.এস.য়ু.গা মান্নবা থাক্তা লৈনবা হোৎনগদবনি, মসিগীদমক্তা, দিফেন্স আর. এন্দ দি. বজেৎকী ২৫% অসি ইন্দস্ত্রী, স্তার্ত-অপ অমসুং একাদমিয়াগীদমক্তা খাক্লিবনি হায়না প্রধান মন্ত্রীনা মিৎয়েং চঙখি। বজেৎ অসিদা স্পিসিএল পর্পজ ভেহিকল মোদেলসু শীন-লাঙলি। “মসিনা প্রাইভেত সেক্তরগী থৌদাংবু ভেন্দর নত্ত্রগা সপ্লাইয়রদগী হেন্দোক্তুনা পার্ত্নর অমা ওইহল্লগনি”, হায়না মহাক্না ফোংদোকখি।
ত্রাইএল, তেস্তিং অমসুং সর্তিফিকেসনগী নুং-পান ফাওনা উবা, মতমগী মনুং চনবা, তসেং-তসেংবা অমসুং কাঙলোন চুম্বা পথাপ অসি মতিক লৈবা দিফেন্স ইন্দস্ত্রী অমা ওইরকপদা মথৌ তাবশিংনি হায়না শ্রী মোদীনা পনখি। মসিগীদমক্তা, মনীং মখা তম্বা পথাপ অমনা শিংনবা কয়াগী ৱারোইশিন পুরকপদা য়াম্না কান্নবা তেংবাংগনি হায়না মহাক্না মখা তাখি।
প্রধান মন্ত্রীনা স্তেকহোলদরশিংনা বজেত্তা য়াওরিবা হীরমশিংবু মতম চানা থবক্তা ওন্থোক্নবগীদমক্তা অনৌবা ৱাখল্লোন পুথোরক্নবা হায়খি। বজেৎ অসিবু হন্দক্তা থা অমা ঙনখৎখিবা অসিগী মপুং ফাবা কান্নবা লৌদুনা বজেৎকী থবক পাংথোকপগী মতম য়ৌরকপদা হান্নদগী থবক পাংথোক্তুনা মখোয়শিংনা লৈনবা প্রধান মন্ত্রীনা হায়খি।
हालांकि बाद के वर्षों में हमारी ये ताकत कमजोर होती चली गई, लेकिन ये दिखाता है कि भारत में क्षमता की कमी ना तब थी और ना अब है: PM @narendramodi— PMO India (@PMOIndia) February 25, 2022
गुलामी के कालखंड में भी और आजादी के तुरंत बाद भी हमारी डिफेंस मैन्यूफैक्चरिंग की ताकत बहुत ज्यादा थी।— PMO India (@PMOIndia) February 25, 2022
दूसरे विश्व युद्ध में भारत में बने हथियारों ने बड़ी भूमिका निभाई थी: PM @narendramodi
इस साल के बजट में देश के भीतर ही रिसर्च, डिज़ाइन और डवलपमेंट से लेकर मैन्युफेक्चरिंग तक का एक वाइब्रेंट इकोसिस्टम विकसित करने का ब्लूप्रिंट है।— PMO India (@PMOIndia) February 25, 2022
रक्षा बजट में लगभग 70 परसेंट सिर्फ domestic industry के लिए रखा गया है: PM @narendramodi
जब हम बाहर से अस्त्र-शस्त्र लाते हैं, तो उसकी प्रक्रिया इतनी लंबी होती है कि जब वो हमारे सुरक्षाबलों तक पहुंचते हैं, तब तक उसमें से कई Outdated हो चुके होते हैं।— PMO India (@PMOIndia) February 25, 2022
इसका समाधान भी 'आत्मनिर्भर भारत अभियान' और 'मेक इन इंडिया' में ही है: PM @narendramodi
भारत की जो IT की ताकत है, वो हमारा बहुत बड़ा सामर्थ्य है। इस ताकत को हम अपने रक्षा क्षेत्र में जितना ज्यादा इस्तेमाल करेंगे, उतनी ही सुरक्षा में हम आश्वस्त होंगे।— PMO India (@PMOIndia) February 25, 2022
जैसे सायबर सेक्योरिटी अब सिर्फ डिजिटल वर्ल्ड तक सीमित नहीं रह गई है। ये राष्ट्र की सुरक्षा का विषय बन चुका है: PM
ये भी बहुत सुखद है कि बीते 5-6 सालों में डिफेंस एक्सपोर्ट में हमने 6 गुणा वृद्धि की है।— PMO India (@PMOIndia) February 25, 2022
आज हम 75 से भी ज्यादा देशों को मेड इन इंडिया डिफेंस इक्विपमेंट्स और services दे रहे हैं: PM @narendramodi
जब पूरी निष्ठा के साथ संकल्प लेकर हम आगे बढ़ते हैं तो क्या परिणाम आते हैं, इसका एक बेहतरीन उदाहरण हमारी ऑर्डिनेंस फैक्ट्रियां हैं।— PMO India (@PMOIndia) February 25, 2022
पिछले साल हमने 7 नई डिफेंस पब्लिक अंडरटेकिंग्स का निर्माण किया था।
आज ये तेज़ी से business का विस्तार कर रही हैं, नए मार्केट में पहुंच रही हैं: PM
मेक इन इंडिया को सरकार के प्रोत्साहन का परिणाम है कि पिछले 7 सालों में Defence Manufacturing के लिए 350 से भी अधिक, नए industrial लाइसेंस issue किए जा चुके हैं।— PMO India (@PMOIndia) February 25, 2022
जबकि 2001 से 2014 के चौदह वर्षों में सिर्फ 200 लाइसेंस जारी हुए थे: PM @narendramodi
Trial, Testing और Certification की व्यवस्था का Transparent, Time-bound, pragmatic और निष्पक्ष होना एक vibrant defence industry के विकास के लिए ज़रूरी है।— PMO India (@PMOIndia) February 25, 2022
इसके लिए एक Independent System, समस्याओं को दूर करने में उपयोगी सिद्ध हो सकता है: PM @narendramodi


text:
হকশেল অমসুং য়াইফ-য়ুম্বাল মন্ত্রালয়
ভারতকী কোবিদ ভেক্সিনেসন কোতি ১৫.৫রোমগী চাং য়ৌরে
হৌখিবা পুং ২৪ অসিদা দোস লাখ ২৭ হেন্না কাপখ্রে
হৌখিবা পুং ২৪ অসিদা মীওই লাখ ৩রোম লাইচৎ অসিদগী ফবা ঙমখ্রে, পুন্না মীওই কোতি ১.৫৬ হেন্না ফবা ঙমখ্রে
হৌখিবা পুং ২৪ অসিদা ভারতনা লাখ ১৯.৪৫ তেস্ত তৌদুনা নোংমদা খ্বাইদগী য়াম্না তেস্ত তৌবা নুমিৎ ওইখ্রে
Posted On:
01 MAY 2021 11:26AM by PIB Imphal
লৈবাক শিনবা থুংনা কোবিদ ভেক্সিনেসন দ্রাইব পাংথোক্লিবা অসিগী শরুক অমা ওইনা, লৈবাক অসিদা কাপখিবা কোবিদ-১৯ ভেক্সিন দোসকী অপুনবা মশিং অসি ১৫,৪৯,৮৯,৬৩৫ ওইরে৷ হৌখিবা পুং ২৪ অসিদা ভেক্সিন দোস লাখ ২৭ হেন্না কাপখ্রে৷
মসিগী মনুং চল্লিবশিং অদুদি অহানবা দোস কাপ্লিবা ঐচ.সি.দবল্য. ৯৪,১২,১৪০ অমসুং অনিশুবা দোস কাপ্লিবা ঐচ.সি.দবল্যু. ৬২,৪১,৯১৫নি৷
চহি ৪৫-৬০ ফাওবগী মনুংদা লৈরিবা মীওই ৫,২৭,০৭,৯২১(অহানবা দোস) অমসুং ৩৭,৭৪৯৩০(অনিশুবা দোস), এফ.এল.দবল্যু. ১,২৫,৫৮,০৬৯(অহানবা দোস) অমসুং এফ.এল.দবল্যু. ৬৮,১৫,১১৫ (অনিশুবা দোস) কাপখ্রে৷ অহানবা দোস কাপখিবা মীওই ৫,২৩,৭৮,৬১৬ অমসুং অনিশুবা দোস কাপখিবা মীওই ১,১১,০০,৯২৯দি চহি ৬০গী মথক্তা লৈরিবা মীওইশিংনি৷
হৌজিক ফাওদা লৈবাক অসিদা কাপখিবা অপুনবা দোসকী ৬৭.০%দি রাজ্য তরাদা ওইরি
ভেক্সিনেসন দ্রাইব নুমিৎ-১০৫ (২০২১গী এপ্রিল ৩০) শুরকপা অসিদা, ভেক্সিন দোস ২৭,৪৪,৪৮৫ কাপখ্রে৷
অহানবা দোসকী ওইনা সেসন ২৩,৩৫৬তা মীওই ১৫,৬৯,৮৪৬ অমসুং অনিশুবা দোসকী ওইনা মীওই ১১,৭৪,৬৩৯ ভেক্সিন কাপখ্রে৷
ঙসি ফাওবদা ভারতকী পুন্না লাইচৎ অসিদগী ফখিবা মশিং অসি ১,৫৬,৮৪,৪০৬নি৷
হৌখিবা পুং ২৪ অসিদা মীওই ২,৯৯,৯৮৮ লাইচৎ অসিদগী ফরক্তুনা লৈবাক অসিগী পুন্না লাইচৎ অসিদগী ফরকখিবগী চাং অসি ৮১.৮৪নি৷
নৌনা লাইচৎ অসিদগী ফরকখিবগী ৭৬.০৯%দি রাজ্য তরাদা ওইরি৷
কোবিদ-১৯ লাইচৎ অসি লাকশিন্নবা, হৌখিবা পুং ২৪ অসিদা লৈবাক অসিদা তেস্ত ১৯,৪৫,২৯৯ পাংথোকখ্রে৷ ভারতকী নুংতি নুমিৎ খুদিংগী পোজিতিব ওইবগী চাং অসি ২০.৬৬% য়ৌরে৷
হৌখিবা পুং ২৪ অসিদা অনৌবা কেস ৪,০১,৯৯৩ লাকখি
মহারাস্ত্র, কর্নতকা, কেরলা, উত্তর প্রদেশ, দিল্লি, তামিল নাদু, ৱেস্ত বেঙ্গল, আন্দ্র প্রদেশ, রাজস্থান অমসুং বিহার য়াওনা রাজ্য তরাদা অনৌবা কেস ৭৩.৭১% রিপোর্ত তৌরকখি৷
মহারাস্ত্রনা নোংমদা অনৌবা কেস ৬২,৯১৯ রিপোর্ত তৌরক্তুনা নোংমদা খ্বাইদগী য়াম্না নাবা রাজ্য ওইরে৷ কর্নতকানা কেস ৪৮,২৯৬ অমসুং কেরলানা অনৌবা কেস ৩৭,১৯৯ রিপোর্ত তৌরক্তুনা মতুং ইল্লি৷
ভারতকী অপুনবা এক্তিব কেসলোদ অসি ৩২,৬৮,৭১০ য়ৌরে৷ হায়রিবা মশিং অসি লৈবাক অসিদা পুন্না পোজিতিব ওইখিবা অদুগী ১৭.০৬%নি৷ বিহার, ৱেস্ত বেঙ্গল, তামিল নাদু, ছত্তিশগর, আন্দ্র প্রদেশ, গুজরাত, রাজস্থান, কেরলা, উত্তর প্রদেশ, কর্নতকা, মহারাস্ত্রগী রাজ্য তরামাথোইনা ভারতকী অপুনবা এক্তিব কেস মশিংগী ৭৮.২২% ওইরি৷
নেস্নেল মোর্তালিতী রেত অসি তারক্লি অমসুং হৌজিক হৌজিক ১.১১% ওইরি৷
হৌখিবা পুং ২৪ অসিদা মীওই ৩,৫২৩ শিখি হায়না রিপোর্ত তৌরকখি৷
নৌনা শিরিবা মশিং অসিগী ৭৬.৭৫%দি রাজ্য তরাদা ওইরি৷ মহারাস্ত্রদনা খ্বাইদগী য়াম্না মীওই (৮২৮), দিল্লিনা মতুং ইন্দুনা (৩৭৫) অমসুং উত্তর প্রদেশনা ৩৩২ নোংমগী ওইনা শিখি৷
হৌখিবা পুং ২৪ অসিদা কোবিদনা মরম ওইরগা রাজ্য মরি/য়ু.তি.দা মীওই অমতা শিবা য়াওখিদে হায়না রিপোর্ত তৌরকখ্রে৷ হায়রিবশিং অদুদি দি. অমসুং দি. অমসুং দি. অমসুং এন., লক্সদ্বীপ, অরুনাচল প্রদেশ অমসুং এ. অমসুং এন. ইথৎশিংনি৷
*****
(Release ID: 1715486)
Visitor Counter : 147
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Malayalam


text:
ঐহাক্কী নুংশিরবা লৈবাক মচাশিংবু খুরুমজরি। লৈবাক অসিনা মশাগী লৈজবী মপাঙ্গলগা লোয়ননা কোবিদ-১৯গা লান্থেংনরিবা অসি ঐখোয়না উরে। মসিনা হৌখিবা চহি ১০০গী মনুংদা খ্বাইদগী চাউবা লাইচৎ অমা ওইরি অমসুং মসিগী লাইচৎ মনুং অসিদা, ভারতনা মহৌশাগী ওইবা অমাঙ-অতা থোকপগী থৌদোক কয়াগা থৌনা ফনা থেংনরি। তাল্লক অসিদা, সাইক্লোন অমফা অমসুং নিসার্গ লাকখি, রাজ্য কয়াদা ঈশিং থুমখি, অকনবা অমসুং অতপ্পা য়ুহা কয়া হাখি অমসুং লৈবাক নীংখায়বগী থৌদোক কয়াসু থোকখি। লৈবাক অসিনা হন্দক্কী হৌখিবা নুমিৎ ১০নিদসু নোংচুপ থংবা সমুদ্র তোর্বান্দা সাইক্লোন তোক্তে অমসুং নোংপোক থংবা সমুদ্র তোর্বান্দা সাইক্লোন য়াস থেংনখি। সাইক্লোন অনি অসিনা রাজ্য কয়াদা অশোক-অপন কয়া নংহনখি। লৈবাক অমসুং লৈবাক মীয়াম্না হায়রিবশিং অসিগী মাইয়োক্তা মশাগী লৈজবী মপাঙ্গলগা লোয়ননা থেংনখি অমসুং পুন্সি য়াম্না মাঙহনবা থিংবা ঙমখি। হৌখিবা মতমগা চাংদম্নবদা, হৌজিক্তি মীওই মশিং য়াম্বগী পুন্সি কনবা ঙম্লে হায়বসি ঐখোয়না থেংনদুনা উবা ফংলে। অসিগুম্বা লুরবা অমসুং থোইদোক হেন্দোকপা ইরাং অসিগী মরক্তা, অশোক-অপন নংলবা রাজ্যশিংগী মীওই খুদিংমক্না মখোয়গী লৈজবী মথৌনা উৎখি অমসুং শিংনবা অসিগা খাঙবা কনবা অমসুং লিচৎ চুম্না থেংনখি। ঐহাক্না মীওই খুদিংমকপু থম্মোই শেংনা ইকায় খুম্নবগা লোয়ননা থাগৎপা ফোংদোক্নিংই। মীয়ামগী তেংবাংবা অমসুং কনবগী থবকশিংদা লুচিংলিবা মীওইশিংদা থাগৎপগী ঙমখৈ লৈরোই। ঐহাক্না মখোয়বু ইকায় খুম্নজরি। কেন্দ্র, রাজ্য সরকার অমসুং লোকেলগী লৈঙাক্লোইশিংনা খুদোংচাদবা অসিবু থেংননবা অমত্তা ওইনা থোক্লকখি। নুংশি-চানবা মীওইগী পুন্সি মাঙখ্রবা মীওইশিংগী অৱাবদা ঐহাক্না শরুক য়ারি। ঐখোয় পুম্নমক্না নুংঙাইত্রবা থৌদোক অসিনা অৱাবা নংহল্লবা মীওইশিংগীদমক্তা অমত্তা ওইনা লেপমিন্নসি।
ঐগী নুংশিরবা লৈবাক মচাশিং, শিংনবা অসিনা ওইরিবা চাউবগী চাং অসিগা ভারতনা মায়-পাক্কনি হায়না খনলিবা অমসুং মহাক্কী বিজয়-শঙ্কল্প অসিগা চপ মান্নৈ। মহাক্কী অপুনবা পাঙ্গল অমসুং সেবা তৌনিংবগী ইথিল অসিনা লৈবাক অসিবু খুদোংথীবা কয়াগী মরক্তগী মতম পুম্বদা কন্দুনা লাক্লি। হৌখিবা নুমিৎ কয়া অসিদা ঐখোয়গী দাক্তর, নর্স অমসুং ফ্রন্তলাইন ৱর্করশিংনা মশাগী খন্দনা অহিং-নুংথিল নাইদনা হোৎনরিবশিং অসি উরে অমসুং হৌজিকসু মদুমক হোৎনরি। হায়রিবশিং অসিগী মরক্তা, কোরোনাগী অনিশুবা ৱেভ অসিগী মাইয়োক্তা লান্থেংনরিবা অসিদা অচৌবা থৌদাং লৌবা মীওই কয়াসু য়াওরিবনি। মন কী বাত তাবা মীওই কয়া অমনা নমো এপ অমসুং চিথিগী খুত্থাংদা হায়রিবা লান্মীশিং অসিগী মতাংদা পনবীয়ু হায়না ঐহাক্কী ইফমদা হায়বীরকখি।
অহানবমক্তদা, অনিশুবা ৱেভনা লাকপা মতমদা, ওক্সীজেনগী অপাম্বা অসি খঙহেন হেনগৎলকখি অমসুং মসিনা য়াম্না চাউবা শিংনবা অমা ওইখি, লৈবাক্কী মনুং-হঞ্জীনবা মফমশিংদা ওক্সীজেন য়ৌহনবা অসি, তসেংনা, য়াম্না চাউবা থবক অমা ওইখি। করিগুম্বা ওক্সীজেন তেঙ্কর অমনা য়াম্না য়াঙনা চৎপা মতমদা, অশোইবা মচা অমা থোকপনা তেঙ্কর অসিবু য়াম্না চাউনা পোকখায়হনবগী ওইথোকপা লৈ। ইন্দস্ত্রীএল ওক্সীজেন পুথোকপা প্লান্ত কয়া অমদি লৈবাক অসিগী নোংচুপথংবা শরুক্তা লৈ, হায়রিবা মফমশিং অসিদগী ভারতকী অতোপ্পা মফমশিংদা ওক্সীজেন য়ৌহনবদা নুমিৎ য়াম্না চঙই। শিংনবা অসিবু থেংননবগীদমক্তা, ক্রাইওজেনিক তেঙ্কর থৌবা মীওই, ওক্সীজেন এক্সপ্রেস অমসুং এয়র ফোর্স পাইলোৎ কয়ানা লৈবাক্কী মতেং পাংখি, অসিগুম্বা মীওই কয়ানা থৌওং অসিদা খ্বাইদগী মরু ওইবা পীদুনা থবক তৌখি অমসুং মীওই লিশিং কয়া কয়াগী মপুন্সি কনখি। ঙসিগী মন কী বাত্তা য়াওরিবা মরুপ অমদি মখোয়গুম্বনি, য়ু.পি.গী জোনপুরদা লৈবা শ্রীমান দিনেশ উপাধ্যায়জী।
মোদীজী – দিনেশজীবু খুরুমজরি
দিনেশ উপাধ্যায়জী – সরজীবু খুরুমজরি
মোদীজী – অহানবমক্তদা, ঐহাক্না অদোম্না মীয়ামদা অদোমগী মরমদা খরা হায়হনজনীংই।
দিনেশজী – সর, ঐহাক্কী মিং দিনেশ বাবুলনাথ উপাধ্যায় কৌই। ঐহাক জোনপুর জিলাগী জামুৱা পোস্তকী হসনপুর খুঙ্গংদা লৈজৈ।
মোদীজী – অদোম অসি য়ু.পি.দগীনি !
দিনেশজী – হোয়, সর।
মোদীজী – য়াম্না ফরে।
দিনেশজী – অদুগা সর, ঐহাক্কী ইচানুপা অমা, ইচানুপী অনি অমসুং ঐহাক্কী লোয়নবী অমসুং ইমা-ইপাগা লৈমিন্নরি।
মোদীজী – অদোমদি করি হোৎনবীবগে?
দিনেশজী – সর, ঐহাক লিক্বিদ ওক্সীজেন পুবা তেঙ্কর থৌজৈ।
মোদীজী – অদোমগী অঙাংশিংদি মহৈ-মশিং নীংথিনা তম্লিবা নত্ত্রা?
দিনেশজী – হোয় সর, মখোয় মহৈ-মশিং তম্লি। ইচানুপী অনিমক অমসুং ইচানুপানা মহৈ-মশিং তম্লি।
মোদীজী – মখোয়গী ওনলাইনগী মহৈ-মশিং নীংথিনা চত্থরিবা নত্ত্রা?
দিনেশজী – হোয় সর, মখোয়না নীংথিনা চত্থরি। হৌজিক-হৌজিকসু, ঐহাক্কী ইচানুপীনা ওনলাইন্দা মহৈ তম্লি। সর, ঐহাক্না চহি ১৫-১৭তগী ওক্সীজেন তেঙ্কর থৌরক্লি।
মোদীজী – ফরে, অদুদি অদোম্না চহি ১৫-১৭তগী ওক্সীজেন পুথোক-পুশিন তৌদুনা লাক্লি। অদুদি, অদোম অসি শুপ্নগী ত্রক থৌবা মীওই নত্তে। অদোম্না, তোঙানবা মওং অমদা, মীওই লাখ কয়াগী পুন্সি কনবগী শরুক অমা ওইরি।
দিনেশজী – সর, ঐখোয়গী থবক অসি মদুমক্নি। সর, ঐখোয়গী ওক্সীজেন তেঙ্করগী কম্পেনী, আইনোক্স কম্পেনীনা ঐখোয়বু নীংথিজনা য়েংশিনবী। অদুগা, ঐখোয়না ওক্সীজেন পীবা ঙম্বা খুদিংগী, ইশাদা য়াম্না নুংঙাইবা ফাওজৈ।
মোদীজী – অদুবু, হৌজিক্কী কোরোনাগী মতম অসিদা, অদোমগী থৌদাং য়াম্না হেনগৎলে।
দিনেশজী – হোয় সর, য়াম্না হেনগৎলে।
মোদীজী – অদোমগী ত্রক্কী ফমফমদা ফম্বা মতমদা, অদোমগী ৱাখলদা করি ফাওবগে? হান্নগী মতমগা চাংদম্নবদা করি অনৌবা ফাওবগে? ৱাখল ৱাবা অমসুং পাখৎপদি য়াম্না ফাওরমগনি। ইমুং মনুংগী খনবা, কোরোনাগী ফীভম, মীয়ামদগী লাকপা প্রেসর, ওক্সীজেনগী অপাম্বা লৈবা! করি থোক্লি হায়বা ময়াম অমা!
দিনেশজী – সর, মদুনা ঐখোয়দা থোইদোক্না ৱাহন্দে। ঐখোয়গী ওইনদি, ঐখোয়না ইশাগী থৌদাং পাংথোকপনি। করিগুম্বা, ঐখোয়না মতম চানা পীবা ঙম্বনা, মীওই অমগী পুন্সি কনবা ঙম্লবদি, মদুদা ঐখোয়না য়াম্না নুংঙাইবা পোকচৈ।
মোদীজী – অদোম্না ইশাগী ৱাখল্লোন নীংথিজনা ফোংদোক্লি। ফরে, ঙসিগী লাইচৎকী মতম অসিদা, মীয়াম্না অদোমগী থবক্কী মরু-ওইবা খঙলে, হান্নদি খঙলম্বা নত্তে, মসিদা মখোয়না অদোম অমসুং অদোমগী থবক্তা য়েংবা মিৎয়েংদা অহোঙবা লাকপরা হায়বসি ঐখোয়দা অমুক্তা হায়বীয়ু।
দিনেশজী – হোয় সর। হান্নদি, ঐখোয়গুম্বা ওক্সীজেন পুদুনা গারি থৌবশিং অসি মফম অমদা নত্ত্রগা অমদা, ত্রাফিক জামদা য়াম্না পনলম্মি। অদুবু, হৌজিক্কী মতম অসিদদি, লৈঙাক্লোইশিংনা য়াম্না তেংবাংলে। ঐখোয়না চৎপা মতম খুদিংদা, ঐখোয়না পন্থুংফমদা কয়াম থুনা য়ৌবা ঙমগদৌরিবনো অমসুং মীওই অমগী পুন্সি কনবা ঙমগদৌরিবনো হায়বগী ইশা মনুংদা লাংতক্নবা ফাওজৈ। ঐখোয়না চাবা চাদবা, খুদোংচাদবা থেংনবা থেংনদবা, তেঙ্করগা লোয়ননা হোস্পিতালদা য়ৌবা মতমদা, হোস্পিতালদা মশাগী ইমুং-মনুংগী মীওইশিং লৈবশিংনা ঐখোয়দা “ভি.”গী খুদম উত্তুনা য়েংলকপা য়াম্না থেংনৈ।
মোদীজী – ফরে, মখোয়গী “ভি.”গী খুদম অসি মায়-পাকপগী খুদম্নি।
দিনেশজী – হোয় সর। মীওই খরনা “ভি.” উৎলি, খরনা খুবী উৎলি। মসিদা ঐখোয়না পুন্সিদা অফবা থবক অমা তৌরুবদগী অসিগুম্বা সেবা পীবা ঙম্বগী খুদোংচাবা ফংজরিবনি হায়না ঐখোয়দা য়াম্না পেঞ্জবা ফাওজৈ।
মোদীজী – অদোমগী অৱাবা খুদিংমক মাঙলমগনি!
দিনেশজী – হোয়...হোয় সর।
মোদীজী – অদুদি, অদোম্না য়ুমদা হনবা মতমদা ইচাশিংদা মসিগী মতাংদা তম্বরা?
দিনেশজী – তমদে সর। ঐহাক্কী ইচাশিংদি খুঙ্গংদা লৈবনি। ঐহাক্না আইনোক্স এয়র প্রদক্সতা গারি থৌবা ওইনা লৈবনি। ঐহাক্তি থা ৮-৯গী মতুংদা য়ুম হনগনি।
মোদীজী – অদুদি, অদোম্না ইচাশিংগা করিগুম্বা মতমদা ফোন্দা ৱারী শারে!
দিনেশজী – হোয় সর। তত্তনা শাজৈ।
মোদীজী – অদুদি, মখোয়না মখোয়গী মপাবুংসু অসিগুম্বা মতম অসিদা মশাবু চেকশিনগদবনি হায়না খল্লমগনি!
দিনেশজী – সর, মখোয়না অসুম্না হায়, “পাপা, থবক তৌ...অদুবু ইশা চেকশিল্লগা তৌ”। অমসুং, ঐখোয়সু চেকশিন্না থবক তৌই। মানগাওদসু ঐখোয়গী প্লান্ত অমা লৈ। আইনোক্সনা ঐখোয়গী য়াম্না তেংবাংবী।
মোদীজী –ফরে। দিনেশজী, অদোমগী ৱারী তাবদা য়াম্না নুংঙাই। অমসুং, কোরোনাগা লান্থেংননবা মীয়াম্না মতৌ করম্না থবক তৌবগে হায়বা লৈবাক মীয়াম্না খঙনরগনি। অতোপ্পা মীওইগী পুন্সি কন্নবগীদমক্তা, অদোম্না ইশাগী ইমুং-মনুংগা থা ৯ উন্নবা ফংদ্রি। লৈবাক্না মসি তাবা মতমদা, মহাক্না লান অসি মায় পাকপা ঙম্লগনি হায়বগী চাউথোকচবা পোক্লগনি, মরমদি দিনেশ উপাধ্যায়জীগুম্বা মীওই লাখ কয়া অমনা থবক অমত্তা চিত্থদনা খাঙবা কনবগা লোয়ননা হোৎনরি!
দিনেশজী –সর, নোংমা নত্ত্রগা নোংমদি, ঐখোয়না কোরোনাবু শোইদনা মাইথীবা পীগনি!
মোদীজী – ফরে দিনেশজী, অদোমগী ৱাখল্লোন অসিনা লৈবাক্কী মপাঙ্গলনি। দিনেশজীবু য়াম্না থাগৎচরি। অদোমগী ইচাশিংদা ঐহাক্কী পাউজেল অসি তম্বীয়ু।
দিনেশজী –তমজগনি সর। খুরুমজরি।
মোদীজী –অদোম্বু থাগৎচরি।
দিনেশজী –প্রনাম, প্রনাম।
মোদীজী –অদোম্বু থাগৎচরি।
মরুপশিং, দিনেশজীনা হায়বগুম্না, তেঙ্কর থৌবা মীওই অমনা ওক্সীজেনগা লোয়ননা হোস্পিতালদা য়ৌবা মতমদা, মহাকপু লাইনা থাবীরকপা পাউজেল পুবা মীওই অমগুম্না খল্লি হায়বসি তসেংবনি। অসিগুম্বা থবক অসিগা লোইনরিবা থৌদাংগী পাক-চাউবা অমসুং মসিনা মীওই অদুদা লৈহনবা লাংতক্নবগী চাং অসি ঐখোয়না খঙবা ঙম্লে।
মরুপশিং, হৌজিক্কী ইরাং অসিগী মরক্তা, ওক্সীজেন পুথোক-পুশিনা তৌবদা তেংবাংবা ওইনা, রেলৱেসু মাং থানা চোংথোরক্লি। ওক্সীজেন তেঙ্করশিংনা শোরোক্তা ওক্সীজেন পুবগী চাংদগী হেন্না থুনা-য়াঙনা ওক্সীজেন এক্সপ্রেস, ওক্সীজেন রেলনা লৈবাক শিনবা থুংবগী মফমশিংদা ওক্সীজেন মশিং য়াম্না য়ৌহল্লি। ওক্সীজেন এক্সপ্রেস অসি নুপী খক্তনা চলায়বনি হায়বা তাবদা ইমা অমসুং ইচে-ইচলশিংনা চাউথোকচবা ফাওগনি। লৈবাক্কী নুপী খুদিংনা মসিগীদমক্তা চাউথোকচবা ফাওনরি। মসিদা নত্তনা, ভারত মচা খুদিংনসু চাউথোকচগনি। ঐহাক্না ওক্সীজেন এক্সপ্রেসকী লোকো পাইলোৎ, শিরিশা গজনীবু মন কী বাত্তা কৌজরি।
মোদীজী- শিরিশাজী নমস্তে!
শিরিশা- নমস্তে সর! অদোম কমদৌবীরিবগে?
মোদীজী- শিরিশাজী, ঐহাক য়াম্না নুংঙাইজরি। অদোম্না রেলৱে পাইলোৎ ওইনা থৌ পুবীরি অমসুং অদোমগী নুপী ঙাক্তগী কাঙবুনা মসিগী ওক্সীজেন এক্সপ্রেস অসি চলায়রি হায়বা ঐহাক্না তারে। শিরিশাজী, অদোম্না য়াম্না অফবা থবক অমা তৌরি। কোরোনাগী মতম অসিদা, অদোমগুম্বা নুপীশিংনা লৈবাক অসিদা কোরোনাগা লান্থেংনবদা পাঙ্গল হাপ্নবা থোক্লক্লি। অদোম ইশামকসু, নুপীগী পাঙ্গলগী চাউরবা খুদম অমনি। অসিগুম্বা ইথিল অসি অদোম্না কদায়দগী ফংবগে হায়বসি লৈবাক খুদিংনা খঙনীংই।
শিরিশা- সর, ঐহাক্কী ইথিলদি ঐহাক্কী ইপা অমসুং ইমানি। ঐহাক্কী ইপাদি সরকারগী থবক তৌই। সর, ঐহাক্কী ইচে অনি লৈ। ঐখোয় নুপী অহুম্নি, অদুবু ঐখোয়গী ইপানা ঐখোয়বু থবক তৌ হায়না পুক্নিং থৌগৎলি। ঐহাক্কী ইচে অহলনা বেঙ্কতা সরকারগী থবক তৌরি অদুগা ঐহাক্না রেলৱেদা লৈরে। ঐহাক্কী ইমা-ইপানা পুক্নিং য়াম্না থৌগৎপী।
মোদীজী- ফরে শিরিশাজী, অদোম্না হান্নগী মতমদসু রেলৱেদা থবক তৌই। অদোম্না ত্রেন কয়া চাং নাইনা থৌদুনা লাক্লি অদুবু, ওক্সীজেনগী অপাম্বা য়াম্না লৈরকপা মতমদা অদোম্না ওক্সীজেন পুথোক-পুশিন তৌরি, মসিগী থবক অসিদি থৌদাং য়াম্না চাউবা থবক ওইরমগনি, হান্নদগী হেন্না চেকশিন্দবা য়ারম্লোই। অতোপ্পা মহৌশাগী পোত্থোক পুবা অসি তোঙানবনি, ওক্সীজেন হায়বসিদি য়াম্না চেকশিন্দবা য়াদবনি। মসিদা অদোম্না করি থেংনবগে?
শিরিশা- থবক অসি তৌবদা ঐহাক্না য়াম্না নুংঙাইজৈ। ওক্সীজেনগী অখন্নবা মতমদা ঐহাক্না তেক্ত-কায়দবা, ফোর্মেসন অমসুং য়ুবা-য়ুদবগী মতাংদা হীরম খুদিংমক য়েংশিল্লি। মথংদা, ইন্দিয়ন রেলৱেজসু য়াম্না তেংবাংই। মসিগী ওক্সীজেন অসি পুদুনা থৌনবা ঐঙোন্দা গ্রীন পাথ পীরে, ঐহাক্না ত্রেন অসি থৌবদা পুং অমগা মখায়গগী মনুংদা কিলোমীতর ১২৫ য়ৌবা ঙমখি। রেলৱেনা মসিগী থৌদাং অসি লৌখি অমসুং ঐহাক্না ইশাগী থৌদাংসু য়াখি।
মোদীজী- য়াম্না ফরে, শিরিশাজীবু ঐহাক্না থাগৎচরি অমসুং মশাগী মচানুপী অহুম্বু পুক্নিং থৌগত্তুনা অফবা ইথিল পীরিবা অদোমগী ইমা-ইপাগী মফমদা ঐহাক্কী য়াইফ পাউজেল অসি তম্বীয়ু। ঐহাক্না অসিগুম্বা মমা-মপাগী মফমদা ইকায় খুম্নবা উৎচরি অমসুং অসিগুম্বা ইথিল উৎপগা লোয়ননা লৈবাকপু সেবা তৌরিবা অদোমগী ইচেশিংদসু পাউজেল অসি তম্বীয়ু। শিরিশাজীবু য়াম্না থাগৎচরি।
শিরিশা – সরবু থাগৎচরি। ঐহাক্না সরগী য়াইফ-থৌজাল পামজৈ।
মোদীজী- খ্বাইদগী অঙম্বা মপুনা অদোম্বু মতম পুম্বদা থৌজানবা ওইরসনু, ইমা-ইপানসু থৌজানবীবা ওইরসনু। অদোম্বু থাগৎচরি।
শিরিশা- সরবু থাগৎচরি।
মরুপশিং, ঐখোয়না হৌজিক শিরিশাজীগী ৱারোল তাখ্রে। মহাক্কী থৌওংশিংনা ঐখোয়দা ইথিল পীরি, ঐখোয়গী ৱাখল নুংঙাইহল্লি। তসেংবদি, লান অসি য়াম্না চাউরি অমসুং রেলৱেজনা হোৎনরিবা অসিগুম্না লৈবাক অসিনা ঈশিং, কংফাল অমসুং নোংথক্তা থবক তৌরি। এয়র ফোর্সকী প্লেনশিংনা নাকল অমদা অহাঙবা তেঙ্করশিংবু ওক্সীজেন প্লান্তশিংদা নোংথক্তা পুরি অমসুং অনৌবা ওক্সীজেন প্লান্ত শাবগী থবকশিংসু নাকল অমদা লোইশিল্লি। মসিগা লোয়ননা, মীরমদগী পুরকপা ওক্সীজেন, ওক্সীজেন কন্সেন্ত্রেতর অমসুং ক্রাইওজেনিক তেঙ্কর কয়া অমসু লৈবাক শিনবা থুংবদা য়ৌহল্লি। মরম অদুনা, মসিগী থবক অসিদা নেভী, এয়র ফোর্স, আর্মী অমসুং দি.আর.দি.ও.গুম্বা ইন্সতিত্যুসন কয়া অমসু থবক অসিদা য়াওরি। ঐখোয়গী সাইন্তিস্ত, ইন্দস্ত্রীগী অখঙ-অহৈ অমসুং তেক্নিসিয়ন কয়া অমসু ৱার ফুতিংদা থবক তৌরি। লৈবাক মীয়াম খুদিংমক্না মখোয়গী থবক্কী মতাংদা নীংথিজনা খঙনীংই। মরম অদুনা, এয়র ফোর্সকী গ্রুপ কেপ্তেন, পত্নাইকজীসু ঐখোয়গী নাক্তা লাকপীরি।
মোদীজী- পত্নাইকজী, জয় হিন্দ!
গ্রুপ কেপ্তেন - জয় হিন্দ, সর। ঐহাক এয়র ফোর্স স্তেসন হিন্দোন্দগী ৱা ঙাংলিবা গ্রুপ কেপ্তেন, এ.কে. পত্নাইকনি।
মোদীজী- পত্নাইকজী, কোরোনাগী লাইয়োক্তা থেংনরিবা লান অসিদা অদোম্না অচৌবা থৌদাং য়ারি। মালেম শিনবা থুংনা চত্তুনা তেঙ্কর পুরক্তুনা মফম অসিদা তেঙ্কর অমুক পীবিরি। অদোম্না লান্মী অমা ওইনা তোঙানবা মখলগী থবক তৌবগী মতাংদা ঐহাক্না খঙজনীংই। লান থেংনবা মতমদা মীওই অমনা কোইচৎ চৎলি, অদোম্না মীওইবগী পুন্সি কন্নবা কোইচৎ চৎলি। মসিদা অদোম্না করি ফাওবীবগে?
গ্রুপ কেপ্তেন – সর, অসিগুম্বা তাঞ্জা অসিদা লৈবাক্কী সেবা তৌবা ফংবা অসি য়াম্না লাইবক ফবনি। অদুগা ঐখোয়দা শিন্নরক্লিবা মিসনশিং অসিসু ঐখোয়না মায়-পাক্না পাংথোকপা ঙম্লি। ঐখোয়না ফংখিবা ত্রেনিং অমসুং তেংবাংবগী সেবাশিংনা ঐখোয়দা মপুং ফানা তেংবাংদুনা ঐখোয়না খ্বাইদগী ফবা থবক তৌবা ঙমজরি। সর, ঐখোয়না তৌজরিবা থবক অসিদগী ফংজরিবা নুংঙাইবগী চাং অসি অৱাংবা থাক্কীনি। মসিনা মরম ওইরগা, ঐখোয়না ওপরেসন কয়া লেপ্তনা চত্থবা ঙম্লিবনি।
মোদীজী- কেপ্তেন, অদোম্না তৌরিবা থবক ময়াম অসি অতেনবা মতমদা পাংথোকপা ঙাক্তনি, মসিনা হৌখিবা নুমিৎ খরনি অসিদা অদোম্বু কদায়দা পুবগে?
গ্রুপ কেপ্তেন – সর, মমাংগী থা অমদগী, ঐখোয়না ওক্সীজেন তেঙ্কর অমসুং লিক্বিদ ওক্সীজেন কন্তেনর কয়া লৈবাক মনুং অমসুং মীরমগী মফম কয়াদগী লেপ্তনা নোংথক্তা পুরি। সর, এয়র ফোর্সনা অতেনবা খোঙচৎ ১৬০০ অমসুং ঐখোয়না পুং ৩০০০ হেন্না পাইখ্রে। ঐখোয়না মালেমগী ওইবা মিসন চাউরাক্না ১৬০ লোইশিনবা ঙমখ্রে অমসুং মসিনা মরম ওইদুনা, লৈবাক্কী মফম অমদগী অতোপ্পা মফম খুদিংদা ওক্সীজেন তেঙ্কর পুবদা হান্না নুমিৎ ২-৩ চঙলম্বা অদু, হৌজিক্তি ঐখোয়না মফমশিং অসিদা পুং ২-৩দা য়ৌহনবা ঙম্লে অমসুং মালেমগী মিসনগী ওইনদি, পুংফম খুদিংদা থবক তৌদুনা, পুং ২৪গী মনুংদা মায়-পাক্না থবক লোইশিনবা ঙম্লে। তেঙ্কর মশিং খ্বাইদগী য়াম্না লৈবাক অসিদা খ্বাইদগী থুনা পুরকপা ঙম্নবগীদমক্তা অপুনবা এয়র ফোর্সনা থবক অসিদা মাই ওনশিল্লি।
মোদীজী- কেপ্তেন, মালেমগী করম্বা মফম খুদিংদা অদোম্না চৎপা তাখিবগে?
গ্রুপ কেপ্তেন – সর, ঐখোয়দা খুদক্তা খঙহল্লকখিবদা সিঙ্গাপোর, দুবাই, বেলজিয়ম, জর্মনী অমসুং য়ু.কে.। সর, মফমশিং অসিদা আই.এল.-৭৬, সি.-১৭ অমসুং অতোপ্পা প্লেনশিংগী ইন্দিয়ন এয়র ফোর্সকী তোঙান-তোঙানবা ফ্লীৎশিংনা চৎখি অমসুং সি.-১৩০না অতেনবা মতমদা থৌরাং য়াত্তুনা চৎখি। সর, ঐখোয়না ফংখিবা ত্রেনিং অমসুং থৌনাগী মরম্না, ঐখোয়না মসিগী মিসনশিং অসি মতম চানা লোইশিনবা ঙমখি।
মোদীজী- হন্দক্কী মতাং অসিদা লৈবাক অসিনা য়াম্না চাউথোকচরি অমসুং ঈশিং, কংফাল নত্ত্রগা নোংথক্তা ওইরো, ঐখোয়গী লান্মীশিংনা কোরোনাগা মাইয়োক্নদুনা লান্থেংনবদা শরুক য়ারি অমসুং কেপ্তেন, অদোম্না চাউরবা থৌদাং অমা পাংথোক্লে অমসুং অদোম্বু য়াম্না থাগৎলি।
গ্রুপ কেপ্তেন – সরবুসু য়াম্না থাগৎচরি। ঐখোয়না ঐখোয়গী খ্বাইদগী অঙম্বা অমসুং অফবা থবক পাংথোক্নবা হোৎনরি। সর, ঐহাক্কী ইচানুপী অদিতীসু ঐহাক্কী নাক্তা লৈরি, সর।
মোদীজী- মদুদি য়াম্না ফবনি !
অদিতী – নমস্তে, মোদীজী।
মোদীজী- নমস্তে, ইচানুপী। অদোমগী চহি কয়া শুরগে?
অদিতী – সর, ঐহাক চহি ১২ শুরে অমসুং ক্লাস ৮দা তম্লি।
মোদীজী- অদোমগী ইপাবুংসু য়ুনিফোর্ম শেৎপা মীওইনিকো!
অদিতী – হোয়, ঐহাক্না মহাক্কীদমক্তা য়াম্না চাউথোকচৈ। মহাক্না অসিগুম্বা মরু ওইবা থবক কয়া পাংথোকপা, কোরোনানা নারবা মীওই কয়াবু তেংবাংবা অমসুং লৈবাক ময়াম অমদগী ওক্সীজেন তেঙ্কর অমসুং কন্তেনর পুরকপগীদমক্তা ঐহাক্না য়াম্না চাউথোকচৈ।
মোদীজী- অদুবু, মচানুপীনা মপাবুদি য়াম্না উনীংলমগনি, উনীংদবরনে?
অদিতী – হোয়, য়াম্না উনীংই। হৌজিক্কান অসিদি, মহাক্তি ইন্তর্নেস্নেল ফ্লাইৎ কয়া অমদা চত্থোক্তুনা কন্তেনর অমসুং তেঙ্কর কয়া অমা প্রদক্সন প্লান্তশিংদা পীদুনা কোরোনা নাবা মীওইশিংনা মতম চানা ওক্সীজেন ফংদুনা মীওই কয়াগী পুন্সি কনবা ঙম্নবগীদমক্তা চত্থোকপনিনা য়ুমদা লৈবা ফংদ্রে।
মোদীজী- অদুদি ইচানুপী, ওক্সীজেনগী খুত্থাংদা মীওই কয়া অমগী পুন্সি কন্নবা মহাক্না পাংথোক্লিবা থবক অসি লৈবাক অসিগী ইমুং খুদিংগী মীওইনদি খঙনরে।
অদিতী – হোয়।
মোদীজী - অদোমগী মরুপ, মহৈ তম্মিন্নবা মহৈরোইশিংনা অদোমগী ইপানা ওক্সীজেনগী তেংবাংগী থবক তৌই খঙবা মতমদা অদোম্বুসু য়াম্না ইকায় খুম্নরমগনি?
অদিতী – হোয়, ঐহাক্কী মরুপশিংনা ঐহাক্কী ইপাদি য়াম্না মরু ওইবা থবক অমা তৌরি অমসুং ঐহাক্না মসিদা য়াম্না চাউথোকচরমগনি হায়রকপা মতমদা ঐহাক, ঐহাক্কী ইমুং-মনুং, ইমারোমগী ইপু-ইবোক, ইপারোমগী ইপু-ইবোক খুদিংমক য়াম্না চাউথোকচৈ। অহিং-নুংথিল থবক তৌরিবা ঐহাক্কী ইমা, মহাক্কী দাক্তর মরুপশিং, আর্ম্দ ফোর্স খুদিংমক, ঐহাক্কী ইপাগী স্ক্বাদ্রোন্দা লৈবা ইখুরা অমসুং মহাক্কী ফোর্স, মীয়াম খুদিং অমসুং আর্মী কয়ানা থবক য়াম্না তৌরি অমসুং মীয়াম্না হোৎনরিবা কয়া অসিনা মরম ওইরগা কোরোনাগী মাইয়োক্তা থেংনরিবা লানফম অসিদা ঐখোয়না শোইদনা মায়-পাক্কনি হায়বগী ঐহাক্না অচেৎপা থাজবা লৈ।
মোদীজী – ঐখোয়গী লম অসিদা মচানুপী অমনা ৱা ঙাংলকপদা, সরস্বতী লাইরেম্বীনা মহাক্কী ৱারোলদা তোংই হায়নৈ অমসুং অদিতীনা ঐখোয়না শোইদনা মায়-পাক্কনি হায়রিবা অসি মওং অমদা ইশ্বরগী খোঞ্জেল ওইরবনি। ফরে অদিতী, হৌজিক্তি অদোম্না ওনলাইন্দা মহৈ তম্লমগনি?
অদিতী – হোয়, হৌজিক্তি ঐখোয়গী ক্লাস খুদিংমক ওনলাইন্দা তৌরে অমসুং হৌজিক্কান্দি, ঐখোয়না য়ুমদসু য়াম্না অকনবা চেকশিন থৌরাং লৌরি। কনাগুম্বা অমনা মপান থোক্লবদি, মহাক অসি ফেস মাস্ক মরোল অনি উপকদবনি অমসুং অতোপ্পা মরী লৈনবা খুদিংমক ইন্দুনা চৎলি। ঐখোয়না চেকশিন থৌরাং অমসুং ইশাগী হাইজীন খুদিংমক পাংথোক্লি। ঐখোয়না হীরম খুদিংগী মরী লৈনবা চেকশিন থৌরাং লৌখৎলি।
মোদীজী – য়াম্না ফৈ, ইচানুপীগী হোবীশিংদি করিনো? অদোম্না করি করি পাম্বগে?
অদিতী – ঐহাক্কী হোবীদি ইরোইবা অমসুং বাস্কেৎবোলনি, অদুবু হৌজিক্কান্দি লেপ্লে। হন্দক্কী লোকদাউন অমসুং কোরোনাগী মনুং অসিদা ঐহাক্না চাক থোংবা অমসুং বেকিং তৌবা য়াম্না পাম্লক্লি। ঐহাক্কী ইপাগী চাক থোংই অমসুং মহাক্না থবক্তগী ৱানা হল্লকপা মতমদা ঐহাক্না মহাক্কীদমক্তা কেক অমসুং কুকী শাবী।
মোদীজী – ৱাহ! মদুদি য়াম্না ফবনি। ফরে অদুদি, শাংলবা মতমগী মতুংদা, অদোম্না ইপাগা মতম লেনমিন্নবা ফংলে অমসুং তাবদা য়াম্না নুংঙাই অমসুং ঐহাক্না কেপ্তেনবু থাগৎচরি। ঐহাক্না কেপ্তেন্দা থাগৎপা অসিদা অদোমগী ইপা খক্তা নত্তে, ঐহাক্না হায়রিবা অসি ঐখোয়গী ফোর্স খুদিংমক – নেভী, এয়র ফোর্স অমসুং আর্মী খুদিংদনি। অমসুং মখোয়না অমত্তা ওইনা তেংবাংনদুনা থবক তৌরিবা অসিবু ইকায় খুম্নবা উৎচরি! ইচিল ইনাওশিংবু ঐহাক্না থাগৎচরি।
গ্রুপ কেপ্তেন – সরবু থাগৎচরি।
পি.এম. মোদী – মরুপশিং, লৈবাক্না ঐখোয়গী অসিগুম্লবা লান্মীশিংদা মখোয়না পাংথোক্লিবা থবকশিংগীদমক্তা ইকায় খুম্নবা উৎলি। মান্নবা অমা ওইনা, মীওই মিলিয়ন কয়া অমসু অহিং-নুংথিল নাইদনা থবক তৌরি। মখোয়না পাংথোক্লিবশিং অসি মখোয়গী মহৌশাগী পুন্সিগী থবক্কী শরুক নত্তে। অসিগুম্লবা খুদোংথীবা অসিনা মালেম অসিদা চহি ১০০গী মনুংদা চৈথেং পীরি। ঐখোয়না অসিগুম্বা চৈথেং অসি চহি ১০০গী মতুংদা থেংনরিবনি, মরম অদুনা, মীওই কনা মত্তনা অসিগুম্বা থবক অসিগা থেংনবগী লৌশিং লৈতে। পুম্নমক অসিগী মরুমদা, সেবা তৌনীংবগী ইথিল অমসুং ৱারোইশিন পুরকপা ঙম্বগী পাঙ্গলদি লৈরি। মরম অদুনা লৈবাক অসিনা হান্না পাংথোকখিদ্রিবা থবক পাংথোকপা ঙম্লিবনি। অদোম্না হেন্না খঙলবনি, মদুদি ঐখোয়না মহৌশাগী মতমদা, নোংমদা লিক্বিদ মেদিকেল ওক্সীজেন মেত্রিক তোন ৯০০ পুথোক্লম্মি। হৌজিক্তি, ঐখোয়না মদুগী শরুক ১০ হেন্না পুথোকপা ঙমদুনা নোংমদা চাউরাকপা মেত্রিক তোন ৯৫০০ পুথোকপা ঙম্লে। ঐখোয়গী লান্মীশিংনা হায়রিবা ওক্সীজেন অসি লৈবাক্কী কাচিন-কোয়া খুদিংদা য়ৌহল্লি।
ঐহাক্কী নুংশিরবা লৈবাকমচাশিং, ওক্সীজেন য়েন্থোকপা অমসুং মীয়ামদা পীনবগীদমক্তা লৈবাক অসিদা থৌরাং কয়া অমা হোৎনখি অমসুং মীওই কয়া অমনা নাগ্রিক অমা ওইনা অমত্তা ওইখিবা থৌওংশিং অসিনা অদোমগী ইথিল পীরি। মীওই খুদিংনা কাঙবু অমা ওইনা মশাগী থৌদাং য়াখি। বেঙ্গালুরুদগী উর্মিলাজীনা মহাক্কী লেব তেক্নিসিয়ন ওইবা মপুরোইবনা শিংনবা কয়া থেংনদুনা তেস্ত তৌবগী থবক চত্থদুনা লাক্লি হায়না ঐহাক্কী ইফমদা পাউদম্লকখি।
মরুপশিং, কোরোনা হৌরকপা মতমদা, লৈবাক অসিদা তেস্ত তৌনবা লেব অমখক লৈরম্মি, অদুবু ঙসিদি, লেব লিশিং অনি মখায় হেন্না লৈদুনা মথৌ তৌরি। অহানবা মতমদা, নোংমদা তেস্ত ১০০গা খরা খক্তা তৌবা ঙম্লম্মি অদুবু ঙসিদি নোংমদা লাখ ২০ হেন্না তেস্ত তৌবা ঙম্লে। হৌজিক ফাওবগী ওইনা, লৈবাক অসিদা সেম্পল করোর ৩৩ হেন্না তেস্ত তৌখ্রে। মসিগী চাউরবা মায়-পাকপা অসি ঐহাক্না পনখ্রিবা মীওইশিং অসিগী মরমদগী ওইথোকপা ঙম্লিবনি। সেম্পল খোম্বগী থবক পাংথোকপা মশিং থিঙমদ্রবা ফ্রন্তলাইন ৱর্কর কয়া লৈরি, অনাবা মরক্তা চঙদুনা মখোয়দগী সেম্পল লৌবা অসিবু য়াম্না মথৌ তাবা সেবা অমনি। মখোয়গী মশা ঙাকথোকচনবগীদমক্তা, মখোয়না শারবা মতম অসিদা পি.পি.ই. লেপ্তনা লিৎপগী মথৌ তাই। মদুগী মতুংদা, সেম্পল অসিনা লেবতা য়ৌরক্কনি। মরম অদুনা, ঐহাক্না অদোমগী পাউতাক অমসুং ৱাহংশিং পাবা মতমদা, অসিগুম্বা সেবা অসিগা মরী লৈনরিবা মরুপশিংগী মতাংদসু ৱারী শাফম থোকই হায়বা ৱারেপ লৌখি। মখোয়না থেংনরকপা কয়া অমদগী ঐখোয়না লৌশিং কয়া অমা ফংলগনি। অদুনা, দিল্লীদা লেব তেক্নিসিয়ন ওইনা থৌ পুবা মরুপ, প্রকাশ কান্দপালজীগা অমুক ৱারী শারসি।
মোদীজী - প্রকাশজী নমস্কার!
প্রকাশজী - ইকায় খুম্নরবা প্রধান মন্ত্রীজীবু খুরমজরি।
মোদীজী - প্রকাশজী, “মন কী বাত” তাবীরিবশিংদা অহানবমক্তদা ইশাগী শক তাকপীয়ু। লেবতা থবক তৌদুনা হিংলিবা অসিসু মুনীগা মান্নবা ওইরবসু, লৈবাক মীয়াম্না অদোম্বু তেলিভিজন্দা উবা ফংদে অমসুং খবরদা পাবা ফংদে, মরম অদুনা অদোম্না থবক অসিবু মতম কয়াম কুইনা তৌবীরকপগে অমসুং কোরোনাগী মনুংদা করি থেংনরকপগে হায়বা অমুক্তা হায়বীয়ু। অদোমগী পাউদমগী খুত্থাংদগী লৈবাক অসিদা অদোমগী থবক অসি মতৌ করম্না পাংথোকপগে হায়বসি ঐহাক্না লৈবাক মীয়ামদা খঙহঞ্জনীংই।
প্রকাশজী - ঐহাক্না দিল্লী সরকারগী মখাদা লৈবা ওতোনোমস ইন্সতিত্যুসন অমা ওইরিবা ইন্সতিত্যুৎ ওফ লিভর অমসুং বিলিয়রী সাইন্স কৌবা হোস্পিতাল অমদা লেব তেক্নিসিয়ন ওইনা চহি ১০ থবক তৌরক্লি। ঐহাক্না হেল্থ সেক্তরদা লৈরকপা অসি চহি ২২ ফারে। আই.এল.বি.এস.কী মমাংদসু, ঐহাক্না এপোল্লো হোস্পিতাল, রজিব গান্ধী কেন্সর হোস্পিতাল, রোতারী ব্লদ বেঙ্ক দিল্লীনচিংবা শক্নাইরবা ইন্সতিত্যুৎ কয়াদা থবক তৌরম্মি। সর, হায়রিবা মেদিকেল ইন্সতিত্যুসনশিং অসিগী ব্লদ বেঙ্ক দিপার্তমেন্ততা থবক তৌরক্লবসু, ঐহাক্না আই.এল.বি.এস.কী ভাইরোলোজী দিপার্তমেন্তকী মখাদা মমাং চহিগী এপ্রিল ১, ২০২০দগী কোবিদ তেস্তিং লেবতা থবক তৌরকপনি।
কোবিদ লাইচৎ মনুং অসিদা হেল্থকা মরী লৈনবা রিসোর্স অমসুং পাম্বৈশিংদা খুদোংচাদবা অমসুং অৱাবা কয়া লৈরিবা অসিদি য়েৎনীংঙাই লৈতবনি, অদুবু ঐখোয়দা চেল্লিবা থৌদাং খঙবা, তেংবাংনবা, পাঙ্গল অমসুং মতিকপু লৈবাক, মীওইবা জাতী অমসুং খুন্নাইনা মীয়ামদা উত্থোকহন্নীংবগী অনিংবা অপাম্বা লৈরিবা অসিবু পাংথোকপগী খ্বাইদগী চাউরবা খুদোংচাবা অমনি হায়না ঐহাক্না লৌই। অদুগা সর, লৈবাক, মীওইবা জাতী অমসুং খুন্নাইগী অপাম্বগা মরী লৈননা ঐখোয়গী খ্বাইদগী নীংথিনা তৌবা ঙম্বগী চাংদা ঐখোয়না হোৎনজৈ, লৈরিবা থাক্কা মান্ননা থবক তৌনবা হোৎনজৈ, মতাং অসিদা ঐখোয়দা য়াম্না চাউথোকচবা ফাওজৈ। করিগুম্বা মতাংদা, ঐখোয়গী ইমুং-মনুংনা য়ানীংদবা উৎপা য়াওই নত্ত্রগা অকিবা ফাওবা য়াওই। অসিগুম্বা মতাংদা, খুদোংথীবা অমসুং মহৌশাগা মান্নদবা ফীভমদা ঐখোয়বু ঙাকথোক্নবনি হায়দুনা মশাগী ইমুং-মনুংদগী লাপ্না অমসুং লৈবাক্কী ঙমখৈদা লৈরিবা ঐখোয়গী লান্মীশিংগী মতাংদা খঞ্জৈ। মখোয়গা চাংদম্নবদদি, ঐখোয়না থেংনরিবা খুদোংচাদবশিং অসিদি করিসু নত্তে। মখোয়সু, ফীভম অসি খঙলিবনি অমসুং হৌজিক ওইরিবা ফীভম অসিদা মখোয়না ঙম্বা মওংদা তেংবাংলিবনি।
মোদীজী - প্রকাশজী, সরকারনা নাকল অমদা, কোরোনাগী মতম অসিদা মীওই অমদগী লাপ্না লৈননবা পাউতাক কয়া পীরি। অদুগা অদোম্না, খ্বাইদগী মমাংদা লৈদুনা কোরোনা ভাইরসকী মরক্তা লৈবা তারি। অদোম্না মসিবু খ্বাইদগী নক্ননা থেংনরিবনি। অমরোমদা মসিনা পুন্সিদা খুদোংথীবা নঙহনগদৌরিবনি, মরম অদুনা ইমুং-মনুংনা পাখৎপা অসিদি মহৌশানি। অদু ওইরবসু, মসিগী লেব তেক্নিসিয়নগী থবক অসিসু মী খ্বাইনা তৌনবা থবক্কী মনুং চল্লি। অদুগা, হৌজিক্কী লাইচৎ অসিদা, অদোম্না তৌরিবা থবক অসিদা অনৌবা ৱাফম অমসু হাপচিনলক্লিবনি। মরম অদুনা, থবক তৌবগী মতমসু হেনগৎলম্লগনি। অদোম্না লেবতা অহিঙ কয়া অমা লেক্লমগনি। মীওই করোর-করোরদা তেস্ত তৌরকপনিনা, থবকসু য়াম্না হেনগৎলমগনি। অদুনা, ইশা ঙাকথোকচনবা, অদোমসু চেকশিন থৌরাং লৌখৎপরা নত্ত্রগা লৌখত্তবরা?
প্রকাশজী - হোয় সর, লৌখৎলি। ঐখোয়গী আই.এল.বি.এস. লেব অসি দবল্যু.ঐচ.ও.না শকখঙলবনি, মরম অদুনা মালেমগী চৎন-কাংলোন খুদিংমক লোইনা ইল্লি। ঐখোয়গী ফিজেৎকী মতাংদা থাক অহুমগী তেক্ত-কায়দবগী কাংলোন ইল্লি। ঐখোয়না মদু শেৎলগা লেবতা চঙই, মদু শেত্তুনা থবক তৌই। ফিজেৎ লৌথোকপা, মমিং থাবা অমসুং তেস্ত তৌবগী তোঙান-তোঙানবা কাংলোন লোইনা লৈ। ঐখোয়না কাংলোনশিং অসি ইন্দুনা থবক তৌই। অদুনা সর, ইশ্বরগী থৌজালদগী ঐহাক্কী ইমুং-মনুং অমসুং ঐহাক্কী নক্নবা মীওই অমত্তা ঙসি ফাওবদি লাইনা অসিনা নাদ্রি। অদুগা ৱাফম অমদি লৈবনি, মদুদি, ঐখোয়না নীংথিজনা চেকশিনলবদি, মদুদগী থাক খরদি ঙাকথোকপা ঙম্বনি।
মোদীজী - প্রকাশজী, অদোমগুম্বা মীওই লিশিং কয়া অমদি লেবশিংদা চহি অমদগী লৈরক্লি অমসুং অসিগুম্বা অৱাবা থবক অসি তৌদুনা লাক্লি, মীওই মশিং খঙদবগী পুন্সি কল্লি অমসুং ঙসিদি লৈবাক মীয়াম্না মসিগী মতাংদা খঙলগনি। প্রকাশজী, ঐহাক্না অদোমগী খুত্থাংদা, অদোমগী থবক্কী মীওই খুদিংবু থাগৎচরি। ঐহাক্না লৈবাক মীয়ামগী মহুৎ শিন্দুনা অদোম্বু থম্মোই শেংনা থাগৎলি। অদোমসু হকচাং ফনা লৈবীয়ু। অদোম অমসুং অদোমগী ইমুং-মনুংসু তেক্ত-কায়দনা লৈবা ওইসনু। ঐহাক্না অদোম্বু মায়-পাকপগী থৌজাল পীজরি।
প্রকাশজী - প্রধান মন্ত্রীজীবু থাগৎচরি। ঐহাক্না খুদোংচাবা অসিবু পীবীবগীদমক্তা অদোম্বু থাগৎচরি।
শ্রী মোদী – ইনাওবুসু থাগৎচরি।
পি.এম. মোদী: মরুপশিং, ঐহাক্না ভাই প্রকাশজীগা ৱারী শারম্বদি য়াই, অদুবু মহাক্কী ৱারোলগী খুত্থাংদা লেব তেক্নিসিয়ন লিশিং কয়া অমনা ঐখোয়গীদমক্তা তৌবীরিবা থবকশিংগী ৱাফম কয়া ঐখোয়গী নাক্তা য়ৌরক্লি। মহাক্কী ৱারোলদগী ঐখোয়না মীওই লিশিং কয়াগী থবক্কী মতাংদা খঙবা ঙম্বতা নত্তনা মখোয়গী থৌদাংসু খঙবা ঙম্লে। ঐখোয়গী ভাই প্রকাশজীগুম্বা মরুপশিংনা মখোয়গী থবক্তা খোঙফম চেৎলিবা অমসুং মখোয়গী থবকশিংনা অমত্তা ওইনা তেংবাংনদুনা কোরোনাবু মাইথীবা পীবদা য়াম্না চাউনা তেংবাংগনি।
ঐহাক্কী নুংশিরবা লৈবাক মচাশিং, হৌজিক ঐখোয়না “কোরোনাগী লান্মীশিংগী” মতাংদা ৱারী শারিবা অসিদা হৌখিবা চহি অমগা মখায় অসিদা মখোয়না কয়া য়াম্না থবক কন্না শুবগে অমসুং খোঙফম চেৎপগে হায়বা খঙবা ঙম্লে। অদুবু, লৈবাক শিনবা থুংবদা লৈরিবা মখোয়গুম্বা লান্মী কয়া অমনসু থেংনরিবা লান অসিদা অচৌবা থৌদাং য়ারি। অদোমসু ইশা ইথন্তা অমুক্তা খন্থৌ, লৈবাক্কী পথাপ খুদিংমকপু শোকহল্লিবা ইরাং অমা ঐখোয়গী লৈবাক অসিনা থেংনরি। এগ্রিকলচর সেক্তরনা মখোয় মশাবু মসিগী ইরাং অসিদগী থাক কয়া অমদা মশাবু কঞ্জদুনা লাক্লি। মখোয়না মশাবু তেক্ত-কায়দনা থম্বতা নত্তনা, মখোয়না চাউখৎপা পুরকচদুনা মাং থানা চঙশিল্লি। ঐখোয়গী লৌমীশিংনা লাইচৎ অসিগী মনুংদা হান্না তৌখিদ্রিবা মওংদা পোত্থোক পুথোক্লি হায়বসি অদোম খঙবরা! লৌমীশিংনা অমুক্তা তৌখিদ্রিবা মওংদা পোত্থোক পুথোক্লি অমসুং হন্দক্কী মতাং অসিদা লৈবাক অসিনা হান্নদগী খ্বাইদগী হেন্না পোত্থোক লৈশিনবগী থবকসু পাংথোকখি। হন্দক্কী মতাং অসিদা, মফম কয়া অমদা, লৌমীশিংনা হঙ্গাম থাউগী মতাংদা মিনিমম সপ্পোর্ত প্রাইস (এম.এস.পি.)দগী হেন্না ফংনখি। লৈবাক অসিনা হান্নদগী হেনবা মওংদা হৱাই-চেংৱাই পুথোকপা ঙমখিবদগী লৈবাক মীয়াম খুদিংদা তেংবাংবা ঙম্লিবনি। ঙসিদি, হৌজিক্কী অৱাবা মতম অসিদা, শোত্থরবা মীওই কয়াদা লেম্না রাসন পীরি। অদুগা, লায়রবা অমত্তগী ইমুংদা চাকখুম মৈ মুৎপা নুমিৎ অমা ফাওবা য়াওখিদ্রি।
মরুপশিং,, ঙসিদি লৈবাক অসিগী লৌমীশিংনা অনৌবা থৌরাংশিংগী খুদোংচাবা লৌরগা লম কয়াদা অঙকপা কয়ামুক তৌরি। খুদম ওইনা, অগরতলাগী লৌমিশিংবু লৌখৎসি। লৌমীশিং অসিনা থৈবোংবু মরাং কাইনা লোক্লে। লৈবাকসিদা অমসুং মপানগী লৈবাকশিংদা মখোয়বু পাম্নবদু ফংহনবা ঙম্লদুনা, তাঞ্জাসিদা অগরতলাগী লৌমীশিংগী থৈবোংবু গুৱাহাতীদা ত্রেন্না পুরকখ্রে। অসিগুম্বা থৈবোংসি হৌজিক্তি গুৱাহাতীদগী লন্দন্দা থারীবনি। মতৌ অসুম্না, অদোম্না বিহারগী শাহী লিচিগী মতাংদসু তারম্লগনি। কুমজা ২০১৮দা, মসিবু মশক খঙবা হেনগৎননবা অমসুং লৌমীশিংনা হেন্না খুদোংচাবশিং ফংনবগীদমক লৈঙাকনা শাহী লিচিবু জি.আই. তেগসু তৌখ্রবনি। হৌজিক্তি বিহারগী শাহী লিচিবু লন্দন্দসু এরোপ্লেনগী মতেংনা য়ৌহনখ্রবনি। ঐখোয়গী লৈবাকসিদা নোংপোক্লোমদগী নোংচুপ্লোমদা, অৱাংলোমদগী মখারোমদা অসিগুম্বা তোপ-তোপ্লবা মহাও চেল্লিবা অমসুং পোত্থোকশিংনা পিক থন্না লৈরবনি। খা থংবা ভারতকী ভিজিয়নাগ্রমগী হৈনৌশিংগী মতাংদা অদোম্না শোইদনমক তারম্লগনি। হৌজিক হৈনৌসিবু কনানা চানিংলম্লোইদবগেনে? মরম অসিনা, হৌজিক কিসান রেলনা ভিজিয়নাগ্রমগী হৈনৌগী তোন চা কয়ামুক দিল্লীদা পুরিবনি। দিল্লী অমসুং অৱাংথংবা ভারতকী মীশিংনা ভিজিয়নাগ্রমগী হৈনৌবু চারগনি অদুগা ভিজিয়নাগ্রমগী লৌমীশিংনা লন-থুম নীংথিজনা তানশিল্লগনি। কিসান রেল অমনা হৌজিক ফাওবদা পোত্থোক তোন লাখ ২মুক হোনখ্রে। হৌজিক লৌমীশিংনা উহৈ-ৱাহৈ, মনা-মশিং, মহৈ-মরোংশিংবু খ্বাইদগী নেম্বা ভারাদা লৈবাকসিগী অতোপ্পা লোইজি-লোইয়াশিংদা থাবা ঙম্লে।
ঐগী নুংশিজরবা ঈরৈচাশিং, ঙসি মেগী ৩০দা ঐখোয়না ‘পুক্নীংগী ৱারোল’ তারী অমসুং তাঞ্জা চারুবদুনা মসিনসু লৈঙাকসিগী চহি ৭ মপুং ফারকপদুবুসু তাক্লি। অসিগুম্বা চহিশিংসিদা, লৈবাক অসিনা ‘সবকা-সাথ, সবকা ভিকাস, সবকা ভিশ্বাস’কী মন্ত্রসিবু ঙাক্লি। ঐখোয় খুদিংমক্না লৈবাকসিগী য়াইফনবগীদমক কৎথোকপগা লোয়ননা মীৎকুপ খুদিং শিন্থা পাংলি। মরুপ-মপাং কয়ানা ঐঙোন্দা চিথি ইরকখ্রে অদুগা ‘পুক্নীংগী ৱারোল’দা ফোঙদোকখ্রে, ঐনসু চহি ৭কী ঐখোয় অমগা অমগা খুৎশম্ননা চৎলক্লিবা খোঙচৎসিগী মরমদা খন্ন-নৈনগনি। মরুপ-মপাংশিং, অসিগুম্বা চহি ৭সিদা ঐখোয়না পাঙথোকপা ঙমখ্রিবা খুদিংমকসি, ঈরৈবাকসিগীদমক্তনি, ঈরৈচাশিংগীদমক্তনি। খুৎশম্নরগা, ঐখোয়না চহিশিংসিদা ঈরৈবাক্কী চাওথোকচখিবা মীৎকুপ কয়ামুক থেংনখ্রে। ঐখোয়না হৌজিক ভারতনা অতোপ্পা লৈবাকশিংগী ৱাখল অমসুং থৌইনশিন্দগী নৎতবীদা, অদুবু মশামক্কী অচেৎপা থাকজবীগা লোয়ননা মাংলোমদা চংশিল্লি হায়বসি খঙলকপা মতমদা, ঐখোয় পুম্নমক্না চাউথোকচবা পোকই। হৌজিক ভারতনা ঐখোয়গী মায়োক্তা লৌতুনরকপা মখোয়শিংদুদা চপচাবা পাউখুম পী হায়বসি থেংনবা মতমদা, ঐখোয়গী থাজবগী ঈথকসি অসুম কাখৎলি। নেস্নেল সেক্যুরিতীগী থৌদোক-ৱাথোক্তা ভারতনা তাইশিন্নবা তৌদবা মতমদা, ঐখোয়গী খুৎলাই পাইবা লান্মীশিংগী মপাঙ্গল কনখৎলকপা মতমদা, ঐখোয়না ফাউরিবদি, অশেংবমক্কী, ঐখোয়সি অচুম্বা লম্বীদা চৎলিবনি হায়বা অসিনি।
মরুপশিং, ঐহাক্না লৈবাক অসিগী কাচিন-কোয়া শিনবা থুংবদা খুন্দারিবা মশীঙ থিঙমদ্রবা ঈরৈচাশিংদগী পাউজেলশিং অমসুং চিথিশিং ফংই। মীওই কয়া অমনা চহি ৭০সিগী মনুংদা অহানবগী ওইনা মখোয়গী খুঙ্গংদা ইলেক্ত্রিসিতি য়ৌরকপগী মতাংদা লৈবাকসিবু থাগৎলকই মদুদি মখোয়গী মচাশিংনা ফেন মখাদা, মঙাল মরক্তা লাইরিক ঔরাইবা ঙম্লে। মীওই কয়া অমনা হায়রক্লিবদি মখোয়গী খুঙ্গংসু সহরগা নুংনা থাবা লম্বীনা শম্নরে। লম্বীশিংদু শেম্লবা মতুংদা, অহানবগী ওইনা মখোয়না মালেমগী অতোপ্পা মফমশিংগা শম্নবা ঙম্লে হায়বদু পুক্নীংদা ফাউই হায়না ঐঙোন্দা পাউজেল থারকপা ঐনা ত্রাইবেল লম অমদগী মরুপ খরবু নীংশিংলি। মতৌ অসুম্না, কনাগুম্বা অমনা বেঙ্ক একাউন্ত হাংদোকপগী মতাংদা নুংঙাইবা ফোঙদোরকই, কনাগুম্বা অমনা তোঙান-তোঙানবা স্কিমশিংগী মতেংদগী অনৌবা থবক ফংবা হৌরে, অদুনা অদুগুম্বা নুংঙাইবদু শরুক য়ামিন্ননবা ঐঙোন্দা পাউজেল পীরকই। ‘প্রধান মন্ত্রী অৱস য়োজনা’গী মখাদা মখোয়গী ময়ুম শারবা মতুংদা, ঈরৈচা কয়াদগী ‘গ্রিহপ্রবেশ’ - য়ুম শঙ্গাবগী থৌরমদা শরুক য়ারনবগী চেবাউ অদুম ফংদুনা লৈ। চহি ৭সিদা, মখোয়গী নুংঙাইবগী মীৎকুপ মিলিয়ন কয়াগা মরী লৈনরক্লে। নুমিৎ খরনিগী হেক মমাংদা, খুঙ্গং অমগী ইমুং অমনা ‘জল জীবন মিসন’গী মখাদা মখোয়গী য়ুমদা তোতি ঈশিং ফংবগী ফোতো অমা থারকই। ফোতোদুগী মখাদা মখোয়না ইরকখি ‘মেরি গাৱকী জিভন ধারা’ – ঐগী খুঙ্গংগী হিংনবগী পাম্বৈ, অসিগুম্বা ইমুং কয়ামুক লৈরিবনি! নিংখা তম্লবা মতুংগী চহি ৭০সিদা, ঈরৈবাকসিগী খুঙ্গংগী ইমুং ক্রোর অহুমগা মখাইখক্তদা ঈশিং ফংলম্মী। অদুম ওইনমক, হৌখিবা থা ২১ সিখক্তদা ইমুং ক্রোর মরিগা তংখাইদা অফবা ঈশিং ফংহনখি। মখোয়সিগী মনুংদগী, থা ১৫ দি কোরোনাগী মতমনি! ‘অয়ুসমান য়োজনা’গী মতেংনা লৈবাকসিদা অসিগুম্বা থাজবা অমা লৈরে। লাইরবা মীনা শেল তিংদনা লায়েংলুরগা হকচাং ফনা হল্লকপা মতমদা, মখোয়গী অনৌবা পুন্সি অমা ফংলে হায়না মখোয়না ফাওই। মখোয়না লৈবাকসিগা লোয়ননা লেপমিন্নগনি হায়না থাজবা পোকই। অসিগুম্বা ইমুংশিংগী য়াইফ-পাকুজেলশিংগা লোয়ননা, মমা ক্রোর কয়াগী য়াইফ পাউজেলশিংগা লোয়ননা, ঐখোয়গী লৈবাকসি থৌনাগা লোয়ননা চাউখৎপরোমদা চৎলিবনি।
মরুপশিং, চহি ৭ অসিদা, ভারতনা দিজিতেল ত্রাঞ্জেকসনশিংদা অনৌবা মায়কৈ অমগী মতাংদা মালেমদা উৎনবা থবক তৌরক্লি। ঙসিদি, অদোম্না মফম অমদা হেক্তদা লৈরগা নিংতম্না দিজিতেল পেমেন্তশিং তৌবা ঙম্লে; মসি কোরোনাগী মতমসিদফাওবা য়াম্না কান্নৈ হায়বদু উৎলি। ঙসিদি, লুব-নানবগী মতাংদা ঈরৈচাশিংবু চেকশিনবা থৌদাং লৌবা অমসুং খঙলকপদু হেনগৎলক্লি। ঐখোয়না মমিং লৈরবা সেতলাইতশিং থাগৎলি অমসুং মমিং লৈরবা লম্বীশিং শেম্লি। চহি ৭সিদা, ঈরৈবাকসিগী লিরবা মরৈ য়েৎপা কয়াবু মপুং ফাবা শান্তি অমসুং ঈং-তপ্পগা লোয়ননা কোকহনবসু ঙম্লে। শান্তি অমসুং চাওখৎপগী অনৌবা থাজবা অমা অৱাং-নোংপোক্তগী কশ্মির ফাওবদা লাকহল্লে। মরুপশিং, চহি তরাগী খুজিংশিংদা পাঙথোকপা ঙম্লমদবা, করম্না মখোয়না চহি ৭সিদা পাঙথোক্লিবা অসিগুম্বা থবকশিংগী মরমদা অদোম খনবা ঙম্ব্রা? পুম্নমকসি ওইথোক্লিবগী মরমদি চহি ৭ অসিদা, লৈঙাক অমা ওইবদগী হেন্না নৎত্রগা মীয়াম ওইবদগী হেন্না, ঈরৈবাক অমা ওইনা পুন্না থবক পাঙথোকখি। ঐখোয়না তিম অমা ওইনা থবক তৌখি। ঐখোয়না তিম ইন্দিয়া ওইনা থবক তৌখি। নাগরিক খুদিংমক্না লৈবাকসিবু চাউখৎনবগীদমক মাঙলোমদা খোঙথাং থাংখি। তশেংবমকনি! মায় পাকপশিং লৈরিবদুদা, হোৎনখিবশিংসু লৈরিবনি। চহি ৭ অপুনবসিদা, ঐখোয়না অরুবা চাংয়েংশিং মায় পাকখি, অদুগা মতম খুদিংমক্তা ঐখোয় পুম্নমক হেন্না শক্তি লৈরকখি। কোরোনা লাইচৎকী মওংদা, ঐখোয়বু হন্না হন্না চাং য়েংহনখি। মসি মালেম পুম্ববু ৱাহল্লিবা থৌদোক অমনি, মী কয়ানা মখোয়গী নুংশিজরবা কয়াবু মাংজখি। মসিগী অমাং-অতাসিদগী অচৌবা লৈবাকশিং ফাওবা নান্থোকপা ঙমখিদে। লাইচৎসিগী চৈরক অসিদা, ভারতনা ‘সেভা আউর সহয়োগ’ – ‘থবক তৌবা অমসুং মতেং পাংনবা’ তৌদুনা মাংলোমদা চংশিনখি। অহানবা ৱেভতা, ঐখোয়না থৌনা লৈনা থেংনখি; মসিগী পুংফমসিদফাওবা ভাইরসকী মায়োক্তা লান থেংনবা অসিদসু ভারতনা মায় পাক্কনি। মসি ‘দো গজকী দুরি’ সোসিএল দিস্তেন্সিং ওইগেরা, মাস্ক নৎত্রগা ভেক্সিনগা মরী লৈনবা নিয়মশিং ওইগেরা, ঐখোয়গী হোৎনবদা হনবা অমত্তা লৈহল্লরোইদবনি। মসিমকনি ঐখোয়গী মায় পাকপগী লম্বীদু। মথং পুক্নীংগী ৱারোলদা উনবা মতমদা, ঈরৈচাশিংগী হেন্না পুক্নীং থৌগৎপগী হুদমশিংগী মতাংদা ৱারি শান্নগনি অমসুং অনৌবা হীরমশিংদা খন্নগনি। নহাক্না তৌহন্নীংলিবশিংদু ঐঙোন্দা অদুম থারক্কদবনি। অদোম্না হকচাং ফনা লৈবা ওইসনু, মতৌ অসুম্না ঈরৈবাকসিবু মাংলোমদা চঙশিনগদবনি। হন্না হন্না থাগৎচরি!
India has been fighting COVID-19 but at the same time, the nation has witnessed a few natural disasters too.— PMO India (@PMOIndia) May 30, 2021
In the last ten days the western and eastern coast saw two cyclones. #MannKiBaat pic.twitter.com/AJh4GPc6wN
PM @narendramodi appreciates those involved in cyclone relief efforts. #MannKiBaat pic.twitter.com/jMS8qXIj4w— PMO India (@PMOIndia) May 30, 2021
My thoughts are with those affected due to the recent cyclones in India, says PM @narendramodi. #MannKiBaat pic.twitter.com/aLtt8TkN1w— PMO India (@PMOIndia) May 30, 2021
During #MannKiBaat, PM @narendramodi converses with Dinesh Upadhyay Ji, who drives a liquid oxygen tanker. He hails from Jaunpur in Uttar Pradesh. https://t.co/kSJrBcy4Bt— PMO India (@PMOIndia) May 30, 2021
PM @narendramodi speaks to Sireesha Ji, who is associated with the Oxygen Express. https://t.co/kSJrBcy4Bt— PMO India (@PMOIndia) May 30, 2021
Group Captain Patnaik shares his experiences during the time of COVID-19, especially helping people with oxygen supplies as a part of the efforts of the Air Force. https://t.co/kSJrBcy4Bt #MannKiBaat— PMO India (@PMOIndia) May 30, 2021
Our front-line workers have played a remarkable role in fighting COVID-19. #MannKiBaat pic.twitter.com/7hk4ia8FMD— PMO India (@PMOIndia) May 30, 2021
During #MannKiBaat, PM @narendramodi spoke to a lab technician Prakash Ji. https://t.co/kSJrBcy4Bt— PMO India (@PMOIndia) May 30, 2021
A tribute to the hardworking farmer of India, who has played a key role in feeding the nation during these times of COVID-19. #MannKiBaat pic.twitter.com/8CfVFe7W6p— PMO India (@PMOIndia) May 30, 2021
7 years of 'Sabka Saath, Sabka Vikas, Sabka Vishwas.' #MannKiBaat pic.twitter.com/zRwLaTWwD7— PMO India (@PMOIndia) May 30, 2021
Ensuring betterment in the lives of 130 crore Indians. #MannKiBaat pic.twitter.com/5VUkfvHeIc— PMO India (@PMOIndia) May 30, 2021
Top quality healthcare for every Indian. #MannKiBaat pic.twitter.com/ObLWMhiUDI— PMO India (@PMOIndia) May 30, 2021
Working together as a team for India's progress. #MannKiBaat pic.twitter.com/O9jXW5HREQ— PMO India (@PMOIndia) May 30, 2021
Wear your mask.— PMO India (@PMOIndia) May 30, 2021
Follow social distancing.
Get vaccinated. #MannKiBaat pic.twitter.com/JFlKHL0NDy


text:
প্রধানমন্ত্রীগী লোইশঙ
পি.এম. সেপ্তেম্বর ১৭তা মধ্য প্রদেশতা চৎকনি
পি.এম.না কুনো নেস্নেল পার্কতা ভারত্তগী মুৎখ্রবা লমলক্কী চীতাহ থাদোক্কদৌরি
নামিবিয়াদগী পুরকপা চীতাহশিং, মালেমগী খ্বাইদগী অহানবা ইন্তর-কন্তিনেন্তেল লার্জ ৱাইল্দ কোর্নিবোর ত্রান্সলোকেসন প্রোজেক্ত অমা ওইরিবা প্রোজেক্ত চীতাহগী মখাদা ভারত্তা থাদোক্লি
ভারত্তা চীতাহ অমুক হন্না পুশিল্লকপনা ওপন ফোরেস্ত অমসুং গ্রাসলেন্ত ইকোসিস্তেম হান্নগী ফীভমদা হঞ্জিল্লকপদা মতেং ওইগনি অমদি লোকেল কম্ম্যুনিতীদা হিংনবগী পাম্বৈসু হেনগৎহনগনি
অকোয়বগী ফীভম ঙাক শেনবা অমদি লমলক্কী শা-উচেক য়োকখৎপগী মতাঙদা লৈরিবা প্রধান মন্ত্রীগী ফিরেপকা চুননা পায়খৎপনি
প্রধান মন্ত্রীনা শিওপুরগী কারাহলদা পাঙথোক্কদবা এস.ঐচ.জি. সম্মেলন্দা শরুক য়াগনি
থৌরম অসিদা নুপীএস.ঐচ.জি. মেম্বর/কম্ম্যুনিতী রিসোর্স পর্সন লিশিং কয়ানা শরুক য়াগদৌরি
পি.এম. কৌশল বিকাস য়োজনাগী মখাদা পার্তিকুলর্লী ভল্নরেবল ত্রাইবেল গ্রুপ্স স্কিলিং সেন্তর মরিসু পি.এম.না শঙ্গাগদৌরি
Posted On:
15 SEP 2022 1:12PM by PIB Imphal
প্রধান মন্ত্রী শ্রী নরেন্দ্র মোদীনা সেপ্তেম্বর ১৭তা মধ্য প্রদেশতা চৎকদৌরি। অয়ুক্কী পুং ১০:৪৫ রোম তারকপা মতমদা প্রধান মন্ত্রীনা কুনো নেস্নেল পার্কতা চীতাহশিং থাদোক্কনি। মতুংদা, নুমিৎ য়ুংবা পুং ১২ তারকপা মতমদা, শিওপুরগী কারাহলদা নুমী এস.ঐচ.জি. মেম্বরশিং/কম্ম্যুনিতী রিসোর্স পর্সনশিংগা লোয়ননা এস.ঐচ.জি. সম্মেলন্দা শরুক য়াগনি।
কুনো নেস্নেল পার্কতা পি.এম.
প্রধান মন্ত্রীনা কুনো নেস্নেল পার্কতা লমলক্কী চীতাহ থাদোক্কদৌরিবসি ভারতকী লমলক্কী শা-উচেকশিং অমসুং মখোয়গী লৈফম চাফম অমুক হিঙ্গৎহন্নবা অমদি মখল মথেল শুনা থম্ননবগী থৌরাংগী শরুক অমনি। চীতাহ অসি ভারত্তগী মুৎখ্রে হায়না ১৯৫২দা লাউথোকখ্রবনি। থাদোক্কদৌরিবা চীতাহশিং অসি নামিবিয়াদগী চহি অসিগী অঙনবা শরুক্তা খুৎয়েক পীনখিবা এম.ও.য়ু. অমগী মখাদা পুরকপনি। ভারত্তা চীতাহ থাদোক্কদৌরিবা অসি মালেমগী ইহান হানবা ইন্তর-কন্তিনেন্তেল লার্জ ৱাইল্দ কার্নিবোর ত্রান্সলোকেসন প্রোজেক্ত অমা ওইরিবা প্রোজেক্ত চীতাহগী মখাদা পাঙথোকপনি।
চীতাহনা ভারতকী ওপন ফোরেস্ত অমসুং গ্রাসলেন্ত ইকোসিস্তেম অমুক হঞ্জিলহনবদা মতেং ওইগনি। মসিনা বাইওদাইভর্সিতী য়োকখৎপদা অমদি ঈশিংগী মরাং কায়হনবা, কার্বোন সিক্বেস্ত্রেসন অমসুং লৈহাউগী ইনিল ঙাক্তুনা থম্বনচিংবা ইকোসিস্তেম সর্ভিসশিং ফগৎহনবদা মতেং পাংদুনা খুন্নাইদা চাউনা কান্নহনগনি। থৌরাং অসি অকোয়বগী ফীভম ঙাকথোকপা অমদি লমলক্কী শা-উচেকশিং য়োকখৎপা হায়রিবা প্রধান মন্ত্রীগী ফিরেপগী পরিংদা পায়খৎপনি অমদি ইকো-দেভেলপমেন্ত অমসুং ইকোতুরিজম থৌওংশিংগী খুত্থাঙদা লোকেল কম্ম্যুনিতীদা হিংনবগী পাম্বৈগী খুদোংচাবা হেন্না ফগৎহনগনি।
এস.ঐচ.জি. সম্মেলন্দা পি.এম.
প্রধান মন্ত্রীনা শিওপুরগী কারাহলদা পাঙথোক্কদৌরিবা এস.ঐচ.জি. সম্মেলন্দা শরুক য়াগনি। থৌরম অসিদা দীনদয়াল অন্ত্যোদয়া য়োজনা-নেস্নেল রুরেল লাইবলিহুদ মিসন (দি.এম.ৱাই-এন.আর.এল.এম.)গী মখাদা য়োকখৎলিবা নুপী সেল্ফ হেল্প গ্রুক (এস.ঐচ.জি.) মেম্বরশিং/কম্ম্যুনিতী রিসোর্স পর্সন লিশিং কয়াসু শরুক য়াগদৌরি।
থৌরম অসিদা, প্রধান মন্ত্রীনা পি.এম. কৌশাল বিকাস য়োজনাগী মখাদা লিংখৎপা পার্তিকুলর্লী ভল্নরেবর ত্রাইবেল গ্রুপ্স (পি.ভি.তি.জি.) স্কিলিং সেন্তর মরিসু শঙ্গারমগদৌরি।
দি.এ.ৱাই.-এন.আর.এল.এম.না তাঙ্কক নাইনা খুঙ্গঙগী লায়রবা য়ুমথোঙশিংবু এস.ঐচ.জি.দা পুশিল্লক্নবা অমদি মখোয়গী পুন্সি হিংনবগী মখল মথেলগী পাম্বৈশিং পীবদা অমদি মখোয়গী শেন্থোক অমসুং পুন্সি মহিং ফগৎহনবদা ঙাক্লৌ পীরি। মিসন অসিনা ইমুং মনুংদা ওৎ নৈবা, নুপীদা মহৈ মশিং তমহনবা অমসুং ন্যুত্রিসন, সেনিতেসন, হকশেলনচিংবা জেন্দরগা মরী লৈনবা হীরমশিংদা পাক শন্না খঙহনবা অমসুং লমচৎ হোংহন্নবগী পাউ ফাওদোক ফাওজিন তৌদুনা নুপী এস.ঐচ.জি. মেম্বরশিংবু মপাঙ্গল কলহন্নবা থবকসু পায়খৎলি।
****
(Release ID: 1859674)
Visitor Counter : 82
Read this release in:
Bengali
,
Malayalam
,
Assamese
,
English
,
Urdu
,
Marathi
,
Hindi
,
Punjabi
,
Gujarati
,
Odia
,
Tamil
,
Telugu
,
Kannada